
Capitolul 1 

Locul era încins, mirosind a teamă şi victorie. Şi a 
jambiere aruncate. 

Zgomotele ascuţite, produse de trântitul uşilor de la 
vestiare, răzbăteau prin pereţii de un alb strălucitor şi prin 
podeaua murdară. Robin îşi frecă palmele de pantalonii 
alb-albastri şi se lipi de perete. Sunetul bătăilor inimii ei se 
pierdea în rumoarea din vestiarul bărbaţilor. 

Cât de nebună fusese să vină aici? Probabil cu mult 
mai mult decât lăsa să se vadă. 

Incepu să zâmbească. Nu se putea abţine. Era în 
vestiarul echipei de baseball din liga amatorilor Beetleville 
Satellites. Robin oftă cu putere şi şopti: „yeah!” 

Oh, Doamne, se gândi ea, uite-i că vin: Billy Green, 
Neil O'Brian, Rod Coleman. Ştia de ei, auzise despre ei, le 
ascultase meciurile la radio. 

Uşa vestiarului se deschise aproape strivind-o de 
perete pe Robin. Stan Watkins, managerul general al 
echipei Atlanta Braves şi Michael Allen Ryan, antrenorul 
echipei Satellites, intrară în cameră. 

Il întâlnise o dată pe primul şi, cu toate că se îndoia 
că acesta îşi mai aducea aminte, dansase odată cu cel de-al 
doilea. 

Michael era în cea mai bună formă în urmă cu patru 
ani. Acum avea treizeci de ani şi nu mai purta mustață, dar 
ochii lui erau de verdele cel mai curat pe care-l văzuse ea 
vreodată. Câte o şuviţă din părul auriu îi aluneca din când 
în când peste sprânceană, iar trupul îi era musculos şi 
impunător. Acum arăta mult mai puternic. Totuşi ceva era 
ciudat la el, ei se părea că este însingurat. Iarăşi ai 
imaginaţie bogată, se gândi Robin. 

— E bine să te simţi iar ca la tine acasă. 

Privindu-i oarecum nervos, Stan adresă aceste 
cuvinte celor aşezaţi pe banca de rezerve. 


Privirea sa scrutătoare cercetă întreaga încăpere, 
după care începu să râdă. 

— Văd că nu prea s-a schimbat nimic pe aici. 

Bărbaţii râseră politicos. Robin ştia că toţi se 
întrebau ce caută acolo şeful lor. Stan le simţi tensiunea şi 
trecu direct la subiect: 

— Toată lumea ştie că baseball-ul nu mai este un joc 
atât de atractiv de când... cu acel accident... 

Robin reflectă un moment şi apoi realiză că el se 
referea la accidentul din '94. 

— Nu numai că şi-a pierdut din atractivitate, dar a 
pierdut şi un număr de fani. Îmi dau seama, băieţi, că 
publicul de la meciurile de baseball nu a fost numeros, din 
contră, a scăzut constant. 

Jucătorii se uitară unii la alţii şi făcură un semn 
aprobator cu capul. 

— Bineînţeles că fiind şi pe ultimul loc în clasament, 
ne pierdem susţinătorii. 

— Proprietarii au propus un lucru mai neobişnuit. 
Stan întinse mâna. Robin, n-ar fi bine să vii lângă mine? 

Băieţii o priviră încurcaţi pe Robin. Pe spatele 
tricoului cel mai mic care ar fi putut să-i vină bine era 
înscris numărul 00, tradiționalul număr al celui dintâi la 
bătaie. 

— Un nou om la bătaie este surpriza? întrebă unul 
dintre ei. Ah, am înţeles, un jucător pe nume Robin. 

Încă o dată băieţii râseră. În toată acea confuzie, 
Michael se duse lângă ea vorbindu-i flegmatic. 

— Ar trebui să fii al naibii de bun. 

Michael mirosea a săpun, a proaspăt şi a bărbat, o 
combinaţie pe care ea şi-o amintea din acea noapte de 
demult, de pe ringul de dans. Puterea şi căldura trupului 
lui o făcură pe Robin să-şi dorească să se apropie de el şi 
să-i absoarbă puterea. 

Surprinsă de propria reacţie, Robin îşi scutură capul. 
Îşi îngrijise vânătăile şi zgârieturile de pe corp ca şi pe 
cele ale minţii şi spiritului de foarte mult timp. De când îi 


muriseră părinţii nu maiA avusese pe cine să se bazeze, 
decât pe forţele proprii. Işi îndreptă spatele şi-şi reaminti 
că atitudinea dură a lui Michael era aşa cum se aşteptase, 
o mai întâlnise şi înainte, descurcându-se cu ea. 

Stan îşi ridică mâna. 

— Domnilor, vă rog, lăsaţi-mă să vi-l prezint pe noul 
jucător, domnişoara Robin Jane Holkowski. 

Ea se întoarse spre Michael şi-i şopti: 

— Dragă, sunt cu adevărat bună. După care se 
întoarse zâmbindu-le băieţilor, şi-şi scoase şapca. Bună, 
băieţi. 

O tăcere apăsătoare se lăsă, după care un hohot de 
râs răsună în încăpere. 

— Hei, Frasier asta e tot ce ai mai bun? Cum de l-ai 
convins pe Watkins să introducă o fată în echipa noastră? 

Întreaga echipă se întoarse spre Brent Frasier, de 
obicei glumeţul echipei, care se uită la ei înmărmurit. Apoi 
toate privirile se întoarseră spre Stan Watkins a cărui faţă 
imobilă le transmitea că nu era o glumă. 

Bărbaţii începură să vorbească toţi deodată. 

— Demisionez! 

— Eu nu joc cu o fată. 

— La naiba, arată ca Shirley Temple. 

— Ca cine? 

— Ca Orphan Annie şatenă. 

— La naiba, ne vom face de râs pe teren. 

— Se poate, băieţi! La comentariul lui Michael, Robin 
sări un pas mai încolo. Avem un joc de jucat în câteva 
minute. îl veţi putea întâmpina pe noul jucător mai târziu. 
Aceasta este formula în care se va juca: Moore în frunte; 
Frasier al doilea la bătaie; Green al treilea; Peterson 
ultimul. 

Cu alte cuvinte, ea nu va sta prin preajmă prea mult. 
Toată lumea înţelesese mesajul, inclusiv Robin. Trecuse 
prin situaţia asta în liceu când făcuse parte din echipa 
masculină de baseball. Acelaşi tratament îl îndurase şi la 
colegiu. Dar acum era vorba de liga amatorilor. Nu mai era 


o joacă de copii sau de începători. O femeie în echipa lor 
era un lucru supărător pentru ei. 

Dar pentru un sezon întreg, fie că le plăcea sau nu, 
Robin Jane Holkowski va fi un membru al echipei 
Satellites! Un surâs copilăresc îi apăru pe faţă, chiar dacă 
pulsul îi crescu alarmant. 

— Robin. Stan o apucă de braţ şi-i aruncă o privire, 
încruntându-se îngrijorat. O să le treacă. 

„Poate că da, poate că nu” se gândi Robin, dar îşi 
mişcă aprobator capul. 

Stan o conduse afară. 

— Să mergem şi să urmărim meciul. Va fi ultima oară 
când vei privi. După antrenamentul de mâine vei fi 
numărul întâi la bă - ale. 

O pală de vânt tulbură zăpuşeala nopţii din oraşul 
Alabama. Reflectoarele adăugau o ambianţă de spectacol. 
Cei aproape o sută de spectatori stăteau mai degrabă 
plictisiţi. Robin privea de pe banca de rezerve. Ceilalţi 
jucători stăteau cât mai departe de ea şi erau aproape la 
fel de plictisiţi ca şi fanii. 

Până la sfârşitu celei de-a doua runde, Robin îşi dădu 
seama că priviţi individual, membrii echipei erau buni. 
Problema era că jucând individual, oricât de bine, nu 
formau o echipă. Ea ştia că în liga amatorilor listele cu 
jucători se schimbau mereu când aceştia treceau la un 
nivel mai bun sau mai slab, sau, visul tuturor, când erau 
primiţi în liga profesioniştilor. Dar baseball-ul era un joc de 
echipă şi fiecare dintre ei trebuia să-i ajute pe ceilalţi. 

Prea agitată ca să poată sta locului, Robin merse 
până la marginea terenului. În câteva secunde participa cu 
toată inima la meci. 

La începutul rundei a noua scorul era de 4-0. Robin 
se duse şi-şi încurajă din răsputeri coechipierii. Da, 
coechipierii ei. Începând de mâine va fi cu ei pe teren. 

Sandy Thompson, al treilea la bătaie, lovi scurt 
mingea, iar primul la bătaie, Larry Black, îşi începu 
alergarea. Deodată Michael îi făcu semn lui Larry să 


părăsească terenul şi o introduse pe Robin. 

Făcea acest lucru pentru a o testa? Voia să vadă ce-i 
stă în putere să facă şi apoi să se descotorosească de ea? 

Lui Robin nu-i păsa. Işi frecă mâinile umede de 
pantaloni uitându-se după o şapcă, după care îşi alese una 
dintre cele două bâte pe care jucătorul i le întindea. 

Rotind uşor bâta ea păşi în lumina reflectoarelor. 
Vocile crainicilor o opriră din drum. 

— Scrie chiar aici, Phil. Domnişoara Robin Jane 
Holkowski. 

— Este o greşeală de tipar, Sal. 

— Găseşte datele acestui Holkowski. 

— Nu există niciuna. 

Spectatorii chicoteau în tribune. 

— La naiba! 

— Sal, nu poţi spune asta la microfon! Ei bine, la 
naiba! 

—  Scuzaţi-mă, doamnelor şi domnilor, a fost o 
scăpare de moment. Hei tu, da, de acolo! 

Robin se uită în jurul ei. 

— Tu, numărul 00. Eşti bărbat sau femeie? 

Tribunele fremătau. Crainicii râseră maliţios la 
microfon. 

Râsul lui Robin era mai degrabă misterios. Zgomotul 
încetă atunci când spectatorii priviră figura nemişcată a 
jucătorului. 

— Femeie! strigă ea în liniştea deplină şi-şi continuă 
drumul pentru a-şi ocupa poziţia. 

Spectatorii se  uitară unul la altul. Crainicii, 
înmărmuriţi din cauza surprizei, făcură o pauză. 

— A spus că este femeie, Sal? 

— Eu aşa am auzit. 

— La naiba! 

— Nu poţi să spui asta! 

— Taci, Sal. 

Niciun sunet nu se mai auzea, nici de la crainici, nici 
dinspre spectatori. Chiar şi acea uşoară adiere încetă. 


Toată lumea aştepta. 

Michael alerga pe teren ca să dea indicaţii la baza a 
treia, boscorodind tot drumul. Aruncătorul şi prinzătorul 
se holbară unul la altul, ridicară din umeri şi-şi luară 
poziţiile. 

Robin se uită spre Michael aşteptându-i semnalul. 
Semnalul? Of, Doamne, ea nu cunoştea semnalele acestei 
echipe. Pentru o clipă intră în panică, după care se aşeză 
în poziţia de atac. 

— Începem, tată, şopti ea, sperând că tatăl ei o 
urmărea din cer. 

— Mingea întâi! 

Mingea a doua! Mingea a treia! Mingea patru! Robin 
merse mult, până când statura ei mică şi feminină nu-l mai 
intimida pe aruncător. 

Spectatorii nu scoteau încă niciun sunet. La fel şi 
crainicii. 

Brent Frasier era gata de luptă şi preluă mingea 
întâi. 

Prinzătorul porni să-şi calmeze coechipierul. Îi 
aruncară o privire dură lui Robin, care surâse şi-şi pocni 
guma de mestecat. Să facă un balon i-ar fi plăcut mai mult, 
dar era o gumă care nu făcea baloane, pe care o luase în 
onoarea participării la jocurile de baseball ale ligii 
amatorilor. 

Doamne, era atât de încordtă. Făcu câteva mişcări pe 
loc după care-şi luă poziţia. li aruncă o privire lui Stan, 
care stătea pe banca de rezerve, şi primi un semnal. 
Mingea plecă din mâna aruncătorului şi Robin porni ca un 
glonţ. 

Spectatorii îşi ţinură respiraţia. Robin alunecă cu 
capul înainte şi ajunse în bază cu câteva minute bune 
înaintea mingii. Între timp se scutură de praf. 

Mulțimea începu să bată din palme, apoi să 
vocifereze, apoi să dea din picioare şi să aclame acel tur de 
forţă de la o bază la alta. 

Robin îşi flutură şapca spre spectatori şi-i aruncă o 


privire scurtă lui Michael. Îi surprinse expresia şocată 
înainte ca acesta să se întoarcă spre celălalt jucător. Ţi-am 
atras atenţia de data asta, se gândi ea încântată. 

Brent lovi una la stânga şi Robin fugi cu viteza 
luminii spre a treia bază. Michael îi făcu semn cu mâna. Ea 
îşi mări viteza şi alunecă pe burtă, evitând genunchiul 
prinzătorului şi lovitura cu câţiva milimetri. 

Spectatorii îşi arătară încântarea prin ovaţii şi 
fluierături, jucătorii de pe banca de rezerve se uitau la ea 
înmărmuriţi. 

Stan o îmbrăţişă. 

— Bine jucat, puştoaico. Ştiam c-o să reuşeşti. 

Robin râse şi sări în sus, agitându-şi braţele în aer. 

— Am reuşit, nu, tată? 

Jucătorii se holbau şi mai tare, încercând să-şi reţină 
zâmbetele. 

După o schimbare a aruncătorilor, cel care părăsea 
terenul scutură din cap. Noul aruncător termină repede 
aruncarea, dar Robin era încă în atenţia celorlalţi. 

Echipa se îndreptă spre dusuri. Frânturi dintr-o 
discuţie şoptită ajungeau până la ea. 

— Ai văzut cum alerga? 

— Omule, a fost ceva deosebit. 

— (sssopţi mezinul echipei, Rick Samuel, aruncându-i 
o privire scurtă lui Robin. Înţelesese. Va trece un timp 
până când se vor obişnui cu o femeie în echipa lor. 

Acum ştiau că e în stare să joace. Trebuiau să se 
hotărască dacă erau destul de nonconformişti ca s-o lase 
să joace. 

Chiar i-ar trebui nişte mobilă, se gândi Michael 
absent în timp ce se plimba de colo până colo prin 
sufrageria goală, sobră, până în cealaltă cameră, de 
asemenea sumar mobilată. 

Niciodată în viaţa lui nu mai fusese aşa de frustrat. O 
femeie să joace într-o echipă de bărbaţi, într-o ligă a 


bărbaţilor! O femeie în echipa lui! 

O femeie? Aiurea, arăta ca un copil. Datele spuneau 
că are douăzeci şi patru de ani. Arăta de doisprezece. 
Dădu o raită prin bucătărie muşcând dintr-un morcov, apoi 
se îndreptă către bufet. La naiba, era condamnat s-o 
antreneze pe Shirley Temple un an întreg. Ea avea cam 1, 
52 m, părul şaten şi creţ, un zâmbet dulce care te 
înnebunea şi un trup slab, pricăjit. 

Putea să alerge, îi recunoştea meritul, aducându-şi 
aminte de cursa pe care o făcuse pe teren, aruncările ei 
înalte din baze. Dar din câte îşi amintea el, nici nu putuse 
să prindă mingea. 

Muşcă din morocv şi începu din nou să se plimbe prin 
camerele văruite în alb, cu mobilă puţină. Cu ce-a greşit ca 
să merite aşa ceva? Ca antrenor al echipei Satellites, în 
ultimii trei ani îşi susţinuse şi-şi încurajase jucătorii. 
Pentru ce? Pentru ca să-i pregătească pe aceşti băieţi 
destul de talentaţi pentru lozul cel mare, adică liga 
profesioniştilor. Glorie, mândrie, fani înnebuniţi şi lumina 
reflectoarelor. 

„Altcineva îţi spală echipamentele” se gândi el şi se 
grăbi către uscător pentru a-şi pune bluzele şi pantalonii 
pe umeraşe pentru a nu mai fi nevoit să-i calce. 

Se sprijini de maşina de spălat, aşteptând ca aceasta 
să-şi termine programul. Liga profesioniştilor. S-ar fi 
bucurat enorm de această poziţie, s-ar fi acoperit de glorie 
şi faimă. Ar fi primit acest lucru ca pe un premiu pe care-l 
merita. Oricât de încrezut ar fi fost, ar fi fost şi un jucător 
al naibii de bun. 

Aruncă şi ultimele rufe în uscător. Da, ar fi fost bun, 
dar era bun şi la ceea ce făcea acum. Baseball-ul era viaţa 
sa, dragostea vieţii lui, şi să ferească Dumnezeu ca această 
femeie să facă din sportul lui o bătaie de joc, sau din 
echipa pe care o antrena, fiindcă o va scufunda şi pe ea şi 
vasul ei de jucărie. 

Robin se îndreptă, frecându-şi spatele şi pieptul. Se 
simţea atât de bine fără bustiera pe care o purtase în 


timpul meciului. Se uită la cutiile cu haine şi gemu. Vor 
trece zile până le va goli pe toate. 

Nu-i venea să creadă că dimineaţa fusese încă în 
clasa Universităţii din Alabama dându-şi ultimul examen. 
Drumul dintre Tuscaloosa şi Beetleville îi lăsase timp doar 
să-şi pună echipamentul şi să se îndrepte spre stadion. 

Era târziu, dar era încă înfierbântată. Jucase în liga 
amatorilor, pe stadionul Satellites, avându-l pe Michael 
Allen Ryan ca antrenor. 

Ce încrezut! 

Dar ce talentat era. 

Căută poza lui Michael şi o lipi pe frigider. Era un om 
foarte natural. Fusese o zi tristă pentru baseball când îl 
pierduse pe Michael. Avea un talent natural, instinctiv. 
Păstrase fiecare articol pe care-l găsise despre el. Şi pe 
vremea când fusese în culmea succesului, existaseră multe 
articole despre el. 

Studia bărbatul tânăr din poză. Avea părul decolorat 
de soare şi pielea bronzată. Braţele-i erau ferme şi 
musculoase când ţinea bâta pregătindu-se să lovească. 
Avea un surâs minunat şi o mustață atrăgătoare, care ar fi 
topit inima oricărei fete. Ochii săi reflectau o bucurie de a 
trăi care se regăsea în fiecare meci pe care îl jucase, în 
fiecare clipă din viaţa sa. Acum avea riduri în jurul ochilor 
uimitor de verzi, ochi care acum nu mai străluceau. Cute 
adânci îi încadrau gura care nu prea mai zâmbea aşa uşor. 
Dar, cu toate acestea, era încă devastator de frumos. 

Robin stinse lumina din bucătărie şi se plimbă prin 
apartamentul său. Mobilă modernă, tablouri moderne, 
mese din sticlă. Ar fi putut să fie toate din tablă, că tot le- 
ar fi îndrăgit. Era primul ei apartament şi primul cămin. 

Prăbuşindu-se în pat, câteva minute mai târziu Robin 
se gândi iar la Michael. Regreta el oare acum că trebuia să 
antreneze în loc să joace, că strălucitoarea sa carieră 
fusese scurtată din cauza unui accident la genunchi? Oare 
din cauza asta devenise atât de sobru, în comparaţie cu 
playboy-ul de acum câţiva ani? 


Se aşeză mai bine şi închise ochii. Nu. Era probabil 
aşa ursuz din cauza ei. Chicoti. 

„Obişnuieşte-te cu ideea, dragă Michael Ryan. Te-ai 
pricopsit cu mine pe tot restul sezonului. 

Capitolul 2 

În cameră încă mai mirosea neplăcut. Zgomotul 
creştea din ce în ce mai tare. Robin trase aer în piept şi se 
aşeză lângă Stan Watkins. 

Mulțimea era ostilă, iar lumina blitz-urilor era 
neiertătoare. 

— Doamne Dumnezeule, este doar o copilă. 

— Scrie aici că are douăzeci şi patru de ani. 

— Are sau nu douăzeci şi patru de ani, nu are niciun 
drept să fie aici. 

Robin stătea nemişcată pentru a-i lăsa pe reporteri s- 
o fotografieze, apoi îşi scoase şapca şi zâmbi. 

— Ce încercaţi să dovediţi dumneavoastră? strigătul 
furios răsuna în încăpere. 

— Nimic deosebit, domnule. Mă aflu aici doar pentru 
a juca baseball. 

— Nu este corect. 

Robin nu se sinchisi să răspundă. 

— Domnilor, vă rog, spuse Stan încercând să preia iar 
controlul asupra acestei conferinţe de presă. Vi s-a dat la 
toţi libertatea de a pune întrebări. Robin se află aici pentru 
un sezon, ca să adauge ceva nou jocului şi ca să 
dovedească că baseball-ul este încă cel mai îndrăgit joc din 
America. 

— Pe naiba! 

— Da, sigur. Ca să-l transforme în circ. 

— Poţi să joci, puştoaico? 

— Da, domnule. Unii dintre dumneavoastră aţi auzit 
probabil de tatăl meu Harold „Uriaşul” Holkowski. A fost 
managerul echipei Birmingham Barons înainte de a muri. 
El m-a învăţat să practic sportul pe care l-a iubit. 

— De ce nu v-a învăţat softball? 

— Fiindcă, domnule, el ştia baseball. Şi asta m-a 


învăţat şi pe mine. 

— Tot nu este drept. 

— Joci bine? 

Robin zâmbi. 

— Da, joc bine. Dar nu trebuie să ne schimbăm? 

Pauza, în această atmosferă tensionată, era 
binevenită. Membrii echipei intrau pentru a se pregăti de 
antrenament. Astăzi avea o zi liberă şi asta o ajuta foarte 
mult pe Robin pentru a se acomoda cu obiceiurile acestei 
echipe şi cu cerinţele managerului. Robin avea un gol în 
stomac când se gândi la Michael. „Nervii”, încercă ea să se 
autoconvingă. 

— Încă o întrebare, doamnă Holkowski. 

— Robin, te rog. 

— De ce faceţi asta, doamnă Holkowski? 

— Domnule, zâmbi Robin gândindu-se la imaginile ce 
i se amestecau în cap. Voi toţi iubiţi sporturile. Le priviţi şi 
scrieţi despre ele. Vocea i se înmuie şi deveni visătoare. 
Presupuneţi, doar presupuneţi, că aţi avea şansa să 
mergeţi să jucaţi jocul pe care-l ştiţi mai bine. Să auziţi 
ovaţiile mulţimii când loviți mingea, sau când înscrieţi, sau 
chiar să auziţi cum vă huiduie atunci când le înşelaţi 
aşteptările, ca şi pe ale dumneavoastră. Să transpiraţi 
leoarcă atunci când afară este caniculă, să vă udaţi până la 
piele când plouă şi când dumneavoastră şi coechipierii 
aruncaţi mingea de la unul la altul ca într-un dans de 
echipă. 

Reporterii se holbară la Robin pentru a-şi imagina 
ceea ce descria, oprindu-se din scris în mijlocul frazelor. 
Jucătorii se strecurară înăuntru, cu urechile ciulite pentru 
a o asculta. 

—  Simţi greutatea bâtei în mână, priveşti cum 
aruncătorul îşi roteşte braţul şi îţi aruncă o minge 
perfectă. Incepi să te balansezi, balansare puternică, 
totală, cu o sincronizare perfectă a braţelor şi a corpului. 
Bâta loveşte mingea. Auzi zogomotul produs, cu zgomot 
puternic. Apoi stai şi priveşti acea sferă mică şi rotundă 


care zboară sus, peste gardul din stânga terenului. 

Robin se opri o clipă, apoi se concentră asupra 
prezentului. 

— Dacă vi s-ar da şansa, domnilor, să experimentați 
măcar una dintre aceste senzaţii, aţi scăpa-o? 

Părăsi camera, înainte ca reporterii să poată apuca 
să-i pună alte întrebări. După foarte mult timp se ivise un 
adevărat jucător, un jucător cu viziune, nu unul care căuta 
doar câştig financiar. Aşa ceva găseai foarte rar. Michael 
îşi întoarse privirea şi oftă exasperat. De ce de data asta 
trebuise să fie o femeie? 

— Sentimentală fată, se văită Brent Frasier. 

Era implicat în acest joc de ani de zile, târându-şi 
familia după el când se muta de la o echipă la alta, 
muncind la un magazin de computere în afara sezonului, şi 
asta numai în speranţa că poate în noul sezon va da 
lovitura, intrarea în liga profesioniştilor. O lovitură care i- 
ar fi adus foarte mulţi bani, se asigura el. 

— Da. Billy Green aprobă. Doar o femeie 
sentimentală. Dar ştia că Robin dobândise acel ceva care-l 
făcuse şi pe el să revină în baseball an de an. li era 
aproape milă de ea, că nu avea decât un an la dispoziţie să 
experimenteze totul. Nu că ar fi avut acum dreptul să fie 
aici şi să facă de râs nişte jucători serioşi. 

Robin stătea pe iarba terenului, studiind semnalele, 
ruşinată fiindcă îşi împărtăşise idealul. Să plângă? Nici 
măcar nu mai avea putere să arunce un băț mai încolo. 

Era mulţumită că nimeni nu-i comentase discursul. 
Băieţii ieşiseră afară şi Michael începuse antrenamentul. 
Robin îşi luă poziţia la bătaie. Michael îi arunca mingile: 
unele joase - razante cu pământul, altele înalte, uşor de 
prins. 

Ea sări, apoi se aruncă, apoi fugi spre al doilea la 
bătaie, Perry, sau spre al treilea Sandy şi încă o dată spre 
aruncător, Neil O'Ryan. 

Exasperată, Robin îşi puse mâinile în şolduri. 

— Bine, băieţi. Vreţi să-mi daţi şi mie o şansă să joc? 


Pot să prind şi să arunc. 

— Îmi pare rău, mormăi Perry, ştergându-şi sudoarea 
de pe frunte. Sunt toate ale tale. 

În următorul joc era tot în calea ei, trântind-o la 
pământ. 

— La naiba, Smith! Las-o să prindă mingea. Dacă 
poate. 

Michael intenţionase să nu spună cu voce tare ultima 
remarcă, dar răsunase clar pe tot terenul. 

— Dacă pot! Mulţumesc mult, Michael. 

Robin alunecă pe burtă pentru a recupera mingea 
joasă, apoi se răsuci repede şi i-o aruncă lui Perry. Într-o 
secundă. Ar fi fost o dublă perfectă dacă nu erau jucători 
care alergau către baze. 

— Nu-i rău, murmură Perry. 

Dimineaţa târzie de mai era destul de caldă. 

Soarele din Alabama încălzise nemilos feţele obosite 
ale jucătorilor care fuseseră, timp de câteva ore bune, la 
numeroase pase şi totul era din cauza ei, se gândi 
disperată Robin. 

În sfârşit, cu un sfert de oră înainte de amiază, 
Michael se înmuie şi lăsă echipa să plece. Pe toată lumea 
cu excepţia lui Robin. 

— Du-te în prima bază, urlă el în timp ce o luă în 
aceeaşi direcţie. Să vedem dacă pot să te ajut să nu-ţi rupi 
gâtul în timp ce aluneci! 

Of, Doamne! Se antrenaseră, deja, trei ore. Se simţea 
ca o picătură de apă ce se evaporă la soare. 

— Nu eşti prea obosită, nu? rânji el. 

Trupul ei urla după odihnă. Dar mândria o forţă să 
alerge până la prima bază. Îi zâmbea, aşa cum îi zâmbise şi 
el, de parcă abia aştepta să-i asculte instrucţiunile în ceea 
ce privea alunecarea. El rânjea. Parcă ştia cum îl blestema 
ea în gând. 

— Din ceea ce am văzut ieri, viteza ta va fi un avantaj 
pentru această echipă. 

Un compliment. Robin se întrebă dacă ar fi trebuit să 


se prefacă a leşina auzind acest lucru. 

— Aproape am auzit o pocnitură când te-ai aruncat 
după minge. Ai putea să-ţi rupi gâtul în felul acesta. 

Robin îşi înclină capul şi zâmbi. Vorbele lui nu erau 
foarte flatante, dar ea, ca eternă optimistă, ştia că el 
începe să se dea pe brazdă. 

— Vreau să exersezi mai întâi căderile din picioare. 
Hai să încercăm amândoi. Voi alerga cu tine. 

Începură uşor şi alergară până când el îi spuse să 
înceapă alunecarea.  Încercară iarăşi, Robin având 
probleme în a-şi poziţiona corpul pentru a aluneca aşa cum 
îi spunea el. 

— Stai acolo şi uită-te la mine, strigă el, în timp ce se 
întorcea în prima bază. Alergă înspre ea şi execută o 
alunecare perfectă. Când piciorul său luă contact cu baza, 
îi scăpă un urlet de durere. Robin îngenunche în spatele lui 
imediat. 

— Michael, oh, Doamne, Michael, te simţi bine? 

— Al naibii genunchi! Se ridică şi-şi masă genunchiul 
stâng, respirând din greu. Robin stătea lângă el simţindu- 
se neputincioasă şi învinovăţindu-se. 

— Îmi pare rău, şopti ea. 

— Nu am nevoie de mila ta! strigă el, plin de durere. 

Robin se ridică şi se duse la prima bază. Mândria era 
un sentiment pe care-l înţelegea foarte bine. 

— La naiba, strigă el din cealaltă bază. Nu te mai uita 
la mine de parcă tu ai fi cea care suferă, şi alunecă aici! 

Era nervos. Robin îi aruncă o privire dură. 

— N-o să mor, Holkowski, urlă el. Aşa că mişcă-ţi 
fundul încoace! 

— Nu e nevoie să fii vulgar. 

— Imi pare atât de rău, Prinţeso, spuse el 
dispreţuitor. 

— Scuzele îţi sunt acceptate. Şi-şi luă o poziţie 
maiestuoasă, obligându-l la replică. Dar tot ea strică 
efectul întrucâtva, fiindcă îşi luă poziţia de alergare 
strigând: 


— Acum dă-te la o parte! 

— Nu! 

— Atunci nu alerg. 

Micuța era  încăpăţânată. Cu altă ocazie, în 
comportamentul altcuiva, Michael i-ar fi admirat atitudinea 
ei. 

— Holkowski! spuse el cu o voce amenințătoare. 

— Da! răspunse ea mieros. 

— Ascultă, Robin, începu el pe un ton mai moale. 
Trebuie să te obişnuieşti să aluneci la picioarele altui 
jucător. 

— Sunt obişnuită cu asta. Ea îşi puse mâinile pe 
piept. 

— Robin? o chemă el, vocea lui pierzându-şi acea 
dulcegărie forţată. 

— Da? răspunse ea, lăsându-şi capul într-o parte 
întrebător. 

— Vii sau nu? 

— Nu. 

— De ce? 

— Din cauza genunchiului tău. 

— La naiba cu genunchiul meu! 

— La naiba cu tine! îi strigă şi bătu din picior, 
supărată că se răstise la el. Te rog, Michael, dă-te la o 
parte. 

— Nu-mi mai spune Michael, spune-mi Ryan Micule 
Buldozer. Dar ieşi din baza şi de la locul unde ea trebuia să 
alunece. Nu din cauza tonului îngrijorat din vocea ei, se 
asigură el. Nu, plecase de acolo pentru a-şi proteja 
genunchiul. 

Cu Michael în afara oricărui pericol, Robin execută 
alunecarea perfect. Sub privirea lui atentă, execută 
manevra de zece ori. 

În final, el îi dădu o pauză şi alergă spre ea plin de 
entuziasm. 

— A fost perfect, micuţo. 

— Robin, îl întrerupse ea blând uitându-se direct în 


ochii lui mari şi verzi. 

Michael simţi o emoție trecându-i prin inimă. 

— Păsărică. Păsărico, spuse el încetişor. 

Mâna i se ridică involuntar pentru a-i îndepărta o 
buclă ce-i căzuse pe obraz, când Stan îl întrerupse: 

— Ai fost minunată, Robin. Simt cum se apropie uşor, 
uşor victoria. 

Michael îşi lăsă imediat mâna să-i cadă. Ce se 
întâmpla oare cu el? Nu-i trebuia acum să înceapă să ţină 
la cineva. 

— Te-ai antrenat destul pentru astăzi. Du-te acasă, 
puştoaico. Voi fi cu ochii pe tine. Stan îi strânse mâna lui 
Robin şi se întoarse spre Michael. Ryan, trebuie să stăm de 
vorbă la birou, înainte de a mă întoarce la Atlanta. 

— Vă mulţumesc că mi-aţi acordat această şansă, 
domnule Watkins. Robin zâmbi şi apoi se întoarse spre 
Michael cu mâna întinsă. Şi Michael, îţi mulţumesc pentru 
tot ajutorul dat. Apreciez foarte mult acest lucru. 

El îi strânse automat mâna, intenţionând s-o 
apostrofeze pentru că-i spusese Michael, dar mintea sa nu 
se mai putea concentra asupra altui lucru decât asupra 
staturii ei micuţe şi vulnerabile. 

Ea îşi retrase mâna şi spuse: 

— Ne vedem mâine. 

Michael o privi cum ieşea de pe teren. Era ea micuță 
şi vulnerabilă dar era de asemenea la fel de curajoasă ca şi 
ceilalţi. Oare ce se întâmpla cu el? 

Robin intră în vestiar şi se prăbuşi pe prima bancă pe 
care o găsi, nemaiţinându-se pe picioare şi cu inima 
bătându-i mai să-i iasă din piept. 

Acum ştia de ce nu simţise nimic în relaţiile pe care 
le avusese cu diferiţi băieţi. De ce simţea că întotdeauna 
căutase ceva, ceva nedefinit care nu se materializase în 
niciuna dintre relaţii? 

Totul pornea din acea noapte de demult. Michael 
Allen Ryan, vedeta echipei Atlanta Braves, văzuse o fată 
nervoasă, temătoare şi singuratică la balul colegiului ei, şi 


o invitase la dans de două ori la rând. El nu ştia ce se 
vorbea despre ea, că se râdea pe seama ei, pentru că era 
prima fată care juca în echipa de baseball a Universităţii 
din Alabama. Nu, el aruncase o privire prin încăpere şi se 
oprise asupra ei, care nu era nici pe departe cea mai 
populară sau mai frumoasă dintre fetele care se călcau în 
picioare pentru a se putea întâlni cu el. 

El îi zâmbise iar apoi începuse să-i vorbească. Era cu 
adevărat interesat de persoana pe care o ţinea în braţe. Şi 
pentru prima oară în viaţa ei Robin se simţise ca o femeie 
adevărată, nu ca o marionetă. 

lar acum, pe teren, Michael o privise cu îngrijorare, 
preocupat să n-o fi obosit prea mult. 

Ce schimbare în atitudinea lui, se gândi ea ridicându- 
se de pe bancă. Morocănosului îi păsa de ea, intrusul din 
echipa lui. 

Poc! 

— Aaahh! ţipă Robin când în cameră răzbătu o rază 
de lumină ce o orbi. 

— Ooof! 

— Doamne, Robin, te simţi bine? 

Robin rămase nemişcată când distinse în penumbra 
camerei figura împietrită a lui Michael. 

— Da mă simt bine. Privi atent în jurul lui Michael şi-l 
zări pe unul dintre reporterii care fuseseră la conferinţa de 
presă. Stan îl ţinea ferm. 

În timp ce o trase pe Robin în spatele lui, Michael se 
întoarse spre reporter. 

— Vrei să explici ce-i cu această atitudine, Sweeney? 

— Făceam doar nişte poze cu noua puştoaică. 

— Din interiorul dulapului ei. 

Robin se întoarse şi văzu că lucrurile ei din dulap 
erau în dezordine. Lenjeria ei intimă era aruncată peste 
geanta sport. 

— Ei bine, Ryan, nu arată ca o fată. 

— Mai uită-te o dată, Sweeney. 

Nu că ar fi putut să se uite la ea de Michael care o 


proteja. 

— Ai inventat asta pentru publicitate, Watkins. Cred 
că noul tău jucător este travestit. 

— Ce? Robin şi Michael vorbiră în acelaşi timp. Stan 
începu să râdă. 

Robin încerca să iasă din spatele lui Michael, dar 
acesta o împingea la loc. Nu avea nevoie de atâta 
protecţie. Tot ce-i mai trebuia acum era să irite un 
reporter. 

— Domnule Sweeney, există doar un singur mod în 
care vă pot dovedi dacă sunt fată, dar nu o voi face. Va 
trebui să-l credeţi pe cuvânt pe doctorul care m-a adus pe 
lume. Bănuiesc că a avut destulă experienţă să ştie asta. 
Stan, lasă-l pe acest domn să plece. Vom uita acest 
incident ştiind că o asemenea gafă nu se va mai repeta. 
Nu-i aşa, domnule Sweeney? 

Stan îi dădu drumul reporterului. Sweeney vociferă, 
dar Robin bănuia că îl convinsese. El îşi murmură scuzele 
de rigoare şi promise că nu se va mai repeta. 

Michael era furios. 

— La naiba, Robin! Am fi putut să-l băgăm la arest pe 
acest nenorocit. 

Robin se duse să-şi pună lucrurile la loc în dulap. 

— Bine, fie, cum vrei tu! strigă el, enervat la culme 
fiindcă cineva îndrăznise să pătrundă prin efracţie în 
vestiar şi să scotocească în lucrurile lui Robin. Şi ei nici 
măcar nu părea să-i pese. îi înşfăcă geanta şi o prinse 
brutal de mână. 

— Ce faci?! exclamă Robin încercând să se ţină după 
paşii lui uriaşi, de-a lungul culoarului. 

— Da, ce faci? Picioarele scurte ale lui Stan făceau 
paşii dubli pentru a ţine pasul cu Ryan. 

— Îi dau un dulap în biroul meu. Se poate spăla şi 
schimba acolo. îi întinse lui Robin cheia biroului. Încerc să- 
i protejez intimitatea. Este ceva greşit în asta? 

Robin şi Stan ameţiseră. 

— Bine, Stan, ne vom continua discuţia în vestiar. Tu, 


spuse el arătând spre Robin, spală-te şi du-te acasă. 

— Da, domnule, răspunse Robin şi salută 
ştrengăreşte. 

Michael se uită la ea pălind. O apucă de umeri şi o 
ridică până ajunse la nivelul ochilor lui. 

— Nu scoate niciun cuvânt. Ai vreo idee de ceea ce ţi 
s-ar fi putut îndâmpla, dacă nu eram aici? 

Robin se uită în ochii lui verzi, îngrijoraţi. Oh, da, 
acesta era Michael, cel de odinioară. Îşi ascunde 
sentimentele, gândi ea. 

— Îmi pare rău. Nu am vrut să fac pe isteata, şi, deşi 
cu întârziere, îţi mulţumesc pentru ajutor. 

Michael o lăsă jos. 

— Aşa-i mai bine. Părăsi biroul trântind uşa în urma 
sa. 

Robin intră sub duş tremurând un pic din cauza celor 
întâmplate, dar amuzată de ideea că Michael credea că era 
de datoria lui s-o protejeze. Va avea grijă ca pe viitor să-i 
schimbe această părere greşită. 

Echipa Satellite stătea pe banca de rezerve privind 
cum cei din echipa Shippers îşi roteau bâtele pentru 
antrenament. Robin stătea în celălalt capăt al băncii, 
prefăcându-se că nu-l ascultă pe Michael. 

— Par relaxaţi! Michael vorbea cu asistentul său, 
Doug Mercer. 

— Nu fi aşa de sigur, răspunse Doug îngrijorat. Mie 
mi se par neîncrezători. 

— S-ar putea, replică Michael. S-ar putea să le 
câştigăm încrederea. 

Se uită spre Robin şi-i spuse: 

— Nu le arăta la antrenament ce ştii. Lasă-i să 
ghicească! râse pe înfundate iar ochii lui avură o sclipire 
de moment. Arăta ca un băieţel care era pe cale să facă 
cea mai mare şotie din lume. Robin ar fi vrut să ştie ce 
punea el la cale. 

Michael îi făcu aproape insesizabil cu ochiul, după 
care o lăsă să plece. Robin îşi trase mănusa şi merse pe 


teren alături de coechipierii ei. Michael arunca mingile 
ţinându-i pe toţi ocupați, trimiţându-i şi ei câteva pase, mai 
puternic, fără s-o ignore. Ajungând în centru pentru a-şi 
face încălzirea, Robin putea simţi curiozitatea echipei 
adverse rămasă pe bancă, pentru a-i observa capacitatea 
de joc. Ea le ignora orice cuvânt sau gest. 

Băieţii făceau cu schimbul la bătaie, gata să înfrunte 
noul aruncător. 

Aproape imediat începură şicanele din partea echipei 
Shippers. 

— Hei, Peterson, cum e să joci cu o fată? 

— Hei, Green, cum te descurci? Este cam sălbuţă. 

Robin îl putea vedea pe Billy cum strângea în mâini 
bâta, atât de tare de parcă ar fi vrut s-o rupă în două. 
Aceste şicanări vor fi cel mai greu lucru pentru echipă. 

Robin era sigură că băieţii o vor uri pentru că îi 
punea în această situaţie neplăcută. 

Păşi în mijlocul cercului şi imediat toate atacurile se 
îndreptară asupra ei. 

— Hei, va lovi! 

— Pun pariu cu tine pe salariul pe o lună că nu va 
trece de aruncător. 

Aducându-şi aminte de cuvintele lui Michael, Robin 
se îndreptă uşor, dezmorţindu-şi muşchii şi încheieturile, 
apoi se întoarse pentru a permite unui alt jucător să 
lovească. 

Unul dintre adversari o strigă cu o voce piţigăiată. 

— Hei, Robin! Poţi să vii să te joci cu mine? 

Robin merse aproape de banca de rezerve a 
oaspeţilor şi zâmbi. Clipind repede şi timid, răspunse cu 
cel mai curat accent sudic, sprijinindu-şi mânerul bâtei de 
obraz, cum făceau fanii. a 

— Într-adevăr, ce curajoşi sunteţi! Trebuie s-o 
recunosc. 

— Haide, continuară ei. Joci cu ei. 

— Mama mi-a spus întotdeauna să ţintesc foarte sus. 
Cred, domnilor, că echipa Satellits este mai sus decât 


poate ajunge cineva. 

Cei de la Shippers începură să râdă şi să vocifereze. 
Robin se întoarse spre Michael care aproape fumega din 
cauza nervilor şi se îndreptă spre ea ameninţător, 
prinzând-o de mână. 

— Michael, ce frumos din partea ta că vii să mă 
salvezi de lupii cei răi. Se uită la faţa lui imobilă şi bătu din 
gene. 

Cu o înclinare a capului, ca de regină, îndreptată 
către lupi spuse în încheiere. 

— La revedere, domnilor. 

Fanii din spatele echipei Shippers aclamară încântați. 
Michael o duse pe Robin cât mai departe posibil. Robin îl 
privi şi începu să râdă. 

— A diminuat din tensiune, nu Michael? 

— Ar trebui să-mi spui Ryan, zise el automat. Da, a 
diminuat din tensiune drăcuşorule. Râsul lui răsună 
răutăcios chiar şi pentru el. 

Imediat ce Robin se întoarse, el deveni serios şi-i 
aruncă o privire ostilă, dură în timp ce intra în cabină. Nu 
voia să-i admire spiritul. Nu dorea să se gândească la cât 
curaj îi trebuise ei pentru a juca baseball cu bărbaţii. Şi în 
plus, era greu să-ţi imaginezi această mică fiinţă luptând 
pentru un drept al femeii, cel de a face ceea ce face şi un 
bărbat. 

Avea talent şi el recunoştea asta presupunând că ea 
avea dreptul de a şi-l folosi. El oftă, gândindu-se la sezonul 
ce va urma. Va fi cu siguranţă unul lung. 

Michael şi-ar fi dorit sincer ca ea să şi-l petreacă la 
altă echipă. 

În cele câteva minute de dinaintea începerii meciului, 
echipa o asaltă pe Robin cu întrebări, vrând să ştie cum 
putea să joace liniştită în ciuda atâtor remarci răutăcioase 
la adresa ei. 

Ea ridică o mână pentru a face linişte şi pentru prima 
oară ei se supuseră. 

— Ei, băieţi, n-aţi văzut încă nimic! spuse ea şi începu 


să râdă. Staţi să vedeţi când sunteţi la bătaie şi 
aruncătorul încearcă să vă şicaneze. Până când am învăţat 
să fac abstracţie de ce spune, a trebuit să mă abţin dela a 
mă întoarce şi a folosi capul prinzătorului pe post de 
minge. 

— Vrei să spui că nu auzi toate chestiile alea? întrebă 
Billy neîncrezător. 

— Da, replică Robin serioasă. Îmi blochez mintea şi 
mă concentrez asupra aruncătorului. 

Jucătorii o priviră cu îndoială. 

Echipa Satellites aşteptă pe banca de rezerve până 
ce linia de atac a celor de la Shippers fu introdusă. Stăteau 
unul lângă altul de-a lungul liniei din baza a treia. 

De fiecare dată când un jucător din echipa Satellites 
îşi auzea numele strigat ieşea pe teren în ovaţiile şi 
fluierăturile a cinci mii de suporteri, după care se aşeza 
de-a lungul liniei din baza întâi. 

— Şi acum, doamnelor şi domnilor, momentul istoric 
despre care am citit cu toţii şi pe care l-am aşteptat - noul 
membru al echipei Satellites, chiar de la Universitatea din 
Alabama, ca primul om la bătaie, micuțul nostru star din 
Alabama, Robin Jane Holkowski! 

— A sunat bine, nu, Sal? 

— Da, Phil, a sunat bine. 

Robin plecă de pe banca de rezerve în fugă şi o luă 
spre prima bază. Auzise râsetele de după prezentarea 
crainicilor, apoi aclamaţiile, apoi îndemnurile. Ea făcu un 
cerc, alergând prin faţa suporterilor, suporteri veniţi să 
vadă succesul sau eşecul femeii care îndrăznise să 
pătrundă într-un loc numai al bărbaţilor, suporteri pe care 
ea îi atrăsese pe teren. Dar tot ea trebuia să-i facă să vină 
în continuare. 

Se duse în rând cu coechipierii ei, bătu palma cu 
aceştia, după care îşi luă locul la capătul şirului. 

Michael fu şi el introdus. Merse şi se aşeză lângă 
Robin, murmurând. 

— Micuţul nostru star, ha? 


Se uită dur la ea, cu toate că nu intenţionase să facă 
asta. 

Robin se uită la el zâmbind, dar îşi pierdu respiraţia. 

Soarele care apunea îl înconjura ca o aură şi 
strălucea în părul lui auriu. Era ca un luptător magnific, 
mândru, sculptat în aur. 

— S-a întâmplat ceva? întrebă el, uitându-se amuzat 
la ea. 

Robin îşi feri repede privirea, ştiind că era roşie la 
faţă ca focul. Işi scoase şapca pentru Imnul Naţional şi 
trase aer în piept. 

Orchestra începu în forţă şi Robin se pierdu în 
versurile deja familiare, graseind doar ocazional. Vocea îi 
răguşea, dar ea continua să cânte tare. 

Jucătorii din dreapta ei se strâmbau şi încercau să nu 
izbucnească în râs. Ryan, în stânga ei, se întoarse şi se 
holbă la ea. Era total afonă. Îşi întoarse ochii spre cer şi-i 
mulţumi lui Dumnezeu că juca mai bine decât cânta. 

Michael o privi cum îşi descărca sufletul în versurile 
cântecului. Începea să-şi dea seama că în tot ce făcea ea, 
punea suflet, nu numai atunci când juca baseball. Era acea 
inocenţă de copil, se gândi el trist, pentru că ştia că va fi 
absolut necesar ca ea să se schimbe din cauza 
dezamăgirilor vieţii. 

Când ultimele acorduri ale Imnului se stinseră, 
spectatorii se aşezară. 

În drum spre banca de rezerve, pe un ton prefăcut 
serios, Michael o întrebă: 

— Te-ai gândit vreodată să devii cântăreaţă 
profesionistă? 

— Da! strigă ea pe deasupra celorlalţi. Dar m-am 
hotărât să dau meditații în schimb. 

Cei patru coechipieri care fuseseră prin apropiere şi 
auziseră se opriră şocaţi şi se uitară la ea. 

Robin îşi ascunse zâmbetul în timp ce îşi lua mănuşa 
şi-i însoțea pe ceilalţi pe teren. 

— Mingea de început! strigă arbitrul şi jocul începu. 


O minge în afară, şi alta ratată. Robin avea nervii 
întinşi la maximum. Dar când mingea veni spre ea, îşi intră 
imediat în formă. Înşfăcă mingea, fugi şi intră în a doua 
bază, ocoli alergătorul care venea spre ea şi aruncă 
mingea spre alt jucător pentru a realiza o dublă. 

— La naiba, domnişoară! ţipă la ea alergătorul. Data 
viitoare nu mai sta în calea mea! 

Robin izbucni în râs şi Perry Smith, al doilea la 
bătaie, o luă de după umeri. 

— Vezi, îi zâmbi ea, şi noi femeile, oricât de fragile 
am fi, suntem uneori de folos. 

— Fragile pe naiba! îi răspunse el râzând. Dar să 
sperăm că va mai trece ceva timp până să-şi dea şi ei 
seama. 

Robin râdea, ştiind că măcar unul dintre coechipierii 
ei o acceptase. Îşi zâmbiră şi ieşiră de pe teren în uralele 
spectatorilor. Robin era gata de luptă! 

Când intră în careu aruncătorul murmură: 

— A naibii femeie. Încearcă să se bage în toate. 

Robin îl ignoră. 

— Mingea întâi! strigă arbitrul. 

— Mingea a doua! 

Prinzătorul îşi luă locul. 

— Loveşte în zona de mijloc, îşi îndemnă Frank 
aruncătorul. 

— Este prea mică. 

— 'Ţinteste chiar sub sânii ei. 

Amândoi de holbară la Robin. 

— Sunt sub emblemă. Ţinteste în dreptul emblemei. 

— Şi dacă o lovesc în piept? Doamne, Frank, n-o s-o 
doară? 

Frank îşi ridică mâinile neputincios. 

După alte două aruncări, Robin se îndreptă spre 
prima bază. 

— Bună ziua, îi aruncă ea primului om din bază al 
echipei Shippers, ca şi când s-ar fi oprit pe acolo să bea un 
ceai. 


— Bună ziua şi ţie, domnişoară, îi replică el 
aplecându-se. Spectatorii fură încântați iar cel ce arunca în 
prima bază veni aproape de ea, bătând-o pe umăr şi 
felicitând-o. 

Robin îl urmări pe aruncător. A treia aruncare a 
acestuia fusese foarte aproape de a fi bună dar arbitrul 
strigă: 

— Punct marcat! 

Mulțimea se agita, Robin era istovită iar aruncătorul 
devenise nervos. 

Michael stătea în baza a treia urmărind-o pe Robin. îi 
urmărise trăsăturile feţei atunci când ea alergase spre a 
doua bază, o urmărise când se ridicase şi când se aruncase 
iar în prima bază, iar acum era mai neliniștit ca oricând. Ar 
fi vrut, aşa trebuia, s-o trateze ca pe un coechipier dar, 
Dumnezeule, nu putea uita că era femeie. 

— Oh, Doamne, mormăi el. Chiar o să fie un sezon 
lung. 

Următoarea aruncare ajunse în careu iar Brent o lovi 
cu putere în mijloc. Michael privi cu inima strânsă când 
Robin îşi luă avânt şi porni. îi făcu semn s-o ia către a doua 
bază iar apoi spre a treia. 

Picioarele îi prinseră viteză, braţele i se agitau în sus 
şi în jos şi începu să alunece cu picioarele înainte. 
Respirația lui Michael se opri când ea atinse baza şi se 
crispă când văzu că se lovise la tibie. Ea se târi pe burtă, 
ţinându-şi capul în piept, din cauza mingii care venea 
direct spre ea şi ajunse în bază. 

— Safel 

Fusese la fix. Robin se ridică şi fugi să-şi recupereze 
şapca, apoi se întoarse spre a treia bază zâmbind 
ştrengăreşte şi făcu o reverență în faţa fanilor. Mâinile lui 
Michael tremurau. îi venea s-o strângă de gât fiindcă îl 
supusese la asemenea emoţii. 

Se forţă s-o trateze ca şi cum ar fi făcut exact ceea ce 
ar fi făcut şi ceilalţi jucători. Chiar şi faptul că ea făcuse 
ceea ce trebuia nu reuşise să-l calmeze în totalitate. 


— Frumoasă alunecare scumpo, îi aruncă el, dar 
estompă efectul complimentului dându-i o palmă peste 
fund. El se întoarse repede în cabină şi se uită spre locul 
aruncătorilor. Cum de nu-şi dăduse seama cât de bine 
stăteau pantalonii aceia pe ea? 

Echipa Satellites înscrise de două ori în acea rundă şi 
încă de două ori prin Billy Green, la sfârşitul celei de-a 
opta runde. Billy mărturisi că aruncătorul îl enervase atât 
de tare încât îl scosese din joc la următoarea aruncare. Se 
părea că metoda lui de a rezolva lucrurile era mult mai 
bună decât a lui Robin. 

Scorul final fu de 4 - 2 pentru Satellites. Fusese o 
după-amiază destul de bună pentru baseball. 

* 


x x x 


Jucătorii se aliniară binevoitori pe o parte şi alta a 
cabinei pentru a da autografe. Această forfotă era 
exaltantă, iar fanii care aşteptau autografele păreau că vin 
la nesfârşit. Când suporterii se mai împuţinară, Robin fugi 
în partea cealaltă a cabinei şi observă că femeile se 
înghesuiseră în faţa lui Michael. 

Oare la ce se aşteptase? Se certa singură pentru 
sentimentele ascunse pe care le nutrea faţă de Michael. 
Oare toate acele femei îl priveau cum mesteca guma şi 
oftau, cum făcea şi ea? Se simțeau oare şi ele slăbite şi 
ameţite atunci când el le privea cu acei ochi verzi şi le 
zâmbea îmbietor? 

Probabil că le spunea la toate „scumpo”. 

Capitolul 3 

Plantele şi cerealele creşteau încetul cu încetul în 
pământul mănos şi roditor, asistate de soarele arzător. 
Umiditatea persista în orăşelul adormit  Beetleville, 
cuibărit confortabil între Headiand şi Dothan, în colţul 
sudic al Alabamei. 

Dar, cu toată umezeala, febra baseball-ului se simţea 
în aer. Oamenii veniseră de peste tot, din Georgia, Florida, 
Alabama - pentru a vedea dacă „puştoaica” va continua să 


joace spectaculos, sau se va face de râs. Nu conta dacă 
echipa Satellites va câştiga sau va pierde. Fiecare bărbat, 
femeie şi copil, venise pentru a fi martor la acel lucru 
neobişnuit, acela că o femeie juca într-o echipă a 
bărbaţilor. Localnicilor, mofturoşi de obicei şi delăsători în 
a-şi ocupa locurile pe stadion, acum le era aproape 
imposibil să-şi găsească un loc. Beetleville era deodată 
locul unde trebuiau să fie toţi în acea magnifică după- 
amiază de duminică. 

Billy Green stătea pe treptele ce duceau la teren, 
uitându-se la această mulţime. Deci aşa va fi şi în liga 
profesioniştilor, se gândea el. Bineînţeles, stadionul va fi 
mai mare, mai fastuos, dar mulţimea se va îngrămădi 
înăuntru ca şi astăzi. Suporterii vor pălăvrăgi, vor râde, 
vor mânca alune, pop-corn şi hot-dog. Şi spera din tot 
sufletul ca, dacă va ajunge la profesionişti, spectatorii să 
vină pentru el, să-l vadă jucând. 

— Hei, Green, o să stai toată ziua degeaba, sau vii să- 
ţi faci încălzirea? 

Billy îşi luă mănusa şi ieşi pe teren. Brusc el se simţi 
ca un copil de cinci ani, plin de energie şi dornic să joace 
baseball. 

O dată încălzirea terminată, crainicii începură să 
anunţe jucătorii din echipa Shippers. 

Fanii îi fluierară, dar nu exagerat. Apoi echipa 
Satellites se alinie în baza întâi şi fură şi ei anunţaţi. Robin 
îşi fluieră şi aclamă fiecare coechipier. Spectatorii 
aplaudară politicoşi. 

— În sfârşit, doamnelor şi domnilor, primul la bătaie, 
purtând numărul 00. Chiar ar trebui să-i dea alt număr, 
Sal. Micuța noastră mascotă, alergătoarea Robin Jane 
Holkowski. 

— Mascotă, drăguţ din partea ta s-o numeşti aşa Phil. 

Robin înaintă pe teren. Incurajările se amestecară cu 
aclamaţiile când ea făcu o reverență, îşi scoase şapca şi se 
aşeză în rând cu ceilalţi. Chiar nu se aşteptase la aşa ceva. 
La atât de multă lume, la interesul care îi era acordat. Era 


înfricoşător, era demoralizant, dar în acelaşi timp o exalta. 

Robin zâmbi şi-şi scoase şapca când începu Imnul 
Naţional. Brent Frasier, care stătea în dreapta ei, luă pe 
ascuns două tampoane de vată pe care şi le înfundă în 
urechi. 

Echipa Satellites câştigă primul meci din cele două 
care se jucau consecutiv, cu scorul de 4-0, dar victoria nu 
fusese uşoară. Spectatorii primiseră mai mult decât s-ar fi 
aşteptat, priviseră pasele înalte pentru prinzători, aproape 
un record al dublelor şi aproape două înscrieri. Cele patru 
ture ale echipei Satellites fuseseră în baza întâi şi apoi în 
cea de-a doua. Jocul fusese greu, dar aproape perfect. 
Robin luase parte la toate cele patru ture. 

Ea părăsise terenul odată cu echipa, în pauza dintre 
cele două meciuri. Râsese, îşi felicitase colegii, glumise pe 
seama unor ratări. Intră în biroul lui Michael pentru a-şi 
lua cele necesare pentru a se schimba, şamponul, halatul 
de baie şi un prosop. Se dezbrăcă şi intră sub duş. 

Şi aproape imediat simţi nevoia să se sprijine de 
perete. 

Probabil că afară erau 45 grade, iar umiditatea 
devenea de nesuportat. Se simţea moale ca o cârpă. Apa 
călduţă era ceva magnific; stătu sub duş un timp, după 
care se spălă, se şterse şi se îmbrăcă, pregătită pentru 
următorul meci. 

La sfârşitul rundei a noua, scorul era de 2 - 1 pentru 
echipa Shippers. Robin era în prima bază. Ea lovi prima, 
apoi se întoarse spre careu în timp ce mingea zbura de la 
aruncător la cel ce era la bătaie, se aruncă de două ori dar 
fanii scandau în continuare „Fugi, Robin, fugi”. Şi ea 
începu să alerge. Ca un fulger. Atinse cu putere linia bazei 
şi execută alunecarea cu capul înainte în a doua bază. 
Mâna îi atinse careul, iar bărbia ei se lovi de genunchiul 
altui jucător. 

— Marcat! 

Suporterii scoaseră un urlet de bucurie. Robin se 
ridică. Văzu iar acea sclipire, dar de data aceasta nu era 


de la blitz-uri. Totul începu să devină mai clar. În timp ce 
se ridică şi se scutura de praf îl zări pe Michael 
aruncându-i acea privire dură. Uitase să alunece cu 
picioarele mai întâi. Nu făcuse un păcat mortal, iar Peter 
avusese noroc. Mestecându-şi guma îi întoarse lui Michael 
privirea şi sparse un balon de gumă. Scoase limba la 
Michael, dar acesta nu părea prea amuzat. 

Robin nu se mai uită la figura împietrită a lui Michael 
şi-şi făcu de lucru ştergându-se de praf. Cu tot norocul sau 
talentul pe care-l avea cel de la bătaie lansă o minge înaltă 
pe care jucătorul de pe partea stângă o prinse uşor. Robin 
se duse în a doua bază, apoi ajunse în siguranţă în a treia. 
Dacă ar fi putut să alerge cu spatele să prindă mingea ar fi 
făcut-o, în schimb se ridică repede pentru a-l înfrunta pe 
aruncător. 

— Mai încearcă o dată să-ţi scoţi limba, şi-ţi voi arăta 
eu cum poate fi folosită mai bine! strigă Michael. 

Gâtul lui Robin aproape trosni când se întoarse brusc 
spre Michael. Tot felul de imagini senzuale începură să se 
deruleze în mintea ei. Oare la asta se referise el? 
Bineînţeles că nu. Dar... dar din cauza acestor imagini şi a 
staturii lui musculoase din apropierea ei, Robin rată 
primele trei aruncări. 

A patra aruncare trecu de prinzător, şi numai 
instinctul o făcu pe Robin să se arunce după minge. 
Întorcându-se apoi în a treia bază, se interpuse între al 
treilea la bătaie şi aruncător. 

Alergă înapoi, de colo până colo şi până la urmă 
renunţă. În niciun caz n-ar fi avut cum să fie prezentă în 
fiecare bază. ipă deodată şi arătă ceva în dreapta 
terenului. Amândoi bărbaţii se uitară într-acolo iar Robin 
alunecă în a treia bază. 

— Marcat! 

Michael râse cu atâta poftă şi atât de tare încât îi 
dădură lacrimile. Aruncătorul şi prinzătorul înjurară 
nervoşi, iar Robin stătea în a treia bază, extenuată. 
Următorul, Billy Green, reuşi o aruncare bună, iar Robin fu 


în stare să alerge în bază. Echipa Satellites câştigă cu 
scorul de 3 - 2. 

Fanii erau în culmea fericirii, iar cei din echipă se 
strânseră pentru a bate palma şi pentru a-şi face semnul 
lor distinctiv. Robin fu felicitată şi îmbrăţişată de toată 
lumea, cu excepţia lui Rick Samuel. 

Se dădură autografe, se făcură duşurile necesare, 
după care, în afara stadionului se dădură şi mai multe 
autografe. Drumul spre casă trecu repede şi Robin ajunse 
în apartamentul ei. Îşi spălă şi îşi uscă echipamentul şi se 
duse la autocarul care o aştepta la stadion. 

Echipa pleca spre Florida. 

Autocarul avea aer condiţionat, iar băieţii erau în 
toane foarte bune. Robin era prea obosită pentru a se 
alătura veseliei lor. Se prăbuşi pe un scaun şi adormi 
imediat. 

Dormi neîntoarsă toată noaptea, mişcându-şi corpul 
doar pentru a se întoarce de pe o parte pe alta. Cineva îi 
pusese o pernă sub cap şi o învelise cu o pătură. Probabil 
că Michael fusese acela. 

Putea fi şi delicat când voia. Atunci când nu se afla 
nimeni în preajma lui. O conversaţie şoptită ajunse până la 
urechile ei şi-i captă atenţia. Doi dintre băieţi făceau 
presupuneri asupra vieţii din liga profesioniştilor - 
întrebându-se cum era şi rugându-se să ajungă şi ei odată 
acolo. 

În timp ce ei îşi puneau întrebări reciproc, Robin se 
întrebă de ce nu-l chestionau pe Michael în această 
privinţă. El fusese acolo. Ştia despre ce este vorba. 

Tot gândindu-se, adormi la loc. 

x 


XXX 


Era o noapte superbă. îmbrăcată cu o jachetă veche a 
tatălui său şi în pantaloni scurţi, Robin stătea pe terasa din 
faţa camerei ei de motel, cu picioarele sprijinite de grilaj. 
Băieţii ieşiseră în oraş să sărbătorească victoria pe care o 
obţinuseră împotriva echipei Orlando Twins. Pe ea n-o 


invitase nimeni şi nici nu voise să se autoinvite. Abia 
începuseră s-o accepte pe teren, fuseseră într-un fel 
obligaţi s-o facă pentru a-şi demonstra propriul talent şi 
pentru a putea continua, dar în afara terenului era cu totul 
altceva. 

Uşa de la camera alăturată se deschise uşor şi Robin 
aproape că se înecă cu cei câţiva cartofi prăjiţi pe care-i 
mai avea. Rămase nemişcată. Din camera ei nu răzbătea 
lumină şi poate că Michael nu-şi va da seama că era acolo. 

— Frumoasă noapte, spuse ea, dar mai bine şi-ar fi 
muşcat limba. 

— Îhî, replică el, total absent, şi Robin realiză că el 
ştiuse de la bun început de prezenţa ei acolo. 

Oh, Doamne! se gândi ea. Nu încă un discurs! 
Liniştea se aşternuse timp de câteva clipe. Robin se linişti 
şi începu să studieze stelele. Constelaţia Orion ieşea în 
evidenţă în toată splendoarea sa. Ea urmări picioarele 
musculoase şi umerii laţi ai luptătorului care se contura pe 
cer. Zâmbi, după care chicoti. Cum era cu bâta ridicată, îi 
reamintea de Michael. 

— Îmi spui şi mie gluma? răsună vocea lui în noapte. 

— Nu este nicio glumă. Admiram doar Orionul. 

— Eu nu pot să găsesc niciodată altceva în afară de 
Carul Mare. Nu pot să fac legătura între stele. 

Robin zâmbi auzindu-l vorbind pe un ton dispreţuitor. 
Orion fusese prima constelație pe care tatăl ei i-o arătase. 
Niciodată nu se putea uita la cer fără să vadă acest 
luptător făcut din stele cum aproape prinde viaţă. 

— Magnific. 

Michael îi aruncă o privire. Faţa ei era întoarsă către 
stele şi avea un zâmbet visător. Ştiuse că ea era afară şi 
rezistase tentaţiei de a ieşi şi a-i ţine companie. Nu ştia din 
ce motiv oricum era lângă ea afară. 

Se aşeză uşor pe scaunul de pe terasă şi-şi sprijini 
picioarele de grilaj. Lui Michael i se făcu pielea de găină 
când îi auzi şoaptele: 

— Nu te-ai dus la Piccolo Peter cu băieţii? 


— Nu. 

— Ah! 

Ea remarcase că Michael era distant faţă de băieţi. 
Ceea ce observase în prima zi a ei cu echipa, era adevărat. 
Era un însingurat. El, singur? 

Liniştea se lăsă iarăsi. 

— Cred că o să mă duc înăuntru. 

— Imi pare rău, bolborosi ea. 

— Pentru ce? 

— Pentru că am fost atât de plictisitoare. 

Râsul lui străpunse liniştea apăsătoare. 

— Poţi fi în multe feluri, dar niciodată, niciodată 
plictisitoare. 

Robin avusese nevoie de aceste cuvinte ca de aer. 

— Ai avut vreun motiv să ieşi afară? 

Michael căută o scuză. 

— Am vrut doar să-ţi spun că ai jucat foarte bine! 

Robin aştepta. 

El zâmbi şi-i spuse ceea ce ea se aştepta să audă. 

— Pentru o fată. 

Ea începu să bolborosească ceva. Michael începu să 
râdă. 

— Noapte bună, Robin, spuse el intrând în cameră. 

— Noapte bună, Michael, şopti ea şi rămase să 
savureze felul în care el îi şoptise numele. 

Michael medita asupra ultimelor trei săptămâni în 
care ea chiar jucase bine. Şi nu numai pentru o fată. Era 
de fapt mai bună decât mulţi dintre băieţi. Avea destul 
talent pe care şi-l punea în valoare în totalitate pe teren. Şi 
reunise echipa prin strigăte, aclamații, dezaprobări şi 


încurajări. 
Observase şi faptul că mulţi dintre băieţi îi ţinuseră 
companie pe marginea terenului, aclamându-şi 


coechipierii. îl remarcase de asemenea şi pe Rick Samuel 
în înverşunarea lui împotriva ei, precum şi faptul că o 
bârfea în faţa celorlalţi. Michael hotări să lase lucrurile aşa 
momentan, să vadă dacă sentimentele acestuia se vor 


schimba. Sentimente. Michael avea probleme cu propriile 
sentimente. Se gândea că era bine faptul că o trata ca şi pe 
ceilalţi băieţi, cu excepţia acelor clipe când îi dădea emoţii 
fiindcă se rănea când alerga prin baze, când aluneca, sau 
când era prinsă la mijloc de câte doi jucători, cu toate că 
ea se descurca. Şi chiar atunci când credea că-şi 
controlează acest sentiment de grijă, ea pleca de pe 
stadion, sau în autocar, în pantaloni scurţi şi cu un tricou 
scurt, sau strâmt. 

Cum s-o trateze ca pe unul dintre jucători, când avea 
picioare superbe, iar sânii îi erau atât de provocatori, când 
obrajii ei râdeau, iar ochii îi sclipeau atât de minunat? 

Stătea lângă autocar, aşteptând ca echipa să se 
îmbarce. 

Fuseseră o serie de jocuri istovitoare în deplasare, 
dar se ţinuseră bine până în ultima clipă - o serie de trei 
zile de meciuri cu echipa Charlotte O'S. 

Echipa Satellites câştigase treisprezece din cele 
şaptesprezece meciuri din deplasare. Michael era încă 
şocat. Trecuseră de pe ultimul loc în clasament, pe al 
şaselea, iar cele trei victorii asupra echipei O'S îi ridicau 
pe locul cinci. Şi asta la o echipă a cărei ultimă 
performanţă ar fi trebuit să-i confere şi să menţină ultimul 
loc în clasament. Se întreba dacă băieţii realizau că 
fuseseră ajutaţi. 

Inspirația echipei, Robin, tocmai ieşea de pe stadion, 
alergând cu părul ud care se încreţea în bucle subţiri. 
Râdea împreună cu playboy-ul echipei, Billy Green, 
zâmbindu-i. Michael scrâşni din dinţi. 

Tocmai când ea voia să se urce în autocar el remarcă 
o vânătaie mare şi urâtă pe coapsa ei, de altfel perfectă. Işi 
strânse pumnii. Ar fi vrut să urle la ea şi la acel jucător 
care o dărâmase cu brutalitate. 

Ar fi vrut de asemenea să-i sărute locul lovit pentru 
a-i alina durerea. 

Michael stătea iar de unul singur în autobuz, în faţă. 
Robin ar fi vrut să stea lângă el, să vorbească cu el, aşa 


cum o făcuseră după meciuri, în deplasare. 

Camera lui era întotdeauna lângă a ei. Robin simţi o 
pasiune arzătoare. El avea grijă de ea, veghea ca ea să fie 
în siguranţă. 

Robin aprecia acest lucru. Călătorise cu echipele din 
şcoală şi din colegiu şi redusese la tăcere câţiva băieţi care 
doriseră să-i vină de hac femeii-jucător. Era extraordinar, 
se gândi ea, că Michael era cel care o proteja. 

— Hei, Robin, o chemă tocmai din fundul autocarului 
Jim Peterson. Spune-mi cum te-ai descurcat cu şicanele de 
pe teren. 

Cu o ultimă privire lungă aruncată celui ce stătea în 
faţă în autocar, Robin se ridică şi merse să-i ţină companie 
lui Jim. 

* 


XXX 


Echipa Satellites era într-o formă excepţională. 
Aclamaţiile suporterilor inundau stadionul, ori de câte ori 
Robin alerga sau lovea mingea. Orice încercare de a juca 
în stil tradiţional dispăruse din repertoriul echipei. Faptul 
că scorul era de 9-0 la începutul rundei a şasea nu-i făcea 
pe jucători să încetinească ritmul. Realizaseră prinderi 
spectaculoase pe teren şi reuşiseră chiar o triplare 
frumoasă. Jucătorii erau încălziţi la maximum. 

Robin tocmai lovi o simplă perfectă, plasând-o exact 
prin culoarul dintre a doua şi a treia bază făcându-l pe 
jucătorul cu numărul zece să alerge. 

Multimea era frenetică. Echipa gazdă părea că nu 
are nicio şansă împotriva celorlalţi; iar suporterii aclamau 
înnebuniţi echipa Satellites. Sloganul „Fugi, Robin, fugi” 
răsuna în aerul încremenit. Robin îşi dădea importanţă, 
dansa şi îl înnebunea pe al treilea aruncător al echipei 
adverse. Mingea zbură din mâna lui îndreptându-se spre 
careu. Robin porni. Enormul apărător din bază i se puse în 
faţă ameninţător. Robin se pregătea pentru alunecare - cu 
picioarele sau cu capul înainte? 

— Whemp. 


Următorul lucru pe care Robin îl ştiu era că se afla 
întinsă în a doua bază. Probabil că alunecarea fusese 
„bună”, se gândi ea ameţită. 

Respiră, Robin, se îndemna ea, dar fără niciun 
rezultat. Intră în panică. 

— Michael, suspină ea, gândindu-se confuz că 
strigase. 

— Sunt aici, Robin. Vocea lui ajunse la urechile ei. 
Stai liniştită. Unde te doare? Mâinile lui îi palpau corpul. 

— Stai lângă mine, Michael, eşti aici? 

— Da, fir-ar să fie. Stai nemişcată! 

— Michael... Se opri un moment încercând să stea 
liniştită, trăgând înnebunită de tricou. Michael. este prea 
strâmt. Ajută-mă. În acelaşi timp lacrimile începură să i se 
rostogolească pe obraji. Cu o mână se agăţă disperată de 
el, iar cu cealaltă trăgea de tricou. 

Michael o luă în braţe, în tot acest timp blestemându- 
i încăpăţânarea şi alergarea periculoasă, dar Robin nu 
auzea nimic. Imediat ce se simţi în braţele lui, se linişti şi 
leşină. 

Michael lăsă jocul în grija secundului său şi se grăbi 
spre cabină, spre vestiarul oaspeţilor. 

Aşezând-o pe o masă, Michael îi desfăcu nasturii de 
la tricou şi dădu de bustieră. 

— Tot felul de prostii... bombăni el. 

Îi ridică trupul mlădios şi-i propti umerii de pieptul 
lui, îi sfâşie tricoul şi-i desfăcu repede bustiera. După ce i-o 
dădu jos o lăsă pe spate şi o apăsă pe piept. 

— Respiră, fir-ar să fie! Respiră! 

— Michael! gemu ea. 

O apucă de umeri şi o scutură uşor. 

— La naiba, Robin Jane Holkowski, m-ai speriat de 
moarte. Of, Doamne! 

Privirea lui se ridică spre ochii ei căprui, strălucitori, 
apoi cobori spre sânii ispititori. Simţi ca şi cum în corpul 
lui ar fi avut loc o explozie. 

Doamne, nu! îşi retrase imediat mâinile care până 


atunci se odihniseră pe acele forme suple. 

Degetele îl ardeau de dorinţa de a o atinge. Se uită în 
sus şi se pierdu în ochii ei, acum aproape negri din cauza 
dorinţei. Chiar şi carnea de pe el se aprinse, iar trupul i se 
întări fiind mai excitat decât îşi amintea să fi fost vreodată. 

— Nu, şopti el, şi-i dădu drumul. 

Robin se dezechilibra şi el trebui s-o ţină pentru a nu 
cădea de pe masă. Sânii ei se loviră şi se frecară de pieptul 
lui. El văzu privirea pasionată din ochii ei strălucitori şi 
corpul îi luă foc. 

Buzele lui coborâră repede, apucându-le pe ale ei cu 
putere. Robin îi simţi disperarea din acel sărut fiindcă şi ea 
era disperată. Era disperată după atingerea, mângâierea 
luptătorului ei. 

Ea îi răspunse cu aceeaşi pasiune, desfăcându-şi uşor 
buzele pentru a profita de tot ceea ce el îi oferea şi îi 
exploră gura aşa cum o făcea şi el. Braţele ei îi încolăciră 
gâtul, lăsându-se în voia lui în totalitate. 

— Sunt udă toată, Michael, şopti ea, mâinile fiindu-i 
ocupate în părul lui blond. Trupul ei prinsese viaţă simțind 
acele senzaţii uimitoare. 

Gura lui îi căută sânii, când cineva bătu la uşă. 

— Ryan, se simte bine? 

— Da, răspunse el răguşit. Instinctiv o strânse în 
braţe pentru a o proteja de posibilele priviri curioase. 
Venim imediat! 

— O.K. Voiam doar să ştiu cum se simte, se auzi 
vocea de cealaltă parte a uşii în timp ce paşi răsunau 
îndepărtându-se. 

Michael îi dădu drumul şi făcu câţiva paşi înapoi. 

— Îmbracă-te, îi spuse pe un ton poruncitor. Robin îşi 
căută bustiera cu mâinile tremurânde. 

— La naiba, fato, nu-ţi pune iar chestia aia. Astăzi nu 
mai joci. lar data viitoare n-o mai strânge aşa mult, fiindcă 
s-ar putea foarte bine să rămâi întinsă pe teren până mori! 

— Ce s-a întâmplat, Michael? îl întrebă ea. 

El îi întoarse spatele trecându-şi mâinile prin părul 


deja răvăşit. Încă simţea atingerea ei prin păr şi pe trup. 
La naiba! Cu imaginea corpului ei întipărită în minte îi va fi 
imposibil s-o trateze ca pe unul dintre jucători. 

— Ce s-a întâmplat? strigă el nervos. Oare ce-ar 
putea fi în neregulă? 

Se întoarse spre ea s-o înfrunte şi încă o dată faţa i se 
schimonosi. Vrei să pui ceva pe tine? 

— Nu te mai răsti la mine, Michael Ryan. Se ridică, 
îşi luă tricoul şi se uită la el cu dispreţ. Nu pot să-l port. 
Este prea mic atunci când nu port bustieră. 

Michael se întoarse dezgustat şi după ce găsi una din 
bluzele sale în dulap i-o aruncă. 

— S-o speli şi să mi-o înapoiezi, te rog, spuse el cu o 
politeţe prefăcută. Şi după ce te îmbraci să vii afară. 

— Daaa, domnule, îi răspunse ea glumet. 

El ieşi trântind uşa în urma lui. 

Robin zâmbi aranjându-şi bluza. îi atinsese buzele, îi 
gustase căldura şi dulceaţa sărutului. 

Păruse sincer cu adevărat. Dacă s-ar fi jucat doar cu 
ea, i-ar fi sucit capul cu alte lucruri. Îşi puse tricoul şi se 
întrebă oare de ce-i venea să plângă. 

Era întrucâtva îngrijorată că va da ochii atât de 
curând cu Michael, dar, după ce-i privi trupul acum 
acoperit, el îi întoarse spatele. Ea fu distrasă de restul 
echipei care râdea şi o tachina în legătură cu ţinuta ei. 
Bluza lui îi atârna până peste genunchi şi se umfla ca un 
cort; mânecile normal de scurte, care stăteau aşa de bine 
pe braţele lui Michael, atârnau lălâi în jurul antebraţelor 
ei. 

După meci, reporterii o înconjurară pe Robin, 
chestionând-o în legătură cu gravitatea rănilor. 

— Mă simt bine. Zâmbi văzându-le feţele îngrijorare. 
Voi fi pe teren mâine. 

— Accidentul vă îngrijorează în ceea ce priveşte 
alergările? întrebă un reporter. 

— Nu, va trebui să mă las în jos mai repede. 

Toată lumea plecă râzând. 


— I-ai fermecat cu siguranţă pe toţi ăştia bătrâni, 
rosti Michael încă tremurând din cauza accidentului ei. 
Tremurând încă din cauza sărutului lor. 

— Haide, ne aşteaptă autocarul! îi spuse el. 

După ceea ce se întâmplase în vestiar, ea nu avea 
nicio idee la ce s-ar fi putut aştepta din partea lui. Acum 
ştia. Erau ca la început. Ea făcu un semn de resemnare, 
apoi se ridică pe vârful picioarelor şi-l pupă pe obraz. 

— Mulţumesc, Michael. 

— Nu! şuieră el, încercând să ignore furnicăturile pe 
care le simţea în locul unde buzele ei senzuale îi atinseseră 
obrazul. Acel sărut din vestiar a fost o greşeală - să te văd 
pe jumătate dezbrăcată. Făcu o pauză să respire. Am 
reacţionat la fel ca oricare alt bărbat. Nu mai căuta altă 
semnificaţie în chestia asta şi nu mă mai atinge! 

— Bine. 

Robin se îndreptă, faţa înroşindu-i-se de ruşine. Ştia 
acum că nu se jucase cu ea. Nici măcar nu voise s-o sărute. 
Ea îl înfruntă liniştită până când Michael se întoarse şi 


plecă. 
* 


x x x 


Ştia că ea era afară meditând. Aproape că o putea 
vedea din camera lui. Stătea aplecată peste marginea cea 
mai îndepărtată a piscinei, cu picioarele-i abia atingând 
apa. Pantalonii ei erau scurţi şi verzi iar bluza îi era ornată 
cu dantelă, lucru ce-l făcea să se gândească la cu totul alte 
lucruri, decât la baseball. 

Se gândea ea oare la sărutul lor, la felul dur în care-i 
vorbise? La faptul că nu fusese invitată să meargă în oraş 
cu băieţii? îi observase privirea tristă când aceştia 
plecaseră. Cum puteau fi oare atât de insensibili cu ea? 

Ei erau insensibili? Purtarea lui fusese groaznică de 
când părăsise vestiarul. Nu meritase să-i vorbească aşa 
cum o făcuse. Reacţia lui faţă de ea îl uimise şi-l iritase, 
dar asta nu era o scuză. 

leşi afară şi strigă: 


— Te simţi bine? Ştia că n-ar fi trebuit să sune aşa 
aspru întrebarea. 

— Mă simt bine, mulţumesc. Vocea ei era calmă, 
rece. 

El se apropie de ea. 

— Îmi pare rău. N-am vrut să par dur Sunt... 
îngrijorat. 

— Mă simt bine, Ryan. Serios. 

Ryan, nu Michael. Ciudat dar îl deranjase. 

— Ascultă, Robin. Putem să uităm ce s-a întâmplat în 
vestiar? Consideră-l un lucru obişnuit. 

— Doar un lucru obişnmt! Robin se auzi când rosti 
cuvintele şi râse sarcastic. Îmi pare rău acum, Michael, dar 
când o să mă gândesc la el o să mă simt flatată. O să 
suspin şi o să spun că am fost sărutată de Michael Allen 
Ryan. 

— Hmm, da, ceva de care să-ţi aminteşti. 

Replica lui era sarcastică. Nu că ea va uita primul 
sărut care o lăsase vreodată fără răsuflare. îi fusese 
aproape mai greu să respire după acel sărut decât îi fusese 
după ce intrase în acel imens jucător din baza a doua. 

— Nu că n-ai fi atrăgătoare. Incepu el. 

Robin izbucni în râs. 

— Am mai auzit replica asta înainte, Michael. Haide, 
stai jos, relaxează-te. 

Michael îşi trase un scaun şi se aşeză, uşurat că ea 
nu va face mare caz din acel sărut. 

— Ce-ai vrut să spui eu am mai auzit asta? 

— De la bărbaţii care erau destul de curajosi să se 
întâlnească cu mine. Mulţi dintre ei nu rezistau să iasă cu 
o jucătoare de baseball. Cei care o făceau, terminau 
întâlnirea spunând ceva asemănător cu ce ai spus tu. Era 
felul în care îşi luau vina asupra lor. 

Ei bine, de data asta vina era numai a lui. Ea era 
extrem de atrăgătoare. Şi, cu toate că nu era bine ceea ce 
se întâmplase, fusese neputincios în faţa atracției pe care o 
simţea faţă de ea. 


Nu mai simţise aşa mare atracţie faţă de cineva de 
ani de zile. Spre norocul lui, ea schimbă subiectul. 

— A fost un joc interesant astăzi, hm? 

— Aha, răspunse el surâzând. 

— Ţi-e dor să joci, nu? 

Robin atinsese o coardă sensibilă şi ştia. Erau 
momente în care lui Michael îi lipsea jocul mai mult decât 
putea îndura. 

— Îmi place ce fac acum şi ştiu că nu mă pot întoarce 
la ceea ce a fost, dar într-adevăr mi-e dor să joc. 

— Încă mai revăd acea recuperare spectaculoasă pe 
care ai făcut-o în meciul cu Cuba. 

— Toate au fost aşa, scumpo. 

Robin continuă: 

— Mingea venea zburând în dreapta terenului, înaltă, 
un punct cu siguranţă marcat. Ai sărit atât de sus încât 
părea că ai rămas suspendat în aer pentru totdeauna. 
Când ai aterizat aveai mingea în mână. Încă mai aud 
uralele mulţimii şi chiar ale crainicilor. Zbierau şi urlau în 
camera mea atunci. 

Stătură o oră de vorbă, amintindu-şi de momentele 
glorioase din cariera lui. Robin se simţi obligată să-l 
tachineze pentru greşelile pe care le făcuse. Într-un târziu 
Michael îşi ridică trupul amorţit de pe scaun. 

— E timpul să mă retrag, mormăi el şi-i întinse mâna 
ca s-o ajute să se ridice. 

Robin îl prinse de mână. Se ridică pe vârfuri şi-l 
sărută pasionat. 

— Acesta a fost felul meu de a-ţi mulţumi pentru 
ajutorul pe care mi l-ai dat astăzi. Şi te-aş ruga să uiţi 
acest sărut, durule! adăugă ea încetişor. 

Robin se întoarse şi plonjă în apă, întrebându-se dacă 
din corpul ei ieşeau aburi. 

Dacă ar fi fost mai tânăr, Michael ar fi sărit după ea, 
indiferent de consecinţe. Dar acum era mai bătrân şi un 
pic mai înţelept. Îşi scoase mai întâi din pantaloni 
portofelul. 


O ajunse aproape imediat în apă, o ridică şi-i tăie 
răsuflarea printr-un sărut. îi dădu drumul la fel de repede 
cum o şi prinsese, înotă până la o margine a piscinei, se 
ridică în mâini şi ieşi din apă. Adidaşii îi erau plini de apă, 
blugii îi atârnau grei pe solduri, în timp ce se îndreptă spre 
locul unde îşi lăsase portofelul. Intră în camera sa de motel 
şi după ce închise uşa se lăsă pe vine. 

Ce naiba se întâmpla cu el? Ca şi cum nu ar fi fost 
destul de impulsiv gestul de a sări după ea în piscină, o 
mai şi sărutase, iarăsi. Îşi şterse mâinile pe tricoul ud lipit 
de piept. Incă putea simţi contactul persistent al sânilor ei 
pe pieptul său. Şi-i strângea cu bustiera când juca, dar 
după aceea alerga de colo-colo cu ei liberi. Forma şi 
senzațiile pe care acei sâni i le provocaseră îl hăituiau. Îşi 
scoase tricoul ud şi se îndreptă spre dus. 

Fir-ar să fie, era prea bătrân pentru aşa ceva. Era 
obligat s-o antreneze tot restul sezonului. Asta era tot ceea 
ce ar fi putut fi între ei. 

Robin stătea în apă, şocată şi complet confuză. îl 
privise fix pe Michael cum intrase în camera lui. Apoi un 
mic surâs îi înflori pe buzele încă umede în urma sărutului. 

Se duse spre scările piscinei, ieşi din apă şi aruncă o 
privire scurtă către uşa închisă a camerei lui. 

— Cu plăcere, Michael. 

Capitolul 4 

Robin alerga de-a lungul străzii cărând un rucsac plin 
cu rufe murdare. Se întoarse şi-şi folosi spatele pentru a 
deschide uşa de la spălătorie şi aproape imediat simţi o 
mână pe spate. Braţul puternic al lui Billy Green se 
încolăci în jurul mijlocului ei luând-o pe sus. 

— Iisuse, puştoaico, faci şi tu ceva fără să te 
grăbeşti? Până să vin eu să-ţi deschid uşa, tu deja ai intrat. 

Intorcându-şi şapca invers, Robin se uită la faţa 
zâmbitoare şi chipeşă a lui Billy. 

— Îmi pare rău că ţi-am stricat încercarea de a face 
un gest galant, spuse ea şi-i zâmbi. Mulţumesc. 

Apucându-şi sacul cu rufe, Robin se uită în jur. 


Fiecare maşină de spălat era ocupată de colegii ei de 
echipă, cu excepţia uneia. Resemnându-se, Robin se duse 
la cea de lângă Michael. 

— Holkowski, o salută el, dând din cap. Mâinile lui 
erau ocupate cu sortarea hainelor, cele colorate în maşina 
care ea presupusese că era goală, iar cele albe în cea din 
faţa lui. 

— Domnule antrenor, îi răspunse ea. Problema era c’ 
vocea ei nu fusese în ton cu aroganţa din vocea lui. În 
schimb era plină de amuzament. Ce-ai zice să împărţim 
maşinile? Albele la tine, coloratele într-a mea. 

Michael se uită neliniştit în jur, de parcă faptul că 
lucrurile lor se amestecau şi se spălau împreună era un 
lucru mult prea intim. Acum lui Robin chiar îi veni să râdă. 
Nu intenţionase să vorbească cu el aşa cum vorbise cu o 
seară în urmă. Dar într-un colţişor din mintea ei, poate ar 
fi vrut ca el să se uite la ea ca la o femeie. 

Michael ridică din umeri şi mormăi o aprobare 
resemnându-se. Robin îşi scoase bluzele albastre, sosetele 
negre, nişte tricouri decolorate, deschise capacul maşinii 
şi le aruncă înăuntru. Îşi desfăcu sacul şi începu să sorteze 
lucrurile, lovindu-se destul de des de braţul lui Michael în 
timp ce-şi azvârlea lucrurile albe la el în maşină. 

Lenjeria ei intimă fu aruncată un pic mai repede 
decât restul lucrurilor, dar după cum spusese Billy, ea 
făcea totul în grabă. Işi şterse sudoarea de pe faţă 
întrebându-se dacă acolo mergea aerul condiţionat. 

Michael se duse repede la automatul de răcoritoare, 
lăsând-o pe Robin să se ocupe de detergent şi de balsamul 
pentru rufe. Era peste puterile lui. Apropierea ei, mirosul 
ei delicat, picăturile de sudoare care-i alunecau de la baza 
gâtului în valea dintre sânii ei, era deja prea mult pentru 
el. Se întreba de ce i se părea picătura aceea de sudoare şi 
mirosul acelei picături mult mai atrăgător decât o doză de 
parfum, mai ales la Robin. 

Scumpa de Robin, cu ochii ei mereu zâmbitori, cu 
vocea ei melodioasă, alunecoasă. Michael înghiţi în sec, de 


câteva ori la rând, consumat de o dorinţă atât de puternică 
încât aproape îl şoca. Cu o imaginaţie vie o vizualiză stând 
pe maşina de spălat într-o poziţie primitoare, cu sânii 
dezgoliţi şi excitaţi. Aproape putea să simtă extazul pe 
care l-ar fi avut când trupurile lor s-ar fi contopit. 

Scrâşni din dinţi şi încercă să nu se gândească la 
extraordinarul moment în care el ar fi ajuns la punctul 
maxim. După un moment de agonie, o agonie surprinzător 
de puternică fiindcă nu o mai experimentase de patru ani, 
se îndepărtă de automat şi ieşi din spălătorie. Afară, se 
sprijini de uşă, umplându-şi plămânii de aer, aproape 
înecându-se din cauza umidității. 

Lăsase timpul să treacă pe lângă el gândindu-se 
numai la baseball. Dar, Dumnezeule, încă mai avea acel 
sentiment! Simţea nevoia să sară şi să urle. Da, Michael 
Allen Ryan încă mai avea sentimente! Le avea pentru o 
femeie care juca baseball. Bună treabă. Imaginaţia sa 
formă iar tabloul în care Robin îl aştepta caldă şi 
primitoare s-o posede. Robin şoptindu-i numele, vocea ei 
chemându-l râzând şi plină de bucurie. 

Râsete. Reveni pe pământ cu o zguduitură. Râsete. 
Râsete batjocoritoare răsunau în mintea sa. 

Robin îl privise pe Michael traversând strada abătut, 
încercând emoţii furtunoase. Ar fi vrut să alerge după el, 
să-şi încolăcească braţele în jurul lui, să-l ţină doar în 
braţe, să facă ceva ca lucrurile să meargă bine. Dar nu 
avea niciun drept. El nu-i acordase acest drept şi se îndoia 
sincer că i-ar fi permis să intervină în viaţa lui şi să-l ajute. 

Maşina se opri din spălat şi Robin se întoarse la 
treaba sa. 

În acea seară, după o victorie cu scorul de 4 - 3, 
Michael ciocăni la uşa ei. 

— Scumpo, îmbracă-te. leşim la o pizza. 

După un sfert de oră intrară în pizzeria unde se 
aduna şi restul echipei. 

— Hei, Robin! strigă Billy Green. Vino aici. 

Brent Frasier îi trase un scaun. 


— Aşază-te, puştoaico. Chiar ne întrebam când o să 
ieşi în sfârşit cu noi. 

Robin îl lovi în joacă în umăr. 

— Am aşteptat să fiu invitată. 

— Invitată? Puştoaico, dar asta este o prostie. Noi 
ieşim împreună. Credeam că ştii asta. 

Robin îşi roti ochii în jurul ei după care se înfipse în 
pizza. Avea un gust minunat - brânză dulce, sos extra. 

După ce pizza fusese devorată, Billy Green ridică 
paharul pentru un toast. 

— Pentru Robin, declară el. Bun venit în echipă. 

Ceilalţi ridicară paharele şi strigară. 

— Pentru Robin! 

Robin zâmbi, apoi îi dădură lacrimile. Băieţii oftară. 

Michael îi privea. Robin îi trata ca pe nişte prieteni, 
dar întotdeauna fusese ea însăşi. Nu trebuise să fie vulgară 
pentru a le demonstra ceva în afara terenului. 

Robin îl întrebă pe Brent despre nevasta şi copiii săi. 
Deodată masa se acoperi cu fotografii, scoase din portofele 
de cei care erau căsătoriţi. Ea le admiră pe fiecare în parte 
cu un entuziasm sincer şi ascultă ultimele năzdrăvănii 
făcute de cei mici. 

Ea îi asculta povestind istorioare amuzante despre 
jocurile încununate de succes dar şi despre cele cu ghinion 
din cariera fiecăruia dintre ei. 

Şi în tot acest timp era perfect conştientă de 
prezenţa lui Michael care stătea la masă cu ei, ascultându-i 
dar neluând parte la discuţie. 

Îl văzuse zâmbind la unele povestiri. Robin îşi dorea 
foarte mult să asculte o poveste de pe vremea când el era 
în liga profesioniştilor şi ştia că băieţii i-ar fi sorbit vorbele. 
El fusese de fapt acolo unde toţi şi-ar fi dorit să fie. 

Robin îl văzuse de două ori cum deschisese gura să 
spună ceva, ochii lui aprinzându-se din cauza amintirilor 
dar de fiecare dată se răzgândise. Şocată, Robin realiză că 
el nu ştia cum să se bage în vorbă cu ceilalţi. Oare ce se 
întâmplase cu bărbatul sociabil care făcuse ravagii în liga 


profesioniştilor? 

El o surprinse privindu-l şi-şi ridică sarcastic 
sprâncenele blonde. Ea îşi ascunse repede tulburarea şi 
clipi îndrăzneţ spre el. 

Michael se înecă cu berea pe care tocmai o înghiţea 
şi-i aruncă o privire dură. Robin râse şi-şi îndreptă atenţia 
spre ceilalţi. 

— Şi ce-ai să faci după ce se termină sezonul? 
întrebarea lui Brent captă atenţia tuturor. 

— Mi s-a oferit o slujbă ca antrenoare la un liceu din 
Birmingham, începând din al doilea semestru, răspunse ea. 

Michael se încruntă. Ar fi trebuit să fie bucuros că n- 
o va mai vedea. Ar fi trebuit să fie bucuros că ea are o 
slujbă aranjată. Ar fi trebuit să fie extaziat că ea era 
cinstită şi că va lăsa baseball-ul să fie jucat de bărbaţi. Şi, 
la naiba, ar fi trebuit să fie fericit fiindcă se părea că ei îi 
plăcea de Billy Green care stătea foarte aproape de ea şi-i 
vorbea atât de înflăcărat. 

Şi oare de ce gândul că ea va pleca din echipă îi 
producea un gol în suflet? Şi de ce interesul ei pentru 


Green îl făcea să vrea să dea un pumn în ceva? 
x 

— Această introducere a fost trimisă de un fan al 
echipei Satellites, Myrna Kumpski din Dothan. Potrivită 
pentru ziua de patru iulie. Ce crezi, Sal? 

— Aşa este, Phil. 

— Şi acum, doamnelor şi domnilor, o femeie de care 
America poate fi mândră, micuța noastră artificie... 

— Pocnitoare, Phil. Pocnitoare. 

— Ah, da, micuța noastră pocnitoare Robin Jane 
Holkowski. 

Robin făcu cu mâna suporterilor, apoi se întoarse să 
bată palma cu coechipierii săi, lăsând în mâna fiecăruia 
două bucăţi de vată. Când fu cântat Imnul Naţional, 
echipa, după un plan stabilit dinainte, îşi astupă urechile. 

Mulțimea fremătă, apoi cântă din toată inima 


împreună cu Robin şi cu ceilalţi jucători. 

În timpul meciului Michael stătu pe marginea 
terenului, privind-o pe Robin. Tânjea să experimenteze 
entuziasmul pe care-l avea ea, amintindu-şi totul atât de 
bine, de pe vremea când simţise şi el la fel. 

Ea părea să debordeze de viaţă, trăindu-şi şi 
bucurându-se la maxim de fiecare clipă din viaţă. Nu exista 
nimic, fanii, echipa, oricine ar fi intrat în contact cu ea, să-i 
ignore strălucirea sau să i-o ştirbească. Michael îşi dorea 
din toată inima să iubească viaţa aşa cum o iubea ea. 

Dar recunoştea, fără tragere de inimă, ăsta era un 
lucru pentru cei care nu-şi pierduseră cariera fulgerător, la 
fel şi visele lor de a fi fericiţi până la moarte cu aleasa 
inimii lor, vise distruse într-o explozie de ridicol. La naiba, 
nici măcar nu ştia cum să încerce să fie iar fericit. 

Dar în timp ce o privea jucând îşi amintea şi 
momentele bune din viaţa sa. Nu se putea abţine să nu-i 
admire îndemânarea, şi să nu-şi reamintească vorbele pe 
care ea le rostise la conferinţa de presă. Ea îşi îndeplinise 
visul şi îşi ţinea amintirile aproape. Brusc, Michael îşi jură 
că va avea grijă ca ea să aibă ce să-şi amintească. 

O urmări cum învârte bâta şi rămase uimit de 
reacţiile corpului lui. Işi dorea ca braţele ei să se 
încolăcească în jurul lui, ca mâinile ei să-l strângă aşa cum 
strângeau bâta. Când zbura în jurul bazelor, minunatele ei 
picioare mâncând pământul, şi le imagina încolăcite în 
jurul lui, făcând dragoste cu ea. Şi faţa ei, se gândea el 
privind-o cum îl tachina pe al doilea jucător la bătaie, cum 
ar fi arătat transfigurată de extaz. 

La naiba, ar fi putut intra în Cartea Recordurilor 
pentru faptul că era singurul antrenor care l-ar fi luat pe 
unul din jucătorii săi şi ar fi făcut dragoste nebună şi 
pasionată pe iarba parfumată şi fragedă de pe teren. 

Agonia de a o dori se amestecă iar cu bucuria de a 
simţi dorinţa străbătându-i trupul. De ce ea? Şi ce va face 
în legătură cu asta? 

În acea seară Beetleville îşi întinse covoarele roşii 


pentru ziua de 4 Iulie şi amenajă locuri de dans. Magnificii 
stejari bătrâni erau împodobiţi cu luminiţe. Mesele 
aranjate scârţâiau sub greutatea bucatelor de casă, a 
delicateselor proprii celor din sud: pâine de grâu, plăcintă 
de cartofi dulci, fasole pestriță, alune fierte, supă de okra, 
şi creveţi. Pe scena improvizată, cei ce participau la 
concursul pentru cel mai bun costum stăteau şi aşteptau 
decizia juriului. Conducătoarea ceremoniilor era Agnes 
Pratt, diriginta postei locale. 

Jucătorii şi familiile lor uniseră câteva mese de tablă 
în apropierea statuii gândacului de mai - insecta 
responsabilă pentru distrugerea culturii de bumbac şi 
care-i forţase pe fermieri să planteze alune. Cei cărora nu 
le plăcea să stea pe scaunele tari, stăteau jos, pe pături. 
Mâncarea fu devorată, nefiind irosită aproape nicio 
firimitură. Copiii alergau de colo-colo strângându-se în 
grupuleţe cu colegii de la şcoală. Aerul era străbătut de 
sentimentul de familie, de comunitate, şi de dragoste. Era 
o comunitate din care Robin dorea să facă parte, nu doar 
în acest an, ci foarte mult timp de acum încolo. Un loc în 
care să trăiască, să iubească şi să îmbătrânească. Un loc 
pe care să-l împartă cu soţul ei şi cu copiii ei - cu Michael? 

Un vis trecător, Robin. Doar un vis trecător, îşi spuse 
ea. Suspină adânc din cauza acestui vis, atât de adânc 
încât trupul i se înfioră. 

O formaţie locală cânta, în timp ce noaptea se 
aşternea uşor. Cântară câteva acorduri, după care 
deschiseră seara cu un număr de rock Cajun. 

— Ai fost cea mai bună la sport la colegiu? o întrebă 
cu real interes soţia lui Larry Black, o blondă micuță cu 
ochi vioi. 

— La sport da, răspunse Robin. La muzică am stat 
mai prost. 

Le aruncă o privire coechipierilor săi şi familiilor lor. 
Întregul grup se uita la ea cu mirare, după care începu să 
râdă. 

Zâmbind, Robin alergă spre orchestră. Cei din echipă 


se ridicară s-o oprească. 

După ce ceru permisiunea formaţiei, se aşeză în locul 
eliberat de baterist şi bătu ritmul cu înverşunare. Se 
îndreptă apoi spre chitarea electrică la care făcu câteva 
acorduri. Apoi atinse corzile contrabasului. Un hohot de 
râs veni din dinspre audiența încântată, atunci când Robin 
se întindea sau se apleca pentru a cânta. 

În timpul aplauzelor şi al bis-urilor, Robin vorbi cu 
şeful formaţiei, iar acesta împreună cu ceilalţi se lansară în 
interpretarea unei versiuni a cântecului „Orange blossom 
special”. Robin ridică vioara şi o sprijini de umăr, 
interpretând o cascadă de sunete. Dar, în momentul în care 
se apropie de microfon cu gura deschisă, întreaga echipă 
veni spre ea. Michael ajunse primul şi o luă pe Robin de pe 
scenă, în timp ce ea râdea cu hohote. 

După aplauze repetate, formaţia schimbă ritmul, 
făcându-l mai lent, şi mulţimea începu să danseze. Michael 
o strânse în braţe şi o învârti în ritmul muzicii. 

— I-ai întrecut pe toţi Holkowski. Vocea lui veselă o 
făcu pe Robin să se uite direct în ochii lui extraordinar de 
verzi. Ea zâmbi. 

— E bine sau e rău? 

— E bine, îi răspunse el trăgând-o mai aproape. 

Robin se ghemui la pieptul lui inhalând aroma 
proaspătă de lămâie, de Michael, aromă care o stârnea şi o 
făcea să-i simtă căldura trupului sprijinindu-se de al ei. 
Încerca să-şi ţină mâinile nemişcate pe spatele lui, dar 
acest efort o costa. Oftă şi îşi mişcă uşor palmele pe 
deasupra  cămăşii lui  mătăsoase. li simţi muşchii 
încordându-se când se mişca şi-şi dorea, aşa cum n-o mai 
făcuse niciodată, să-i simtă pielea sub palmele ei. Să-l 
atingă, să-l strângă. să-l iubească. 

Aproape se împiedică, dar reuşi să se redreseze 
înainte de a-l călca. Să-l iubească? Pe Michael? Nu i-ar fi 
plăcut nimic mai mult decât să nege aceste sentimente 
care o devastau. N-ar fi putut decât să-i sfâşie inima, s-o 
rănească. Michael n-ar fi putut, sau probabil nu şi-ar fi 


dorit s-o iubească. Ea îşi lăsa inima romantică să viseze. 
Muzica şi noaptea erau pline de romantism. Se relaxă şi se 
bucură de minunatul sentiment de a fi ţinută în braţe. 

S-o ţină în braţe era ca şi cum ar fi îmbrăţişat stelele, 
se gândea Michael. Putea să simtă incandescenţa şi 
strălucirea ei. Îşi amintea că mai simţise o dată acea 
sclipire înăuntrul lui. Dar când toate visele lui legate de 
baseball se frânseseră odată cu genunchiul lui, când 
femeia pe care o iubise îşi bătuse joc de el şi-l părăsise, 
pierduse acea sclipire. Pentru totdeauna, se gândise el 
atunci. Până când Robin îşi făcuse loc în viaţa lui. Era oare 
timpul să meargă mai departe? 

O strânse mai aproape de el, rugându-se să aibă 
curajul să-şi riste încă o dată inima. 

* 

Era o zi liberă, doar cu o şedinţă de antrenament 
dimineaţa. Robin stătea în dreapta terenului urmărindu-l 
pe Larry Black antrenându-se. Avusese câteva probleme în 
ultimul timp şi Robin îi studie cu atenţie rotirile bâtei. îi 
trecu prin minte că i-ar fi prins bine una din lecţiile tatălui 
ei. Ea cercetă împrejurimile, asigurându-se că Michael nu 
era pe acolo. De aproape o săptămână, de la ziua de 4 
Iulie, era foarte iritat. Robin împreună cu cei din echipă 
făceau totul ca şi cum ar fi călcat pe coji de ouă şi încercau 
să nu-i stea în cale. 

— Hei, Larry, vrei să încerci ceva ce mi-a arătat tata 
mie? 

— Doamne, puştoaico, răspunse el exasperat. As 
încerca orice. Bâta asta mă termină. 

Robin se duse spre el şi-i arătă o variantă mai uşoară 
pentru poziţionarea picioarelor, o poziţie mai uşoară 
pentru mânuirea bâtei şi îi sugeră să n-o mai strângă aşa 
tare. Tocmai îi aşeza picioarele cu mâna şi îi arăta 
mişcările, cu mâinile pe soldurile lui, când auzi o voce 
tunătoare. 

— Holkowski! urlă Michael, cu toate că era la doi 


paşi distanţă de ea. Cine naiba a murit şi te-a lăsat să-i 
preiei locul? 

Michael spumega de furie. Nu mai dorea o femeie 
care să fie atrasă de toţi bărbaţii. Şi acum ea era cu 
mâinile pe Larry Black. îi aruncă câteva priviri ucigătoare. 

Robin se îndreptă şi se uită drept în ochii lui. 

— Cine a murit şi m-a lăsat în locul lui? Vocea ei ar fi 
putut îngheţa şi lava fierbinte a unui vulcan. Tatăl meu! Se 
întoarse şi începu să meargă spre ieşirea terenului. 

— Data viitoare, o ajunse din urmă vocea lui Michael, 
mai bine ţi-ai vedea de treaba ta. 

— Mai bine ţi-ai vedea tu de treabă, mormăi ea. 

În seara următoare, în timp ce jucătorii îşi făceau 
încălzirea de dinainte de meci, Robin stătea în mijlocul 
terenului suflând în trompeta sa. 

Michael veni şi se aşeză lângă ea, privind-o dur. 
Robin se uită la el şi ridică o sprânceană în semn de 
întrebare. Michael înjură uşor şi plecă de lângă ea. Robin, 
cu capul aplecat, surâse. Li intrase în suflet. Instinctul ei de 
femeie îi spunea asta. 

Il urmărise mai devreme în timp ce, la scoală 
sportivă, îi învăţa cu răbdare pe cei mici, fete şi băieţi, 
mişcările de bază pentru o lovitură bună. Stătuse în 
mijlocul unui cerc mare format de copilaşi, dând autografe, 
încurajându-i şi răspunzându-le la nenumăratele întrebări 
puse. Acesta era Michael, cel pe care începuse să-l 
iubească puţin câte puţin, cu fiecare zi ce trecea. Expresia 
feţei lui pe care o surprinsese de câteva ori în acea 
săptămână îi dădea speranţe. Era privirea pe care un 
bărbat i-o arunca unei femei. Nu era de ajuns pentru inima 
ei rănită, dar, Dumnezeule, era un început. 

Când îi întorsese spatele, un surâs străbătuse faţa lui 
Michael. Ce mult îi plăcea fărâma aia de vitejie din ea. Şi 
asta era doar o mică parte din tot ceea ce-i plăcea! îşi 
aminti de sărutările lor, de felul în care ea se implicase, de 
cum se lăsase în braţele lui. Nu se lăsase pe deplin, dar se 
îndoia că reacţia ei ar fi putut fi simulată sau că ar fi 


reacţionat aşa cu oricine ar fi sărutat-o. 

Oricine? Acum era destul de nervos pentru a face o 
mişcare în acest sens. Dar, la naiba, ce mişcare trebuia să 
facă? 

Capitolul 5 

— Ce-ai zice să cinăm împreună, Holkowski? o 
întrebă Michael. 

Robin îşi şterse sudoarea de pe pleoape. Meciul cu 
echipa Barons din acea seară fusese extenuant. Nimic nu i- 
ar fi făcut mai multă plăcere decât să se ducă acasă, să 
facă un duş şi să se arunce în pat. 

— Ce ai spus? 

— Am spus, ce-ar fi să cinăm împreună diseară? 

— Cred că da. Doamne, abia se mai ţinea pe picioare. 
Unde merg ceilalţi? 

— Nu cu ceilalţi, bolborosi Michael. Doar tu şi cu 
mine. 

— Noi doi? Inima lui Robin începu să bată ametitor. 
Oboseala îi dispăru ca prin minune. 

Michael se întoarse şi începu să meargă spre cabină. 

— Am crezut că-ţi va plăcea o cină într-un restaurant 
bun. Greşeala mea. 

— Da! strigă Robin în spatele lui. În niciun caz nu 
avea de gând să piardă şansa asta. Mi-ar plăcea. La ce 
oră? 

Lui Robin i se păru că aude un oftat de uşurare din 
partea lui, înainte ca el să se întoarcă spre ea. 

— La ora şase. Aşa vom avea destul timp. 

Astfel ei îi rămâneau exact cincizeci şi cinci de 
minute pentru a se pregăti. 

Încă în chipament, se grăbi spre casă prin traficul 
aglomerat şi se băgă direct în baie. Mai avea timp doar 
pentru o baie rapidă cu spumă. Dădu drumul la apă şi se 
afundă în spumă. Se spălă, apoi se ridică şi îşi şamponă 
părul, se clăti, îşi uscă părul, după care se înfăşură într-un 
prosop galben îndreptându-se spre dormitor. 

Se prăbuşi pe pat. Avea întâlnire. Michael îi ceruse o 


întâlnire! 

Robin aproape se ciupi pentru a se convinge că nu 
visează. Se lăsă purtată un timp de plăcerea ameţitoare pe 
care o simţea, cu emoţii care-i răscoleau stomacul. 

Aranjându-şi mai bine prosopul, se îndreptă cu 
picioarele tremurânde spre şifonier. Avea câteva rochii dar 
niciuna care să se potrivească întâlnirii cu acest bărbat 
special, sau care s-o facă să pară mai matură şi sofisticată. 
Oftă şi luă singura rochie care s-ar fi potrivit. Era o rochie 
simplă din bumbac, cu talie joasă, lungă până deasupra 
genunchilor şi înflorată. Era uşor decoltată în jurul gâtului, 
iar mânecile, spera ea, îi vor acoperi diferenţa dintre 
braţele bronzate şi umerii albi. 

Suspină şi căută într-un sertar, un dres care i-ar fi 
acoperit cel mai bine noile vânătăi. Îşi dădu cu cremă pe 
mâini şi în palme, încercând să-şi înmoaie bătăturile. 
Măcar pentru o noapte dintre multe altele nu dorea să-şi 
amintească faptul că era o jucătoare de baseball. In 
această noapte nu dorea decât să fie femeie. Femeia lui 
Michael. 

Şi totul era o prostie. 

Îşi trase dresul până la jumătatea picioarelor şi se 
opri. În unele momente îşi putea imagina că erau soţ; şi 
soţie, că erau mamă şi tată. Dar nu se gândise la relaţiile 
intime dintre ei. 

Îl sărutase şi-i fusese de ajuns pentru a ajunge pe 
lună. Trupul ei plin de pasiune îşi dorea mai mult atunci 
când se gândea la el sau îl privea. Se putea imagina stând 
lângă el, cu capul odihnindu-se pe pieptul lui gol, cu 
braţele lui încolăcite în jurul ei. Îşi putea imagina cum ar fi 
să aibă copii, să râdă, să se joace cu ei, să-i certe şi să-i 
iubească. 

Dar nu putea să-şi dea seama cum un bărbat ca 
Michael ar putea s-o dorească. Ar trebui să fie atras de 
femei mai senzuale. Femei care să nu aibă bătături sau 
vânătăi. Îşi trase până sus ciorapii. Ar fi trebuit să vrea pe 
cineva care să poarte rochii mai frumoase şi pantofi 


eleganţi, care să i se potrivească, la fel ca şi Cenuşăresei. 

Îşi trase rochia peste cap şi alunecă în pantofii nu 
foarte eleganţi, albi, de lac. 

Michael stătea în faţa uşii apartamentului lui Robin, 
ştergându-şi de pantaloni palmele transpirate. Işi lărgi 
nodul de la cravată. Şi-ar fi dorit să-i fi spus că o invită la o 
pizza. Măcar atunci ar fi putut purta pantaloni şi jachetă 
sport. 

Ridică mâna să bată la uşă şi se răzgândi. Ce naiba 
făcea? Avusese patru ani în care nu-şi făcuse griji şi nervi 
pentru că avea o întâlnire, pentru că va începe să se 
ataşeze de o femeie. Bineînţeles, dacă ar fi vrut, ar fi putut 
sta liniştit pentru totdeauna. Nu, nu era adevărat. De când 
o sărutase pe Robin ştiuse că acele zile liniştite se 
sfârşiseră. Îşi făcea griji din cauza ei, îşi făcea nervi, 
începuse să tânjească după atingerea unei femei, după 
dragostea unei femei. Şi iată-l aici, încălzit şi nervos la 
culme. 

Ar fi trebuit să ia florile cu el în loc să le lase în 
maşină. Nu voise să-l vadă cu ele toată lumea, să se ştie că 
îi făcea curte. Nu dorea ca lumea să speculeze sau să 
denatureze ceea ce ar fi putut fi între ei. Nu voia, 
recunoştea deschis, ca nimeni să le fure vreo clipă din 
timpul pe care-l aveau. S-ar putea să aibă timp doar până 
la sfârşitul sezonului să se bucure unul de celălalt, dar 
acest timp va fi exclusiv al lor, pentru a consolida o 
prietenie şi o poveste de dragoste romantică. 

Mâna îi tremură când bătu la uşă. Ah, măcar dacă ar 
fi adus şi florile ar fi avut un subiect de discuţie. 

Ea deschise uşa cu un zâmbet prietenesc şi-i luă 
răsuflarea. Încântătoare. Era atât de încântătoare. 

— Bună, spuse el când îşi regăsi vocea. 

— Bună. Răspunsul ei fu timid şi un pic nervos. 

— Eşti gata? 

Robin îl privea, admirându-i jacheta şi cravata. Era 
atât de chipeş. Părul lui blond strălucea în razele soarelui 
care apunea. Cămaşa albă îi scotea în evidenţă faţa 


bronzată, cu trăsături ferme. Era o faţă pe care nu ar fi 
deranjat-o s-o vadă în fiecare dimineaţă când se trezea, 
până la sfârşitul vieţii ei. 

— Sunt gata, spuse ea, ştiind că tonul ei se referise la 
ceva mai mult decât această întâlnire. Doar să-mi iau 
geanta. 

Imediat după ce urcară în Mercedesul lui negru, el 
întinse buchetul de violete. De obicei ea primea palme pe 
spate sau se glumea cu ea, ca un tribut plătit talentului pe 
care-l arăta pe teren. Dar nimeni nu-i dăduse niciodată 
flori. Deodată rochia de bumbac parcă se transformă în 
mătase iar pantofii de lac în pantofi de aur. 

Pe lângă parfumul răspândit de violete ea îi putea 
simţi mirosul lui - săpun şi lămâie. Ar fi vrut să se apropie 
de el şi să-şi bage nasul în cămaşa lui, să-şi sprijine capul 
pe umerii lui puternici şi să-l lase s-o strângă în braţe. 

Michael îi simţea mirosul pielii de fiecare dată când 
respira. Era un miros dulce - ca de pudră de copil, de 
femeie, de cămin. Ar fi vrut să se apropie de ea şi să-şi 
plimbe degetele pe obrazul ei fin, de-a lungul gâtului ei 
moale şi mlădios. Ar fi vrut să se cufunde în ea şi să nu mai 
iasă niciodată. 

— Ce faci în afara sezonului? îl întrebă ea. 

Uşurat că mai exista şi altceva la care să se 
gândească, Michael îşi relaxă mâinile pe volan şi răspunse 
cu simplitate: 

— În primul rând tai lemne. Mă ocup cu treburile 
mărunte de lângă casă. Fac un pic de muncă voluntară. Nu 
e mare lucru. Cu îndemânare, el abătu discuţia de la 
persoana sa. Îmi imaginez că abia aştepţi să-ţi începi 
cariera de profesoară! 

Ea ridică din umeri şi se întoarse pentru a se uita la 
el. 

— Mi-e puţin teamă. M-am gândit întotdeauna că mă 
voi înţelege cu adolescenţii, dar cu cât se apropie această 
slujbă, cu atât îmi fac mai multe griji. Sunt atât de 
sensibili, şi totuşi atât de încăpăţânaţi, independenţi. Unii 


au apucat deja pe un drum greşit, alţii pe drumul drept. 
Cum pot să-mi dau seama dacă ceea ce le voi spune le va 
face bine sau rău? 

Michael se gândi cum reuşise să reunească băieţii, 
să-i facă să fie o echipă şi cum, doar prin prezenţa ei, 
însufleţea gasca lor. Se gândi la şcoala de baseball şi cum 
sorbiseră copiii fiecare cuvânt al ei. Zâmbi, gândindu-se 
cum se schimbase vocabularul băieţilor, cum devenise mai 
frumos în prezenţa ei. 

— O să te descurci, îi spuse el. N-o să-i atragi pe toţi 
de la început, dar o să te descurci. O să-ţi ia ceva timp. 
Entuziasmul şi energia ta le vor transmite mesajul tău. Ce 
o să predai? 

Robin făcu o grimasă şi Michael înţelese. 

— Dacă o să semnez contractul, o să le învăţ pe fete 
softball. 

— Dar tu ai prefera să fie echipa băieţilor. 

— Ei bine, da. 

— De ce nu le antrenezi pe fete la baseball? 

Robin râse. 

— Şi împotriva cui am mai juca? Am fi singura echipă 
de acolo. 

— Atunci cred că echipa fetelor o să eclipseze echipa 
băieţilor. Pun pariu că audiența la meciurile tale va fi mai 
mare decât la oricare alt meci. 

Parcă cu uşurinţă în faţa restaurantului din Dothan şi 
apoi opri motorul. Se întoarse spre ea şi-i luă mâinile într- 
ale lui. 

— Ceea ce cred eu, Robin, este că fetele vor fi foarte 
norocoase să aibă cea mai bună antrenoare. 

— Vino încoace, Michael. 

Vrăjit de zâmbetul ei, se aplecă spre ea. Mirosul 
acela ca de copil mic îl lovi în momentul în care ea îl sărută 
pe buze. 

Robin se dădu uşor înapoi şi spuse: 

— Mulţumesc, Michael. 

O lua încetişor, se gândi el în timp ce mergea să-i 


deschidă uşa. Îl luase prin surprindere cu acel sărut şi nu 
putuse să reacționeze pe moment. Dar cu siguranţă 
reacţiona acum. Trupul lui se umplu de dorinţă. O părticică 
din trupul unei femei cu puterea de a produce o asemenea 
reacţie era un lucru periculos. Şi înfricoşător. Şi nu la asta 
te aşteptai când ai invitat-o în oraş? se mustră el. Dar să te 
aştepţi şi să trăieşti pe viu situaţia erau două lucruri 
diferite. Iar faptul că-ţi tremură mâinile arată cât de 
speriat eşti, continuă el monologul interior. 

Intrară în restaurant şi fură conduşi într-un separeu 
dotat cu o masă pentru două persoane. Robin comandă un 
pahar de vin şi studie cu atenţie meniul. Michael îi privi 
capul aplecat şi acele bucle satene care i se încurcaseră. 
Shirley Temple? Poate de la distanţă. Robin era o femeie - 
tânără, dar cu toate astea o femeie, în stare să-şi croiască 
singură drumul în viaţă, o femeie c'reia îi păsa de ceilalţi, 
care era capabilă de dragoste. În imaginaţia sa, Michael se 
putea vedea împreună cu ea, făcând dragoste în patul lui 
mare, şi putea auzi cum gemetele ei ar fi umplut aerul. l-ar 
fi zâmbit când ar fi terminat. Aşa cum îi zâmbise în maşină. 

— Ce doriţi să comandaţi, domnule Ryan? 

— Sex. Ah, numărul şase, te rog. Orice o fi la numărul 
şase va mânca bărbăteşte. Doamne, se ruga, să nu fie ficat. 

— Puteţi să vă serviţi cu supa şi cu salata de la bar 
când doriţi. Sper să vă placă mâncarea. 

După ce chelnerul plecă, Michael dădu să se ridice, 
dar se controlă. Era prea obişnuit să mănânce singur. 

— Vrei o salată? 

— Cu siguranţă. Sunt lihnită de foame. 

Abia se reaseză când o femeie îmbrăcată cu o jachetă 
cu sigla Satellites pe ea se apropie de masă şi spuse: 

— Îmi pare rău că te deranjez Robin, ai vrea să-mi dai 
un autograf? Nouă, familiei mele şi mie ne place la nebunie 
să-ţi urmărim meciurile, spuse ea, şi întinse braţul aproape 
lovind pe cineva care-şi ducea salata la masă. 

— Cu plăcere, răspunse Robin. 

Se terminase cu seara romantică. Când luă carneţelul 


din mâna femeii, din întreaga sală plină de clienţi se 
ridicară mai mulţi şi formară un rând, ori pentru 
autograful lui Michael, ori pentru al ei. Salata lor 
proaspătă începuse să se pleoştească, vinul li se încălzi. 
Stomacul lui Robin începu să facă gălăgie. 

Michael se ridică şi-şi puse şervetul pe masă. 

— Va trebui să ne scuzaţi, oameni buni, dar Robin 
trebuie să ajungă acasă, este destul de târziu pentru ea. 
Era abia ora şapte şi spera ca nimeni să nu-şi dea seama 
cât de ridicol fusese. Dacă veţi veni la meciul de mâine, 
vom fi încântați să vă dăm autografe. 

O apucă pe Robin de braţ şi o ridică de pe scaun. 
Robin se făcuse mică de ruşine. Michael lăsă să-i scape un 
hohot de râs când se aplecă şi-i luă pantofii de sub masă, 
înşfăcându-i şi geanta când se ridică. 

— Capul sus, o instrui el. O luă de mijloc şi o conduse 
afară din sală. Se opri la casă şi plăti ce comandaseră. 

Robin se simţea prost văzându-l pe Michael ţinându-i 
geanta albă şi pantofii, şi-i scăzu şi moralul. El voia să 
încheie seara. Nu mai era o femeie care avusese întâlnire 
cu el, era una din jucătorii lui, iar el era antrenorul. 

Se opriră în faţa restaurantului pentru ca ea să-şi 
pună pantofii. Furia emanată de el parcă formase un câmp 
aproape tangibil în jurul lui. Robin deschisese gura să 
spună ceva, după ce el întoarse maşina pe strada 
Principală, dar se hotări să tacă. 

De-a lungul străzii, nu departe, intră într-o parcare şi 
îi spuse ferm să rămână nemişcată în maşină. Intră grăbit 
într-un magazin şi se întoarse în zece minute cu o pungă 
plină cu alimente. 

Ei bine, nu numai că-i distrusese seara, dar îl mai şi 
forţa să-şi gătească singur. 

Când se opriră în faţa locuinţei lui, Robin îl privi 
surprinsă. 

— Îmi pare rău, şopti el încă furios dar totuşi 
resemnat. 

Robin bolborosi: 


— Nu, mie îmi pare rău. 

— Bine, zâmbi el, starea lui de spirit îmbunătăţindu- 
se la auzul cuvintelor ei. Amândurora ne pare rău şi 
amândoi suntem înfometați. Intră, o să pregătesc un 
grătar. 

Uşurarea lui Robin era aproape la fel de mare ca şi 
bucuria pe care o simţea. Seara încă nu se terminase. Nu 
dorise să scape de ea. 

Intrară pe uşa din faţă şi Robin abia putu să îngaime. 

— Te-ai mutat de curând? 

— Nu, stau aici de trei ani. 

— Ai ceva împotriva mobilei? Vocea ei avu ecou în 
pereţii camerelor sumar mobilate. 

— Nu am găsit nimic care să-mi placă. 

Adevărul era că nu-şi dorise să mobileze casa. Trăise 
confortabil în vizuina şi bucătăria sa. 

Il urmă în magnifica bucătărie ţărănească, unde el 
aşeză punga pe bufet. Işi scoase sacoul şi cravata şi 
deschise câţiva nasturi la cămaşă, astfel încât câteva fire 
blonde din părul de pe piept îi ieşeau afară. Mâinile lui 
Robin se încordară pentru a nu atinge acei cârlionţi 
ademenitori, pentru a nu-şi trece degetele peste pieptul 
lui. El se întoarse cu spatele şi începu să scotocească prin 
frigider. 

— Simte-te ca la tine acasă. Ştiu că pantofii ăştia te 
omoară. 

— Mulţumesc, spuse ea şi-i ceru să-i arate drumul 
către baie. 

După ce încălzi grătarul, Michael intră în casă pe uşa 
din dos. Robin era la chiuvetă, spălând verdeţurile pe care 
el le pusese pentru salată pe bufet. Era desculţă şi fără 
ciorapi. Şi-şi făcuse şi pedichiura! În timp ce juca baseball, 
sub sosete şi în adidaşi ea avea unghide făcute. 

li era din ce în ce mai greu să se gândească la ea ca 
la un jucător de baseball, mai ales după ce o văzuse şi în 
rochie. Şi de ce ar fi făcut-o? se întrebă el subit. Nu era un 
jucător oarecare. Era o femeie care juca primul şi singurul 


sezon într-o echipă de baseball a bărbaţilor. Era o 
persoană deosebită care făcuse din acel joc anost unul 
spectaclos. Şi din acest moment, îşi jură el, se va bucura 
de ea aşa cum era, fie că era îmbrăcată în rochie pentru a 
cina cu el, fie că era în echipamentul de joc. 

— 'Ţi-am spus cât de frumoasă eşti în seara asta? 
Oare de ce complimentul sunase atât de banal? 

— Nu, dar îţi mulţumesc. 

Merse spre chiuvetă şi luă lăptucile din mâinile ei. 

— O să-ţi murdăreşti rochia. Lasă-mă pe mine. 

— Rochia se spală, Michael. Eu fac salata, tu cureti 
cartofii. E bine? 

Michael îi întinse lăptucile, după care căută într-un 
sertar apropiat un cuţit pentru curăţat cartofi. li simţi 
parfumul suav ce făcea parte din ea, un miros aproape 
insesizabil, şi totuşi dulce, mirosul unei femei. 

Munciră împreună, dar fiecare cu gândurile lui. El 
băgă tava cu cartofi în cuptorul cu microunde şi apoi îi 
arătă platoul cu fripturi. 

— Cum o vrei de făcută? 

— Potrivită. Zâmbetul pe care i-l aruncase îl făcu 
aproape să se împiedice când ieşi pe uşă. 

Robin se duse la masa rotundă din stejar şi aşeză pe 
ea sarea şi piperul. Luă un plic mare pentru a-l pune pe 
bufet, şi-i păta adresa. 

— Fripturile ar trebui să fie gata cam în zece minute, 
spuse el. 

— Tu eşti Pete Ryan? 

— Nu, răspunse el râzând. Pete Ryan a fost tatăl meu. 

Robin îi întinse plicul. El îl luă şi-l puse pe bufet. 

— Mulţumesc. Am continuat doar de acolo de unde 
le-a lăsat tatăl meu. Şi să nu scoţi o vorbă despre asta. 
Este ceva ce nu ţin neapărat să fie făcut public. 

— Ce alt motiv ai, în afară de faptul că unele dintre 
personajele tale pot fi recunoscute? 

— Niciunul, acesta este singurul. Mulţi oameni scriu 
pentru mulţumirea de a fi citați. M-ar stânjeni într-un fel 


dacă toată lumea ar şti. 

— Probabil ai dreptate, îl aprobă Robin, după care se 
grăbi să pună farfuriile pe masă. 

Michael o ajută şi el, dar ea încă nu se dezmeticise 
din socul produs de vestea pe care tocmai o aflase. 
Articolele scrise de el erau inteligente şi amuzante. 
Morocănosul de Michael, Michael cel serios, era 
amuzantul cronicar sportiv Pete Ryan? 

Se întoarse spre el râzând. 

— Cred că este absolut fantastic! 

El ridică din umeri. 

— Am o ocupaţie în afara sezonului. 

Şi iar îi apăru în ochi acea singurătate care părea că-l 
înconjoară mereu. 

Odată ce-şi mai potolise un pic foamea, Robin reluă 
subiectul: 

— Povesteşte-mi despre ceea ce scrii! 

— Tatăl meu a început. A iubit sportul, şi-a dorit să 
joace fotbal, dar s-a axat pe golf şi pescuit. A fost un copil 
slab, cel puţin aşa mi-a spus mie, întotdeauna a avut 
probleme cu sănătatea. A avut o boală în copilărie, care i-a 
slăbit inima. A spus că a început când era adolescent, 
înverşunat să scrie articole despre echipele din liceu. 
Dragostea sa înnăscută pentru sport nu l-a lăsat să publice 
în revista şcolii acele articole, aşa că a încetat cu critica şi 
a început să scrie întâmplările hazlii din jocuri. Unele 
bazate pe fapte reale, altele fictive. 

— Mai târziu a vândut câteva articole revistelor 
sportive şi aşa şi-a început cariera. Când a murit i-am 
preluat munca. Nu am talentul lui, dar măcar fac totul cum 
trebuie. 

Chiar că aşa faci, se gândi ea. 

— Această povestioară va fi publicată în revista 
„Outddop life”? 

— Îhî, este o poveste despre pescuit. Tipul, vezi tu, 
întotdeauna mintea în legătură cu ceea ce ar fi putut să 
prindă. De data asta prinsese prada vieţii lui, dar. 


Ea îl ascultă povestind istorioara despre obstacolele 
pe care le întâmpinase pescarul în drum spre casă pentru 
a arăta peştele prins. În momentul în care personajul 
ajunsese la târg, unde se adunaseră tovarăşii lui, şi tot ce-i 
rămăsese din peste era o aripioară care dovedea cât de 
mare era prada, trupul lui Robin era scuturat de hohote de 
râs. 

Ei strânseră şi curăţară fără grabă în bucătărie. 
Michael se duse afară să stingă cărbunii, iar Robin îşi luă 
cafeaua şi se duse în dormitorul lui. Camera era frumos 
aranjată. Biroul şi computerul erau puse în faţa ferestrei 
prin care se vedea piscina. Pereţii erau acoperiţi cu 
fotografii de familie şi medalii de baseball. Niciuna din 
poze nu-l arăta jucând. 

Se duse la uşa din spate şi se uită la piscina albastră, 
contemplând reflexele apei, şi începu să caste. Nu mai 
mâncase niciodată atât de mult. Căscă iar, abia mai putând 
să-şi ţină ochii deschişi. 

— Obosită? răsună vocea lui Michael în încăpere. 

Paşii lui nici măcar nu se auziseră. Robin nu realizase 
că se află atât de aproape de ea, până când el o cuprinse în 
braţe. Ea închise ochii şi-şi sprijini spatele de pieptul lui 
puternic. 

Părinţii ei erau morţi de peste cinci ani. Trecuse 
atâta timp de când Robin nu mai fusese ţinută aşa în braţe. 
Oasele aproape i se înmuiaseră şi-i venea să plângă. Doar 
o simplă îmbrăţişare alunga povara singurătăţii. 

li simţi buzele atingându-i creştetul capului şi zâmbi 
somnoroasă. Încetişor, ca prin vis, el o întoarse şi-i sprijini 
capul de pieptul lui. Robin putu să-i audă bătăile inimii 
când el îi ridică bărbia cu unul din degetele lui suple, şi-i 
zâmbi visătoare. 

O sărută pe pleoapele închise, apoi pe obraji şi pe 
frunte. Pielea ei era atât de moale şi netedă, încât Michael 
nu-şi amintea să fi atins vreuna la fel. Era atât de feminină, 
atât de frumoasă. Încântătoare ca o pisicuţă care se 
gudură pe lângă tine s-o mângâi. Îşi încolăci braţele în 


jurul mijlocului ei subţire şi o ridică până când gurile lor 
ajunseră la acelaşi nivel. Şi apoi făcu ceea ce făcea în 
fiecare noapte cu ea în visele lui. Îşi lipi buzele de ale ei, 
sărutând-o uşor ca pe ceva preţios, ca pe o comoară. li 
savura gustul, încetişor, tandru. Avea un gust de ambrozie. 
Apropierea trupului ei îl provoca mai mult decât îşi putuse 
imagina vreodată. 

Nedezlipindu-şi buzele de ale ei, o ridică şi o aşeză pe 
genunchii lui, pe canapea. 

— O să te duc curând acasă, iubito. 

Vibraţiile acelor cuvinte rostite deasupra buzelor ei îi 
produseră furnicături în tot corpul lui Robin. Se mai 
sărutaseră de două ori înainte cu pasiune şi un pic brutal. 
De fiecare dată rămăsese cu inima bătându-i nebuneşte şi 
cu picioarele tremurânde. Acum, această blândeţe din 
sărutul lui era ca adierea primăverii. Inima ei rătăcea după 
a lui, totul în capul ei era o ameţeală romantică. De data 
aceasta emoţiile îi ajunseseră în suflet. 

Aplecându-se, Michael îşi desfăcu buzele, pline de 
dorinţa de a o primi şi a o gusta. Ea căuta, el găsea. Işi 
trecu limba peste gura ei, şi-i muscă uşor buza inferioară. 
Ea simţi senzațiile invadându.-i fiecare părticică din corp. 
Incercă acelaşi lucru cu el şi-i simţi corpul întărindu-se. 

— Dumnezeule! Vocea lui părea că vine de undeva de 
departe. Unde ai învăţat să faci asta? 

— De la tine, îi şopti ea pe vârful buzelor lui, exact 
cum făcuse el mai devreme. Chiar acum. 

El îşi înălţă capul şi privi în ochii ei negri, speriat de 
inocenţa pe care o reflectau. El îngână ceva şi-şi îngropă 
faţa în gâtul ei, umplându-şi plămânii cu parfumul ei. 

O strânse în braţe şi inima-i bătea mai să-i spargă 
pieptul. Era speriat la culme, crezând că dacă se va 
apropia de ea, îl va respinge. Doamne, fusese atât de mult 
singur în cochilia sa. 

O tinu la pieptul său încă o clipă. 

— Este timpul să te duc acasă, iubito. Ai o zi grea 
mâine. 


— Hmmm, fu tot ce spuse ea. 

Michael o mângâie şi se ridică încă ţinând-o în braţe. 
O puse pe picioarele ei, scrâşnind din dinţi când corpul lui 
se frecă de alei. 

— Trezeşte-te, somnoroaso. 

Ea îşi ridică ochii somnoroşi spre el. Lui Michael îi 
trebuise toată stăpânirea de sine pe care o avea ca să n-o 
strivească de el, să nu-i devoreze corpul cu sărutări 
sălbatice, să n-o întindă. Îşi alungă fanteziile din minte şi 
porni s-o conducă spre uşă. 

li luă pantofii şi geanta în drum şi îi aruncă afară, 
înainte ca tapetul alb din camera sa să-l tenteze s-o 
lipească de el. 

O conduse acasă în mai puţin de cinci minute, opri 
motorul şi se uită la intrarea din spate care ducea la 
apartamentul ei. In niciun caz n-o va conduce până sus. 
Dacă ar săruta-o, ceea ce ştia că va face, i-ar spori şi mai 
mult atracţia faţă de ea. Se întoarse spre ea şi-i întâlni 
buzele care voiau să-l sărute. 

— Mulţumesc, Michael, a fost o noapte superbă, 
spuse ea şi-i adresă un zâmbet adormit. În niciun caz n-ar 
mai fi putut rezista încă o dată acelui zâmbet, acelor buze. 

Îşi înclină capul, în timp ce-i prinse capul în mâini, 
tandru. 

— Noapte bună şi ţie. Vise plăcute! 

Işi uniră buzele şi el simţi imediat acea explozie în 
corp. Ar fi vrut să-i devoreze trupul, să pună stăpânire pe 
el. S-o posede şi să fie posedat. Îşi trase răsuflarea şi-i 
dădu drumul. 

O privi până când ajunse în apartament, se aşeză în 
maşină şi încercă să se liniştească. Ştia că mama lui l-ar fi 
certat că nu a condus-o până la uşă. Dar câteodată 
principiile trebuie sacrificate. Mai bine să n-o conducă 
până la uşă, decât s-o ducă înăuntru şi să facă dragoste cu 
ea. 

Se întoarse acasă şi dădu un telefon. 

— Bună, mamă. 


— Michael? Oh, Michael, este atât de bine să-ţi aud 
vocea. 

Şi, în sfârşit, găsi de cuviinţă să-şi alunge din suflet 
înverşunarea şi resentimentele pe care le avea faţă de 
mama sa, cea care-i implantase atât de adânc în 
comportament codul bunelor maniere. Nu era vina mamei 
lui, ci a femeii care-şi bătuse joc de el. 

— Am sunat doar să-ţi spun că te iubesc, mamă. 

— Şi ultima, dar nu în cele din urmă. 

— Oh, Sal. 

— Taci Philip. Asta e bună. 

— Sal. 

— Unde rămăsesem? Ah, da. Mândria echipei 
Satellite. Giuvaierul lor. 

— Sal! 

— Am spus bine, nu, Sal? 

Phil vociferă: 

— Giuvaierul. Perry Smith! Perry Smith? Unde este 
Robin? 

Spectatorii bufniră în râs, ca şi jucătorii aflaţi pe 
teren. Perry începu să înainteze încetul cu încetul, ezitând. 
În final, cu aplomb, înaintă şi făcu o reverență. 

— Ei bine, unde este Robin? răsună vocea lui Phil la 
microfon. Mulțimea amuţise şi începuse să asculte cu 
atenţie. 

— Nu mai joacă astăzi. Are o zi de odihnă, sau ceva în 
genul ăsta. 

Suporterii începură să huiduie, apoi să scandeze 
„Robin, Robin!” 

Robin stătea în cabină privindu-l pe Michael. Când îl 
întrebase mai devreme de ce n-o lasă să joace, el îi 
răspunsese simplu că este obosită şi are nevoie de odihnă. 
Bărbaţii! O invitase în seara precedentă la cină şi într- 
adevăr fusese obosită. Dar acum era ora cinci după- 
amiază, a doua zi. Dormise destul. Simţise în decursul 
sezonului că el o proteja dar, de data asta mersese prea 


departe. 

— Este bolnavă! strigă Phil în microfon. 

— Închide microfonul, Phil, îl instrui Sal. Luminile 
tabelei de scor se stinseră, dar vocea lui Sal se auzi tare şi 
clar. 

— Poate fi una din problemele femeilor. Ştii tu, 
perioada aceea din lună şi chestii de genul ăsta. Doar nu 
vrei s-o pui într-o situaţie jenantă sau altceva, aşa că lasă 
jocul să continue. 

— Măiculiţă, Doamne. Bine gândit, Phil. 

Luminile tabelei de scor se reaprinseră. Spectatorii 
murmurau neîncrezători. Înmărmurită, Robin se prăbuşi 
pe bancă. Michael se înroşise la faţă, iar echipa se uită la 
ea scrâşnind din dinţi. Imnul Naţional fu cântat, dar Robin 
nu-l mai cântă. Adevărul e că răguşise. 

Nu trecuse runda a treia şi Robin era afară să-şi 
încurajeze echipa. Sărea, urla, îi încuraja şi-i blestema. Aşa 
că, se gândea Michael, care era rostul să n-o lase să joace? 
Folosea aproape la fel de multă energie ca şi pe teren. Ştia 
că făcea o greşeală, chiar atunci când o făcea. 

Îşi promisese că o va lăsa să dea tot ce are mai bun 
în ea în sezonul ăsta. Şi ce făcuse? îşi lăsase natura 
protectoare să pună stăpânire pe el. Să preia controlul. De 
când o cunoscuse pe Robin, se zbătea într-o continuă 
confuzie. El dorea doar să-şi conducă echipa, nu avea 
neapărat nevoie de o femeie în viaţa sa, şi totuşi ea era 
acolo, chiar în miezul vieţii lui. 

Robin îl auzi oftând şi-i aruncă o privire. Expresia lui 
tolerantă deja începuse s-o indigneze. S-o irite. Ea se 
întoarse şi se uită la el, cu sprâncenele ridicate întrebător. 
Tocmai voia să se răţoiască la el când se uită în ochii lui. 
Acei ochi ca două mări verzi erau umbriţi de îndoială şi 
confuzie. Şi de vină. 

Işi muscă buzele şi-şi întoarse privirile spre teren. Nu 
dorea ca sărutările lor sau ceea ce ar fi putut să simtă 
fiecare, să-l chinuiască pe el. Nu-şi dorea decât ca el să se 
simtă bine în prezenţa ei. 


Ultimul lucru de care avea nevoie era să se simtă el 
vinovat pentru că o sărutase. În al doilea rând, nu voia ca 
el s-o trateze ca pe un bibelou. Şi dacă n-o va introduce 
nici în al doilea meci din acea seară, va afla cât de curând 
ce temperament avea. 

Robin urmărea jocul concentrându-se asupra lui Rick 
Samuel care era la bătaie în a doua bază. Simţise privirile 
mânioase pe care acesta i le arunca destul de des. Fusese 
singurul din echipă care nu o acceptase. Bănuia că nu prea 
avea de ce să-l condamne, fiindcă ea îi luase locul. 

— La naiba! Michael îi aruncă o privire ucigătoare lui 
Rick. 

— Este încă tânăr, Michael, nu se putu abţine Robin 
să nu-i ia apărarea pustiului. Abia a terminat liceul. 

— Ar fi trebuit să se ducă la colegiu şi să capete mai 
multă experienţă. 

— ţi tu ai început exact după liceu, nu? 

— Da. Ştiu exact cât de nerăbdător este să-şi înceapă 
cariera. Există ceva diferit la el faţă de mine, cred. Mie mi- 
a plăcut sportul, provocarea. Cred că el vede în baseball 
doar o sursă de glorie şi de bani. De parcă ar trebui să 
dovedească ceva. Îşi clătină capul încercând încă să se 
lămurească. Poate că mă însel. 

Robin nu era de acord. Îl urmărise pe Rick şi în alte 
meciuri. Parcă era singur pe teren, încercând să facă 
recuperări spectaculoase, lovind întotdeauna departe, 
începând  alergările. Trebuia totuşi să realizeze că 
baseball-ul era un joc de echipă şi, dacă trebuia, te 
sacrificai pentru a-ţi ajuta echipa să câştige. 

Echipa Satellites pierdu primul meci doar la un punct 
diferenţă. Erau încă pe locul al patrulea, dar lupta era 
strânsă. 

— ţi ultima, dar nu în ultimul rând, jucând ca prima 
la bătaie. Phil se opri şi Robin se rugă să n-o întrebe dacă 
se simţea mai bine. 

— Fir-ar să fie, Sal, am spus-o pe aia bună la primul 
meci. 


— Se poate repeta, Phil. 

— Cu siguranţă, fiindcă este adevărat. Giuvaierul 
echipei Satellites, fiindcă asta eşti dragă Robin Jane 
Holkowski. 

Cu ochii în lacrimi, Robin înainta. Împreunându-şi 
mâinile, strigă: 

— Mulţumesc, Sal, Phil! 

Meciul era foarte greu. Echipa Jacksonville Expos 
putea deja să simtă locul al patrulea şi puneau totul în foc. 
Se înghionteau, dădeau tot ce aveau din ei. Păzeau bazele 
şi încercau să-i hărţuiască pe cei din echipa Satellites. Billy 
Green murmură o remarcă nu tocmai ortodoxă la adresa 
prinzătorului, după care rămase nemişcat, cu mâinile în 
şolduri, şi-l pocni. Prinzătorul fu eliminat iar Billy se hlizi 
pe la spatele lui, după care reuşi o lovitură bună. 

Rick Samuel juca iar în a doua bază. Robin încerca să 
nu-i stea în cale, lăsându-l pe el să prindă mingiile în timp 
ce ea îi acoperea baza. El o înjură. Era sfârşitul rundei a 
şasea. Jucătorul la bătaie lovi o minge scurtă şi înaltă. 
Robin se poziţionă prin balansarea braţului. Cu o clipă 
înainte ca mingea să fi aterizat exact în mâinile ei, simţi 
lovitura lui Rick cu cotul exact în pieptul ei, fiind aruncată 
la pământ. Privi înmărmurită cum Rick eşuă prinderea 
mingii. Se întinse după ea, numai pentru ca Rick să i-o ia 
din mână. Îşi scutură capul când el se aruncă după minge. 
Robin se ridică pentru a acoperi a doua bază. Între timp 
doi alergători trecuseră de ea şi alergau să marcheze. 

Timpul trecuse. Rick se opri lângă ea, înjurând-o 
fiindcă nu-l lăsase să prindă mingea. Ceilalţi din echipă se 
îndreptară imediat spre ea, aşezându-se în spatele ei. 
Michael veni ca o furtună din prima bază. 

Văzuse totul, inclusiv lovitura cu cotul. Se aşeză în 
faţa lui Robin, înfruntându-l pe Samuel. 

— Eşti dat afară, Rick. Eşti suspendat până iau 
legătura cu comisia de evaluare. Nu cred că o să mai joci 
vreodată, cel puţin nu pentru organizaţia Brave. 

Rick îşi aruncă şapca şi mârâi: 


— şi ce crezi că ai tu de spus în privinţa asta, un fost 
jucător? Pe lângă asta, când vor afla că te culci cu căţeaua 
asta, vor vedea lucrurile prin prisma mea. 

Trupul lui Michael se încordă, îşi strânse pumnii şi se 
pregăti să-l lovească. 

Robin se duse repede lângă Michael şi-i puse mâna 
pe braţ. Simţea ca şi cum el ar fi avut oţel pe sub muşchi. 

— Nu-l lovi, fu tot ce-i spuse ea. Braţul lui se încordă. 
Nu o face, repetă ea.a N 

Îl simţi cum se înfioară sub atingerea ei. Încetul cu 
încetul, muşchii lui se relaxară. 

— leşi afară! Cuvintele lui Michael fură dure şi 
autoritare. 

Rick se întoarse şi părăsi terenul în huiduielile 
fanilor. 

Privirile lui Michael, ca de oțel, se îndreptară spre 
ea. 

— Te simți bine? 

Ea oftă, sperând că nu se va certa cu el pentru că o 
lăsase să joace. Mâna ei mai era încă pe braţul lui, şi-l privi 
direct în ochi. 

— Dacă aş fi avut ceva, ţi-aş fi spus. Mă simt bine, 
Michael. 

El se uită cercetător în ochii ei pentru a vedea dacă îl 
minte sau nu, şi nu văzu niciun pic de durere. Işi îndreptă 
atenţia către pieptul ei şi ridică sprâncenele în semn de 
întrebare. 

— O vânătaie probabil, dar nu mă doare. Eşti 
mulţumit? 

Ar fi vrut s-o scoată din joc, s-o ducă imediat acasă şi 
s-o răsfeţe. În loc să facă asta, o crezu pe cuvânt, se 
asigură că spune adevărul şi-i făcu pe plac. 

— Bine, băieţi. Înapoi la joc. Suntem cu două puncte 
în dezavantaj. Avem vreo şansă să reducem diferenţa? 

Băieţii zâmbiră şi strigară: 

— Fii sigur! 

Înainte de a-şi ocupa poziţiile fiecare dintre ei, o 


bătură cu palma pe spate sau o înghiontiră uşor pe Robin. 

Şi de câştigat, au câştigt. Bâtele au lovit puternic, 
picioarele le zburau, mâinile le erau sigure, spiritul de 
echipă se văzu din plin. 

Robin, după terminarea meciului, se duse acasă 
simțindu-se obosită, având dureri, dar entuziasmată. Se 
îmbrăcă cu un halat moale de bumbac şi începu să-şi spele 
rufele. Încerca să nu se gândească la Rick Samuel chiar şi 
atunci când îşi masa vânătăile de pe piept. Nu mai avea 
nici cel mai mic sentiment de vină pentru că îi ocupase 
locul. Atitudinea lui, lipsa spiritului de echipă l-ar fi ţinut 
oricum în afara ligii profesioniştilor. Nu luase în seamă 
remarca lui cum că s-ar fi culcat cu Michael şi spera că 
nici acesta nu o va face. 

Se auzi soneria. Telefonul sună în acelaşi timp. Robin 
stătea între ele, neştiind la care să răspundă întâi. 

Ridică repede receptorul, îi spuse interlocutorului să 
aştepte puţin şi fugi la uşă. 

Rick Samuel stătea în uşă cu privirea descurajată, 
puţin supărat şi mai nervos decât Robin ar fi putut ghici. 
Făcu o tentativă de a închide uşa, dar el încercă s-o 
oprească. 

— Te rog, spuse el. Aş vrea să vorbesc cu tine. 

Robin îl privi cu inima strânsă de îndoială. lată un 
tânăr care o apucase pe un drum greşit în viaţă. Putea să 
vadă asta pe faţa lui, în felul lui de a se comporta. 

Probabil că el îi simţise teama fiindcă zâmbi încurcat 
şi spuse: 

— Chiar vreau să vorbesc cu tine. Să-mi cer iertare. 

Robin îl crezu, dar se gândi să fie prudentă. 

— Aşteaptă aici, scap de cine este la telefon şi mă 
întorc imediat. 

— Alo, spuse ea în receptor. Michael? Te sun eu mai 
târziu, am un musafir. 

Închise telefonul şi se duse să vorbească cu Rick. leşi 
pe hol şi se sprijini de uşa întredeschisă. 

— Nu te învinovăţesc pentru că eşti prudentă, spuse 


el. As putea să spun că nu ştiu ce s-a întâmplat astăzi cu 
mine pe teren, dar amândoi ştim că ar fi o minciună. Am 
fost gelos pe tine. Simţeam asta de fiecare dată când tu 
jucai iar eu nu. Vezi tu, continuă el în timp ce-şi trecea 
mâna prin părul negru, m-am gândit că voi fi al doilea copil 
minune al baseball-ului. Mi-am închipuit că era dreptul 
meu să joc aşa la faza aceea în liga amatorilor, aşa încât să 
ajung la profesionişti. Ştiam că anul viitor aş fi jucat în 
Atlanta. 

Se opri şi se duse să se sprijine de balustrada 
scărilor. 

— Apoi ai venit tu, şi am văzut că tu, o femeie, jucai 
mai bine decât mine. Dacă impresarii ne-ar compara, cu 
siguranţă că as ieşi în dezavantaj. Faptul că ai jucat cu 
patru ani mai mult decât mine este evident. Asta m-a făcut 
să realizez că decizia mea de a mă arunca cu capul înainte 
imediat după liceu, n-a fost bună. Nu mai am ce face acum 
şi sper din tot sufletul că tot ceea ce am făcut astăzi pe 
teren nu îmi va distruge toate şansele de a juca baseball în 
continuare. 

Făcu o pauză uitându-se la ea. 

— Îţi poţi imagina cât de înspăimântător este acest 
lucru? Nu am altceva. Nu ştiu să fac altceva. 

Robin îl studia, realizând cât de speriat era. 

— Ai vrea să faci altceva? îl întrebă ea. 

— Dacă nu voi mai putea să joc, spuse el, şi se uită în 
altă parte, aş vrea să am un restaurant cu mâncare 
italienească. Nu ţi se pare caraghios? 

— De ce? Mi se pare un lucru care cere o ambiţie 
extraordinară. 

— Daa? Eşti singura care gândeşte aşa. Ceilalţi cred 
că ar trebui să câştig de pe urma terenului de joc. Că 
trebuie să devin faimos şi bogat. Să fac ceva prin propriile 
forţe, ceva de care ei să fie mândri. 

— Sau, continuă ea ghicind subînţelesul cuvintelor 
lui, este ceea ce vrei tu să le dovedeşti lor. Să le arăţi că 
eşti cineva? 


Rick se dezlipi de balustradă, şi-şi luă o atitudine 
mândră. Dar imediat dădu din umeri. 

— Îhî, recunoscu el. Am vrut să le arăt că nu sunt ca 
tatăl meu. Că sunt mai mult decât fiul unui betiv şi al unei 
prostituate. 

— ţi eşti? 

El se repezi spre ea, apoi ezită. 

— Ţi-o cauţi cu lumânarea, domnişoară. 

— Eşti? tonul ei era insistent. 

— Da, la naiba! Sunt! Sunt cu mult mai mult decât 
atât! 

— Ei bine, de data asta sunt de acord cu tine. Figura 
lui înmărmurită din cauza surprizei aproape o făcu să 
zâmbească. Ai mult potenţial. Organizaţia Brave nu te-ar fi 
angajat niciodată dacă nu aveai talent. Trebuie doar 
prelucrat şi dezvoltat. Eşti dispus să faci acest lucru? 

— Dumnezeule, dacă mi s-ar mai da o şansă! 

Lui Robin remarca i se păru ca o rugăminte. 

— Ai auzit ceva din partea lor până acum? 

— Nu. Încă aştept să se prăbuşească totul. 

— S-ar putea să nu se întâmple chiar aşa. Dar totuşi 
ar trebui să lucrezi într-un restaurant, sau să faci nişte 
cursuri în legătură cu asta. Pregăteşte-te pentru o altă 
carieră, carierele sportive nu durează o viaţă întreagă. 

El îi aruncă un zâmbet timid. 

— Da, dar dacă voi face aşa cum a făcut Ryan, aş fi 
bogat şi n-ar mai trebui să muncesc. 

Robin râse. 

— Vise efemere, puştiule. În primul rând te vei 
plictisi de moarte fără să ai nimic de făcut toată ziua. 

— Oricum, gângavi el, cu mândria oarecum refăcută, 
îmi pare rău pentru după-amiază. Pentru tot răul pe care ţi 
l-am făcut de când ai venit. Eşti o jucătoare a naibii de 
bună. Sper ca într-o zi să fiu la fel de bun ca tine. 

— Mulţumesc, îi spuse ea şi-i întinse mâna. Sper ca 
totul să se rezolve. 

El îi strânse mâna, apoi se întinse şi o pupă pe obraz. 


— Eşti o femeie nemaipomenită. 

Se întoarse şi cobori în grabă scările. Robin îl privi 
cum pleca, ştiind că el se înroşise la faţă de ruşine. 

Mâini puternice, masculine, o apăsară pe umeri. 
Robin ţipă, îşi strânse pumnii, şi fără să se uite, lovi cu 
satisfacţie într-un cartilaj moale. Deschise gura să ţipe din 
nou când privirile i se aţintiră asupra lui Michael. 

— Dumnezeule! 

Înjurăturile lui erau înăbuşite de mâna cu care-şi 
ţinea nasul sângerând. _ 

— Ei bine, n-ar fi trebuit să sari aşa asupra mea. Il 
luă de mână şi-l conduse în apartament. Stai jos. Îţi aduc 
un prosop ud. 

Se întoarse în cameră şi-l găsi pe Michael cu capul 
dat pe spate, ţinându-şi o batistă murdară la nas. Eroul 
meu, se gândi ea şi se simţi îndrăgostită de el până peste 
cap. Se opri un moment simțind cum o invadează căldura 
sentimentului şi lăsă ca dragostea să pună definitiv 
stăpânire pe sufletul ei. Ce simţea el, dacă avea aceleaşi 
sentimente ca şi ea, erau probleme pe care avea să le 
rezolve mai târziu. Acum voia să se bucure de ceea ce 
avea. Se îndreptă spre el şi-i întinse prosopul. Mâna ei îi 
dădu la o parte o şuviţă de păr blond care-i căzuse pe 
frunte. 

— Mulţumesc, spuse el. Luă prosopul şi şi-l puse pe 
nas. Măcar atât, pentru că m-am grăbit s-o salvez pe 
domnişoara, mormăi el în prosop. La naiba, băiatul cel rău 
s-a descurcat mai bine decât mine. 

Înduioşată, Robin se aşeză lângă el pe canapeaua 
albă, din piele. 

— De unde ai ştiut că era aici? 

— I-am auzit vocea prin telefon. 

— Cred că am eşuat! chicoti ea. O adevărată doamnă 
nu i-ar fi umplut nasul de sânge. 

— Sau nu mi-ar fi rupt coastele, mormăi el. 

Robin chicoti iar. Michael îşi întoarse capul pentru a 
o privi. Lăsă în jos prosopul. Sângerarea se oprise. 


— Nu este amuzant, Robin. Ar fi putut să vină aici 
pentru a se răzbuna. Se cutremură gândindu-se la ce s-ar fi 
putut întâmpla. 

— Aşa am crezut şi eu la început. Am fost prudentă 
până m-am uitat mai atent la el. Ştiam, când am ieşit pe 
palier cu el, că-i părea rău. 

— Îşi vrea slujba înapoi. 

— Da. Dar nu de asta a venit. A venit să se scuze. 

— Am auzit. 

— şi, pe lângă asta, continuă Robin cu o privire 
linguşitoare, nu am niciun drept de a decide ca el să joace 
sau nu baseball. Îşi cobori genele. Ai chemat comisia de 
evaluare? 

Michael se ridică brusc de pe canapea, stânjenit 
puţin de coastele lovite. 

— Ascultă. Pustiul te-a dărâmat. A boicotat jocul. A 
făcut remarci urâte. Şi tu vrei să nu chem comisia de 
evaluare? Eşti într-o dungă. De-a dreptul nebună. 

Robin se ridică şi se duse la el. 

— L-ai auzit, Michael. Ai auzit ce-a spus despre 
părinţii lui. Nu cred că acum va mai încerca să dovedească 
ceva cuiva. Mi s-a părut că vrea să se ridice doar la 
aşteptările lui. 

— Şi? Este arogant, impertinent. 

— Cam cum erai şi tu când abia ieşiseşi din liceu? 

Michael oftă adânc. 

— La naiba, nu-i corect! Nu eram ca el. 

— Nu, tu n-a trebuit să dovedeşti tuturor că valorezi 
ceva. Dar vezi un pic din tine în el, nu-i aşa? 

— Gură bogată, şopti el şi o luă în braţe. O să-i mai 
dau o şansă bazându-mă pe ceea ce mi-ai spus în seara 
asta. Dar să-l ferească Dumnezeu să te mai atingă în 
timpul. 

— Michael, Michael! Robin îşi sprijini capul de 
umărul lui. Te-aş putea pocni iar. Avu satisfacția de a-l 
vedea crispându-se. Sunt puternică, sănătoasă. Pot juca 
chiar şi două meciuri consecutive după ce am ieşit o seară 


în oraş. 

Michael sperase că ea uitase asta în mijlocul 
celorlalte evenimente. Ar fi trebuit s-o cunoască mai bine. 
Tonul ei mieros îl puse în gardă. Tatonă terenul cu atenţie. 

— Bine. Îţi promit că n-o s-o mai fac a doua oară! 

Doamne ce bine se simţea când ea era lângă el. Se 
simţea ca acasă. Toată tensiunea şi grijile îi dispăreau când 
o ţinea aşa. Era atât de fină, mirosea atât de suav. Trupul 
ei viguros era atât de plin şi de incitant. Nu, nu se culca cu 
ea dar, cu siguranţă, era cea mai mare tentaţie din viaţa 
lui. Frica, pe care o încerca din ce în ce mai mult, îl 
răvăsea. Să se ţină la distanţă era mai greu decât şi-ar fi 
închipuit că va fi. 

— Mai bine te-aş lăsa în pace, iubito. Autocarul 
pleacă la patru dimineaţa. Somn uşor. 

x 


x x k 


Michael stătea singur în camera sa şi se uita pe 
pereţi. Trebuia să se hotărască dacă va continua s-o 
cunoască pe Robin, dar, categoric, de data asta nu va lăsa 
pe absolut nimeni să-i vadă împreună. Trecuse printr-o 
mare publicitate cu Joanna. Relaţia ca şi logodna lor 
umpluse ziarele şi revistele. Se făcuse de toată ruşinea 
fiind fotografiat în timp ce o săruta şi o îmbrăţişa. Nu din 
nou! Ce se întâmpla între o femeie şi un bărbat nu interesa 
presa de scandal. 

Presa de scandal? Hm! Acum ar fi ziarul local. Nu 
mai era celebru. Îi trecuseră zilele de glorie. Robin, 
oricum, abia îşi începea viaţa. După ce-şi va termina 
glorioasa carieră din baseball, va continua cu cea de 
profesoară, încercând să rezolve orice provocare nouă. Şi 
dacă discuţia ei cu Rick va avea un rezultat bun, va fi o 
profesoară excelentă. Se va mărita şi-şi va întemeia o 
familie. 

Era din ce în ce mai descurajat cu cât se gândea mai 
mult la asta. Trebuia să recunoască, se gândi el, că Robin îl 
schimbase destul de mult. Ei bine, şi nu în ultimul rând, îi 


readusese acele încântătoare, înfricoşătoare, dar minunate 
sentimente sexuale. Dar oare ea fusese catalizatorul care-i 
reînviase trupul? Oare acum va putea reacţiona la fel şi cu 
alte femei? De fapt nu se uitase la niciuna de patru ani de 
zile. 

Gândurile i se învârteau ca într-un cerc şi avea o 
vagă idee cam unde ar fi putut duce acestea. Şi dacă, la 
urma urmelor, aceste emoţii, atât de puternice semnalau 
începutul dragostei? 

Camera se încălzi deodată. Michael începu să 
transpire din abundență. Se ridică, dădu aerul condiţionat 
la rece şi se băgă în pat, decis să uite de Robin şi de 
gândul nebunesc că ar putea s-o iubească. 

Roţile autobuzului se  roteau  încetişor, parcă 
legănându-i în drum spre Jacksonville, Florida. Întunericul 
îi înconjura pe oamenii adormiţi. Robin stătea citind un 
nou roman de dragoste la lumina unui beculeţ. 

Michael, singur în faţă, sforăia. 

— Mulţumesc lui Dumnezeu, şopti Robin şi se 
reapucă de citit. Incerca să nu dea prea multă importanţă 
felului în care Michael o ţinuse în braţe în seara 
precedentă şi încerca din greu să nu-şi lase inima s-o ia 
razna, odată cu gândurile ei. Dar încă mai simţea braţele 
lui în jurul ei, atât de tandre, de liniştitoare. Îşi aminti de 
buzele lui abia atingându-le pe ale ei, într-un sărut dulce 
care transmitea atât de multe şi promitea cu mult mai 
mult. 

— Dumnezeu să te binecuvânteze, şopti iar, în timp 
ce Michael încă mai sforăia. 

Cel pe care ea îl binecuvânta nu se simţea bine, se 
simţea slab. Slab din cauza posibilităţii de a o iubi, şi 
speriat de moarte din cauză că se afla iar în acea situaţie 
vulnerabilă. Dacă va îndrăzni s-o iubească s-ar putea ca ea 
să-i frângă inima în bucățele şi de data asta se îndoia că va 
mai fi în stare să-şi revină. 

Şi acum inima lui era întreagă, nu? îşi trecu o mână 
peste piept şi-şi simţi bătăile inimii. Ştia cum să trăiască 


singur, iar în viaţă se putea lipsi de dragoste. Nu că bătaia 
de joc a Joannei îl transformase într-un pustnic. Nu, fusese 
doar mândria lui. 

Şi fusese plin de mândrie atunci. Dragostea lui 
pentru joc şi talentul înnăscut făcuseră din el unul dintre 
cei mai tineri jucători care ajunseseră vreodată în All- 
Stars, în Campionatul Mondial al celor mai bune echipe. 
Era mereu în atenţia presei, care îi aducea numai elogii. 
Cu tinereţea şi succesul pe care-l avea îşi formase o falsă 
mască de invincibil. Simţise o îngrozitoare durere când 
mingea foarte joasă îi lovise genunchiul. În drum spre 
spital fusese optimist că prin tehnologia modernă va putea 
reveni pe teren cât ai clipi din ochi. 

Cu toate că aceste evenimente se petrecuseră cu 
patru ani în urmă, începu să transpire rece amintindu-şi 
totala sa disperare şi acea frică pe care le simţise atunci. 
Doctorii îi spuseseră că nu va mai juca niciodată şi că 
dacă-şi va forţa piciorul va paraliza. Trecuse mai întâi prin 
faza de a refuza adevărul, apoi prin cea de a le demonstra 
că greşesc, şi apoi printr-o furie oarbă. j 

Joanna venise la spital în fiecare zi. Il însoţise la 
programul de recuperare, şi-l încurajase. îi arătase că într- 
adevăr dragostea era şi la bine şi la rău, şi atunci când eşti 
bolnav, şi atunci când eşti sănătos. Când devenise evident 
că doctorii avuseseră dreptate cu diagnosticul lor, o luase 
la o discuţie asupra viitorului lor comun. 

— As putea să mă reîntorc la scoală, spusese el. Să- 
mi fac o carieră în computere. Eram destul de bun la 
matematică. 

— În computere? întrebase ea înmărmurită. a 

— Ei bine, ar mai fi ceva, un pic mai semnificativ. În 
momentul de faţă clubul Braves mi-a oferit poziţia de 
manager al echipei lor din liga amatorilor, Satellites, în 
Beetleville, Alabama. 

— Beetleville? repetă ea şi râse. Glumeşti, nu? 

Gândul că va antrena în loc să joace îi luase ceva 
timp până să se obişnuiască cu el, şi chiar începuse să 


devină încântat de idee. Mersese mai departe şi-i vorbise 
cu hotărâre: 

— Ascultă, Joanna, este o slujbă extraordinară şi 
excelent plătită. 

— Cui îi pasă? Se ridică în picioare mai furioasă ca 
niciodată. Crezi că am trecut prin tot acest coşmar cu tine 
ca să ajung într-un oraş numit Beetleville? 

— Este un oraş încântător. Perfect pentru 
întemeierea unei familii. 

— Nu, Ryan. În niciun caz! Ori laşi la o parte temerile 
astea prosteşti că ai rămâne invalid, şi joci în continuare în 
liga profesioniştilor, ori relaţia dintre noi s-a terminat. 

Şi aşa, cu ce mai rămăsese din visul său - să iubească 
şi să fie iubit - fiind pe propriile picioare, se stabilise în 
Beetleville. 

— Dumnezeule! îşi puse o mână tremurând pe 
fruntea arzătoare. Oare n-o iubise pe Joanna din capul 
locului? Fusese numai ideea de cămin, de familie? Fusese 
ferm convins că era îndrăgostit. Îndrăgostit de ea. Ar fi 
jurat pe Biblie. Dar dacă o iubise cu adevărat, de ce nu-i 
simţea lipsa, de ce nu suferea după ea? Niciodată, abia 
acum îşi dădea seama, nu-i fusese dor de ea în patul său, 
în viaţa lui. 

Nu, îl înnebunise faptul că îl respinsese pe el ca om, 
nu ca star. Şi ceea ce-i lipsea era visul pe care ea i-l 
spulberase, al unei vieţi formate din soţ şi soţie, cu copii pe 
care să-i crească. 

Se întoarse pe scaun şi-şi scutură capul. În toţi aceşti 
ani îi fusese frică să se gândească la ea, la ceea ce simţea. 
Trăise numai în umilinţa pe care ea i-o provocase. 

Strănută. 

— Sănătate! îi ură întreaga echipă. 

Michael râse şi se întoarse spre ei. 

— Mulţumesc. 

Se ridică decis să facă câţiva paşi, să fie în compania 
celorlalţi. Merse pe culoarul dintre scaune şi se aşeză 
lângă Robin, cu spatele la ea şi genunchii ieşindu-i în 


afară, pe culoar. 

— Am ascultat cum făceaţi speculaţii despre cum ar fi 
în liga profesioniştilor. Nu este totul numai roz, dar băieţi, 
este mai mult decât v-aţi putea imagina. 

şi aşa, cu roţile autocarului mergând încetişor, 
Michael vorbi despre zilele glorioase din liga 
profesioniştilor, de sudoarea şi lacrimile de durere vărsate, 
de câştigarea Campionatului Mondial. 

Jucătorii stăteau şi-l ascultau, gândind şi visând la 
ceea ce li se spunea. Robin adormi pe nesimţite. Michael 
reuşise în sfârşit să împărtăşească cu alţii ceea ce simţea. 

Legănată de vocea lui şi de întuneric, se adânci în 
somn. Capul i se mişca în ritmul în care săltau roţile şi 
ajunse până la urmă să se sprijine de spatele puternic al 
lui Michael. Oftă mulţumită şi căzu într-un somn adânc. 

Michael îşi simţi spatele apăsat de greutatea capului 
ei. Zâmbi şi se relaxă. Dacă se îndrăgostea de acest 
spiriduş, nu se va împotrivi, dar o va lua pas cu pas. Felul 
în care simţea ceva pentru Robin, cum reacţiona la ea, era 
ceva nou, şi cu totul diferit faţă de ceea ce experimentase 
cu Joanna. Dacă aceasta era dragostea, va fi pe deplin 
sigur că n-o va pierde. 

Câştigară două din trei meciuri cu echipa Expos şi se 
mutară de pe coastă la Charlotte. Rick se întorsese în 
echipă la timp pentru meciul de deschidere cu echipa 
Orioles. Primirea echipei fusese rece, dar se părea că el 
realiza că va avea un drum lung de parcurs pentru a le 
câştiga respectul. Robin îi aruncase o privire lui Michael şi 
zâmbise. El ridicase din sprâncene şi şoptise: 

— Din fericire îmi place mâncarea italienească. Nu 
voiam să încerc din mâncarea gătită de el. 

Hohotele de râs ale lui Robin, care răsunaseră în aer, 
sparseră gheaţa din atmosferă. Se duse pe marginea 
terenului şi-l încurajă pe Rick, când acesta reuşi o 
aruncare bună către stânga. 

În acea seară, după ce făcură un alt drum, echipa se 
întâlni în faţa hotelului pentru a ieşi să mănânce. Robin se 


uită în jurul ei şi remarcă absenţa lui Rick. 

— Nu plecaţi fără mine, băieţi! Mă întorc imediat! 

— Hai, Robin. Lasă că faci mai târziu ce ai de făcut. 
Sunt lihnit de foame, se plânse Michael. 

Se uită la Larry Black şi dădu din umeri. Robin se 
întoarse repede, târându-l după ea pe Rick care se 
împotrivea. Simţi imediat o încordare în rândul băieţilor. 

— Gata, declară ea tare, provocându-i să comenteze 
ceva în legătură cu prezenţa lui Rick. 

O dată urcați în autobuz Rick stătu lângă Robin, 
frământându-şi mâinile. Robin îl auzi când trase adânc aer 
în piept chiar înainte de a se ridica şi a-i înfrunta pe 
ceilalţi. 

— Băieți, îmi pare rău pentru cum m-am purtat. Am 
învăţat o lecţie importantă despre fair play şi jocul de 
echipă. Se lăsă să cadă în scaun. 

Robin se duse lângă el şi-i strânse mâna. 

Ceilalţi mai aveau unele rezerve. Păreau că aşteptau 
să vadă dacă fusese numai vorbărie din partea lui. 

În drum spre restaurant, Michael îi şopti lui Robin la 
ureche: 

— Nu este nevoie să-l moseşti. 

Robin doar zâmbi. 

Aveau o serie întreagă de deplasări. Jucaseră 
paisprezece meciuri în şase oraşe diferite. Echipa 
Satellites urcase de pe locul patru pe locul trei şi era la 
mică distanţă de locul al doilea. Nimănui, de la crainici 
până la jucători, nu-i venea să creadă. 

Robin juca din toată inima, bucurându-se de fiecare 
succes şi de exaltarea jocului. Dar cel mai mult era 
înfiorată de apropierea lui Michael. Mergea cu echipa la 
restaurant, glumea şi participa la conversații. Niciodată 
nu-i acorda mai multă atenţie ei decât celorlalţi atunci 
când erau în public, dar ea ştia că el era cu ochii pe ea 
majoritatea timpului. 

Dar momentele pe care le păstra vii în suflet cu 
duioşie, erau acele nopţi când ea şi Michael erau 


împreună. Stăteau la măsuţă pe una din terase sau îşi 
ţineau mâncarea în poală stând pe scaunele joase de la 
motel. Discutau încetişor despre joc, despre visurile lor, 
despre ce făceau în afara sezonului, despre ceea ce scria 
el. Robin observă că el îi furase fără nicio jenă ideile legate 
de povestioare, aşa cum făcuse şi cu cele legate de 
antrenament mai de mult, şi-l cicăli cât putu de mult în 
legătură cu asta. 

Erau în Birmingham, pe ultima sută de metri a 
călătoriei, şi tocmai terminaseră o masă frugală formată 
dintr-un pui fript. Michael puse resturile în camera sa şi 
ieşi pe veranda din faţa camerei sale. O luă pe Robin şi se 
aşeză cu ea în braţe într-un şezlong. 

— Destul cu prosteala, murmură el şi-şi lipi buzele de 
ale ei. 

Robin îi gustă foamea, tandreţea. Inima ei bătea 
nebuneşte în timp ce îi savura sărutul şi mintea i se goli de 
orice gând când îi răspunse, nereuşind să facă altceva 
decât să-şi pună toată dragostea în acea unire a buzelor 
lor. 

Îşi luă mâinile de pe pieptul lui şi i le înfipse în părul 
auriu, lipindu-şi trupul de al lui. Gemu în timp ce el îi 
devora gura. Limba lui îi atinse dinţii apoi începu să-i 
exploreze gura, lucru după care trupul ei tânjea de mult. 
Işi frecă sânii de pieptul lui, dorindu-şi să nu fi existat 
haine între ei. Sărutul explodă. 

Se depărtară unul de celălalt şi traseră adânc aer în 
piept. Robin, sprijinită de pieptul lui, îşi simţi corpul fără 
vlagă, cu toate că-şi dorea mai mult. 

Trupul ei era rigid sub atingerea mâinilor lui. 
Michael îi putea simţi tensiunea şi spera să fie din cauza 
atingerii lor, şi nu din cauza fricii. Îşi mişcă uşor mâinile pe 
spatele ei. Pe deasupra tricoului, pentru a se asigura de 
ceea ce simţise deja. Nu avea sutien. 

— Îţi imaginezi cât de tentantă poţi fi? mormăi el pe 
deasupra capului ei. Ştiu că nu mai ai nimic pe sub tricou. 
Şi ştiu şi cum arăţi fără el. 


Robin îşi ridică ochii şi zâmbi, având o expresie de 
adevărată încântare spunând: 

— Îţi dai seama ce ispită eşti numai când treci pe 
lângă mine? Sau când ne aflăm în aceeaşi încăpere? 

Michael nu ştiuse că ea era atrasă de el, cel puţin nu 
atât de mult. Îl devora din ochi, privirea ei transmitea 
valuri de dorinţă. Nicio femeie nu-l mai privise până atunci 
ca şi cum ar fi fost centrul universului ei. Tremură până în 
adâncul sufletului fiindcă îi era teamă că ea era începutul 
şi sfârşitul lumii lui. 

Prostii! încercă el să se păcălească. Doamne, nu mai 
sărutase o femeie de patru ani de zile! Nu-şi dăduse 
întâlnire cu niciuna, şi nici nu-şi dorise s-o facă. O reacţie 
explozivă era de aşteptat din moment ce aceste sentimente 
reveneau la viaţă. 

— Sărută-mă, Michael, îi şopti ea deasupra buzelor. 
Mâinile ei îi prinseră capul pentru a-l apropia de al ei. Iar 
el nu putu să facă altceva decât să răspundă cântecului ei 
de sirenă. 

Se întinse în pat în noaptea aceea cu corpul încordat, 
părţi din trupul lui vibrându-i. Îşi amintea de sărutările lor, 
dorindu-şi să fi mers mai departe. Oftă şi se întoarse pe-o 
parte. Nu avea puterea. Nu putea. Nu voia. Fiindcă, cu 
toate că se întâmplaseră multe de atunci, încă mai credea 
în acea miraculoasă noapte a nunţii şi a unirii dintre soţ şi 
soţie. O unire a trupurilor şi a sufletelor în căsătorie. 

La naiba! Chiar dacă n-ar fi simţit astfel, Robin avea 
în ea ceva atât de pur, de inocent. Era ca un puisor de 
pasăre care abia începe să zboare - Totuşi un puisor destul 
de aventuros, se gândi el zâmbind. Unul care îi putea 
umple viaţa de provocări şi... de miracole. 

În ziua următoare Robin nu ştia la ce să se aştepte. 
Dar Michael era ocupat, aşa că nu-i acordă o atenţie 
deosebită. De fapt nici măcar nu se uitase înspre ea. 
Câştigară meciul cu un punct marcat în runda a noua, îşi 
făcură bagajele şi se întoarseră în Beetleville. 

Autocarul ajunse în oraş la miezul nopţii. Un mare 


număr de fani îi aştepta la stadion pentru a-i întâmpina. Îi 
aclamară, fluturară din steaguri şi declarară echipa 
Satellites numărul trei în clasament, care va ajunge 
numărul unu. Băieţii şi Robin fură înconjurați de 
colecţionarii de autografe. Când terminară cu fanii, 
Michael plecase deja. 

Pe scurtul drum către casă Robin se gândi la 
comportamentul lui. O sărutase ca şi cum ea avea ceva 
special pentru el, cel puţin ea aşa simţise. Desigur, dorinţa 
nu era de ajuns, dar o relaţie trebuia să înceapă de 
undeva. Şi dacă el nu dorea ca lumea să ştie ce era între 
ei, era treaba lui. Presa se distrase destul urmărindu-i 
viaţa amoroasă cât timp fusese în liga profesioniştilor. li 
surprinseseră figura zâmbitoare alături de multe femei. 
Femei frumoase, se gândi ea suspinând. Îşi aminti că 
fusese logodit şi că fiecare detaliu în legătură cu asta 
fusese tipărit în ziare. 

Telefonul sună. Robin îl găsi pe măsuţa din spatele ei 
şi răspunse când sună a doua oară. 

— Alo. 

— Bună. Vocea îi era tandră, ca a îndrăgostiţilor. 

Lui Robin i se tăie respiraţia şi inima-i prinse aripi. 

— Robin? 

— Da. Sunt aici. 

— Am vrut doar să văd dacă ai ajuns cu bine acasă. 

— Îhî. M-a condus Billy. 

Michael scrâşni din dinţi. Ar fi trebuit s-o aştepte 
chiar el. Ar fi trebuit să nu-i pese de ce ar fi zis lumea. La 
naiba, ar fi trebuit să-l pocnească pe Green. 

— Mai e acolo? Vocea lui era aspră. 

Robin râse. 

— Nu. Se ducea la Sharon. 

— Cine e Sharon? 

— Fosta, actuala lui iubită. Chiar are probleme cu 
relaţia asta. 

Alătură-te clubului, se gândi Michael. 

— Ce faci? 


— M-am băgat în pat. Citesc! 

— Ce citeşti? 

— Un roman de dragoste. 

— De dragoste? 

— Da. Unul întreg. 

— Cum se numeşte? 

li memoră repede titlul, gândindu-se că ar putea 
foarte bine să-l citească şi el. Poate atunci va înţelege ce 
aştepta o femeie de la un bărbat. 

După ce închise telefonul Robin răsuflă liniştită şi 
trimise un sărut către poza lui Michael, pe care o pusese la 
oglinda măsuţei de toaletă. Visele-i erau pline de imagini 
ale ei şi ale lui Michael căsătoriţi. 

Capitolul 1 

— Şi acum, doamnelor şi domnilor, ultima, dar nu în 
cele din urmă, arma noastră secretă. Intoarce-te, Robin, 
ordonă Sal în microfon. 

Mulțimea îşi exprimă aprecierea. 

— Numărul 00, Robin Jane Holkowski. 

Robin înaintă şi salută mulţimea. Cei din echipă o 
aplaudară şi îşi puseră dopurile de vată, îi făcură cu ochiul, 
în frunte cu Billy Green care şoptea ceva despre nişte lecţii 
de muzică pe care ar fi trebuit să le ia. Robin îi dădu un 
ghiont în joacă, după care se alătură echipei, pentru Imnul 
Naţional pe care-l cântă tare, mândră şi total fals. 

Armă secretă într-adevăr, se gândi Michael. Pusese 
cu siguranţă capăt vieţii lui liniştite de până acum. 

Dar o privi cum joacă şi se gândi cât de anostă fusese 
viaţa lui până în prezent. Alergase în jurul bazelor. 
Strigase numele arbitrilor. Huiduise şi râsese, jucase din 
toată inima. Îşi trăia viaţa furtunos, amestecând binele cu 
răul, dar luând întotdeauna partea bună a lucrurilor. Îşi 
dorea şi el asta. Işi dorea să împartă cu ea necazurile şi 
bucuriile ei şi să i le împărtăşească pe ale lui. Toate 
suişurile şi coborâşurile ar fi mai uşoare alături de ea. Dar, 
Doamne-Dumnezeule, era atât de speriat. Era cu mult mai 
femeie decât fusese Joanna vreodată. Dacă nu fusese 


destul de bun pentru fosta logodnică, ce-l făcea să creadă 
că el era ceea ce-şi dorea Robin? 

Robin se îndreptă spre careu. Picioarele-i zburau, 
braţele i se balansau. La naiba, alunecase cu capul înainte. 

— Marcat, anunţă arbitrul. Phil şi Sal puseră melodia 
din filmul James Bond. Fanii parcă înnebuniseră. 

— Marcat? Poate că nu, pentru că el nu va lua în 
considerare această decizie. Robin era extenuată. Putea să 
vadă asta în fiecare părticică a corpului ei, în orice mişcare 
făcea. Vremea, cu toată răcoarea înşelătoare a nopţii, era 
aproape insuportabil de umedă. Poate că nu era cel mai 
bun iubit din lume - sau, din câte ştia, s-ar putea să fie dar 
ştia baseball. 

— Rick, intri în locul lui Robin. Coleman, tu în locul 
lui Peterson. 

Aştepta o reacţie dură din partea micului spiriduş. 
Nu fu niciuna. 

Bucuria lui se transformă în tristeţe. Ar fi putut la fel 
de bine s-o lase pe teren. Se plimbase de colo-colo, de pe 
banca de rezerve la marginea terenului, dând indicaţii şi 
alergând chiar, pe teren, pentru a-l felicita pe Rick Samuel 
care tocmai înscrisese un punct. 

Robin fu ultima care plecă de pe teren, după ce 
terminase de dat autografe. Tocmai deschidea uşa de la 
vestiarul lui Michael când auzi strigăte în vestiarul 
băieţilor. 

— Green a fost chemat la Atlanta! 

Robin nici nu se gândi când făcu o întoarcere rapidă 
şi se repezi în vestiarul băieţilor, îl localiză pe Billy lângă 
dulapul lui şi i se repezi direct în braţe. 

Băieţii îşi căutau prosoapele, înşfăcându-le pentru a 
se acoperi, sau deschideau uşile dulapurilor pentru a-şi 
ascunde goliciunea după ele. 

j — Ai reuşit! ţipă Robin exact lângă urechea lui Billy. 
li sări în braţe, încolăcindu-şi picioarele în jurul mijlocului 
lui şi-l luă de gât. 

— Ştiam că poţi. Ştiam eu! 


Râdea şi plângea în acelaşi timp, acoperindu-i faţa cu 
sărutări. 

Billy afisă un zâmbet timid şi o strânse în braţe. 

— Doamne, fu tot ceea ce putu să spună timp de 
câteva minute, apoi începu să plângă şi să râdă alături de 
ea. 

— O să-mi fie greu, puştoaico, dar cred că sunt 
pregătit. 

— Bineînţeles că eşti pregătit. Robin nu avea niciun 
dubiu în privinţa asta. Dacă Michael aşa crede, la fel şi 
ceilalţi, cine eşti tu să crezi altfel? 

— Daa. Surâsul lui Billy era jucăuş, în timp ce o lăsă 
jos pe Robin. Se uită la ea şi-i spuse pe jumătate serios: 
Vrei să vii cu mine? Sau să-mi ţii companie în afara 
sezonului? 

Robin râse zgomotos. 

— Nici măcar n-o să-ţi mai aminteşti de mine în 
câteva luni. 

— Puştoaico, şopti el, n-o să te uit niciodată. 

Michael stătuse şi ascultase conversaţia lor. 

Expresia feţei lui Green era de o mare sinceritate şi 
adoraţie. Michael se uită repede la Robin. Ea se uita la 
Green dar nu-i împărtăşea sentimentele, sesiză Michael cu 
uşurare. 

Robin îl lovi în joacă pe Billy. 

— Să ai grijă, da? Sunt atât de mândră de tine. Peste 
câţiva ani mă voi lăuda că te-am cunoscut cândva. Sharon 
vine cu tine? _ 

— Ne-am despărţit aseară. li zâmbi. Nu-i nimic. Sunt 
o mulţime de fete în Atlanta. 

Robin îl mai înghionti o dată, aşa, de dragul 
vremurilor trecute, şi-i sări iar în braţe pentru o ultimă 
îmbrăţişare. Era fericită pentru el, mândră ca o mamă, dar, 
Doamne, o să-i fie dor de el. 

Se întoarse şi merse spre uşa vestiarului. Se uita 
drept înainte şi se ruga ca faţa să nu-i fie roşie ca focul. 
Băieţii stăteau nemişcaţi ca nişte statui de marmură, fără 


să scoată un cuvânt, nevrând să atragă atenţia asupra lor. 
Robin pur şi simplu nu rezistă. 

— Frumos fund, Black, spuse ea când ieşi din 
încăpere. 

Hohotele de râs se auziră până când ea intră în biroul 
lui Michael. 

Acasă, în liniştea binecuvântată din apartamentul ei, 
Robin se schimbă într-o rochie de casă înflorată şi 
vaporoasă. 

Oftă disperată de câteva ori când se uită în frigider. 
Nimic nu părea bun şi totul lua prea mult timp pentru a fi 
preparat. Scoase afară sucul de portocale şi câteva 
dulciuri uitate pe acolo, când cineva sună la uşă. 

Michael stătea în uşă, mai frumos ca niciodată, 
îmbrăcat într-un tricou verde-deschis şi pantaloni kaki. Era 
proaspăt bărbierit iar ochii lui verzi se cufundară în ochii 
ei. Un miros delicios se ridică din cutia pe care o ţinea în 
braţe, un miros familiar. 

— Pizza! Ai adus pizza! îl apucă de braţ şi încercă să-i 
înşface cutia. 

Michael îşi ridică mâna deasupra capului, apoi o lăsă 
în jos şi o sărută pasionat timp de câteva momente. 

— Şi eu mă bucur să te văd! Şi izbucni în râs când îi 
văzu expresia de întristare. 

— Hai, spuse el apucând-o de braţ şi ducând-o în 
bucătărie. Cred că trebuie să te hrănesc. 

— Ştii că eşti salvatorul vieţii mele? murmură ea 
printre  înghiţituri. Îi aruncă o privire plină de 
recunoştinţă. Aş fi rămas nemâncată până mâine dacă n-ai 
fi apărut tu. 

La fel şi el, se gândi Michael. Ar fi fost înfometat 
după fiinţa ei, după gustul ei. Apetitul pentru ea îi creştea 
zi de zi, aproape minut de minut. Încerca să nu se sperie 
de acest lucru. 

O privi cum îşi linge o picătură de sos de pe buze şi 
trupul lui intră în derută. Se ridică, înconjură măsuţa albă, 
o prinse şi o ridică în braţe. 


Buzele li se întâlniră, corpul lui prinse viaţă, iar inima 
îi bătea nebuneşte. De fiecare dată când o săruta reacţia-i 
era mai puternică decât înainte. Probabil că ar muri 
înainte să ajungă să se sature de ea. Ah, dar ce moarte ar 
fi fost, se gândi el chiar înainte ca mintea lui să înceapă să 
se golească de tot în afară de prezenţa ei. 

Îşi înălţă capul pentru o secundă. Ochii ei căprui erau 
visători şi plini de pasiune când se uită la el. 

Te-am avertizat o dată, îi şopti el. Dacă scoţi 
limbuţa la mine îi vom găsi alte întrebuinţări. Vrei? 

Ea zâmbi şi scoase limba printre buzele-i trandafirii. 
Michael se jucă cu ea până începu să geamă, apoi îşi 
deschise gura şi-i aplecă puţin capul pentru un sărut mai 
adânc. O ridică uşor, pentru a o aduce la un nivel mai 
confortabil şi-i cuprinse sânii goi în palmă. De patru ani 
trăise într-o pustietate a sentimentelor. Va putea, oare, să- 
şi controleze dorinţele sexuale care i se descătusaseră 
brusc? Dumnezeule, spera să poată. Incapabil să se 
despartă de buzele ei, se întoarse, o aşeză pe bufetul alb şi 
o îmbrăţişă. Mâinile-i alunecară şi-i prinseră sânii. Ştia că 
nu avea sutien, se rugase pentru asta. Palmele şi degetele 
lui simțeau greutatea sânilor ei, gura gustându-le dulceata. 
Dar nu-i era de ajuns. Voia mai mult. 

— Pot? Aproape se dispreţui pentru tonul rugător pe 
care-l avusese. 

Robin se uită la el ca şi cum ar fi murit fără atingerea 
lui. 

Cu un singur deget pe pielea ei îi deschisese prima 
capsă de la rochie, apoi pe-a doua, pe-a treia. 

Ar fi vrut să sfâşie rochia asta blestemată şi abia 
reuşi să se abţină de a o face la a patra capsă. Hipnotizat, 
îi dădu rochia într-o parte. Genunchii aproape i se 
înmuiară la vederea sânilor ei întăriţi, mai frumoşi decât 
şi-i amintea, mai tentanţi decât în orice imaginaţie. 

Începu să se joace uşor cu degetele cu fiecare sân. Îi 
auzi inima bătându-i nebuneşte şi se înfioră de bucurie 
când trupul ei se arcui uşor, cerând mai mult. li cuprinse 


iarăsi sânii şi-şi frecă degetele de vârful lor. Robin ţipă, iar 
privirile li se încrucişară, ochii ei fiind plini de pasiune. El 
gemu şi se umplu de o dorinţă mai mare ca niciodată. Se 
aplecă şi-i cuprinse un sân cu buzele. 

Robin îi luă capul în mâini, înfigându-şi degetele în 
părul lui şi ţinându-l strâns lipit de ea. Abia mai putea 
rezista, simţea că va exploda din cauza cascadei de 
senzaţii care se scurgea prin ea. Picioarele-i tremurau iar 
inima-i bătea mai să-i sară din piept. Era pregătită. El îşi 
înălţă capul şi trecu la celălalt sân. Robin ţipă şi atinse 
punctul culminant. 

Michael încercă să-şi ridice capul dar mâinile ei îl 
trăgeau ferm înapoi. Continuă s-o devoreze până când ea 
termină. Când trupul ei deveni moale, capul sprijinindu-i- 
se de dulap, Michael se îndreptă şi o privi cum se linişteste 
în timp ce lacrimi i se rostogoleau pe obraji. 

O atrase aproape de el, luptându-se cu enorma 
dorinţă care-l stăpânea. O făcuse să ajungă la orgasm doar 
cu puţin efort. Cum Dumnezeu va fi când trupurile lor se 
vor uni pe deplin? mormăi ceva şi se legănă uşor pe 
picioare până ce îşi reveniră amândoi. 

— Îmi pare rău, şopti ea printre lacrimi. Aşa ceva nu 
mi s-a întâmplat niciodată. Niciodată. Şi nu era sigură că 
dorea ca ceva atât de copleşitor să i se mai întâmple. Când 
Michael îi dădu drumul ea îşi închise repede rochia. 
Aproape sări când mâinile lui se atinseră de sâni încă 
foarte excitaţi. 

Michael se uită în ochii ei plini de ruşine şi 
înspăimântați. 

— Nu-i nimic, iubito. Crede-mă că nu-i nimic. 

Robin scutură din cap. 

— Nu, nu-i adevărat. 

El îi zâmbi înţelegător. _ 

— Ba da, este în regulă. Între noi este o atracţie 
foarte puternică. Trupul tău plânge după al meu, iar al 
meu după al tău. lţi promit că n-o să mergem până la 
capăt, cu toate că trupurile noastre îşi doresc asta foarte 


mult. Dar, Doamne, Robin, a fost minunat, nu? 

— Puțin înfricoşător, răspunse ea imediat dar deja ar 
fi vrut ca experienţa să se repete. Pe buze îi apăru un 
surâs. Şi, oh, da, Michael, a fost minunat. 

— Vrei să mai încercăm o dată? 

Zâmbiră în acelaşi timp. 

— Dacă tu vrei. 

Capul lui cobori imediat la nivelul capului ei. 

— Dar. spuse ea îndepărtându-se de buzele lui. Dacă 
nu ne putem opri? 

— Hai să vedem, îi spuse el la ureche. Dacă îmi pierd 
controlul sau ţi se face frică, gâdilă-mă la coaste. 

— Aşa? 

Michael sări un pas înapoi când degetele ei îl 
atinseră uşor în locul indicat. 

— Exact. 

O oră mai târziu erau pe canapea, Michael deasupra, 
Robin ţintuită cu dragă inimă dedesubtul lui. Pieptul 
extraordinar, musculos, era acoperit de sudoare, sânii ei 
aţâţaţi suportându-i greutatea. Ea îi simţi excitarea şi se 
îngrijoră din cauza intensității ei, în cele din urmă trebuind 
să recurgă la strategia gâdilatului. 

Michael plecă puţin mai târziu, cu toate că nu-i 
convenea dar ştiind că era un lucru înţelept. Nu numai o 
dată abia dacă fusese în stare să se abţină. De multe ori 
fusese pe punctul de a nu mai ţine cont de nimic, să 
meargă până la capăt. 

Se trezi a doua zi dimineaţa cu trupul tare ca piatra. 
La naiba, până şi în starea asta se simţea bine după aceşti 
ani de abstinenţă. Se gândi în treacăt la Joanna. În cele 
două luni cât fuseseră logodiţi nu simţise nici pe sfert din 
ceea ce simţise cu o seară în urmă pentru Robin. Oh, ştia 
că vorbeşte dorinţa din el, dar cu siguranţă că era un 
element important într-o relaţie şi ceva mai mult decât 
avusese cu oricare altă femeie. Totuşi era timpul să vadă 
dacă era ceva mai mult decât dorinţa. 

Se ridică şi intră sub duş. Cel puţin, se gândi el, când 


apa rece începu să curgă, Robin nu era interesată de el din 
cauza faimei lui din baseball. 

Petrecu cât de mult timp putu cu ea în următoarele 
săptămâni. Mâncau împreună după meciuri, acasă la el sau 
la ea, sau cu băieţii. Era totuşi precaut în a nu afişa prea a 
bătător la ochi relaţia lor în faţa fanilor sau a presei. În 
deplasări îşi alegea întotdeauna camera de lângă a ei şi se 
purta romantic cu ea oriunde, pe terasele întunecate ale 
motelurilor sau în plimbări. Se apropiase de cei din echipă, 
bucurându-se de orele petrecute cu ei şi cu familiile lor, 
dar aşteptând mereu nerăbdător momentul când putea fi 
singur cu Robin. 

— ţi place ceea ce faci, nu, Michael? Hoinăreau 
mână în mână printr-un parc din Chattanooga, Tennessee, 
luna fiind singura ce-i lumina. 

— Da. Imi place. Îmi place să-i ajut pe aceşti oameni 
să-şi împlinească visurile. Nimic nu mi-ar plăcea mai mult 
decât să-i văd pe fiecare jucând pe terenul cel mare, trăind 
acea nebunie şi glorie de a juca în liga profesioniştilor. 

— Nu vrei să fii antrenor în liga profesioniştilor? 

— Am avut oferte dar le-am refuzat. Vreau să fiu aici, 
în lumea de jos a baseball-ului, să-i ajut să ajungă acolo 
sus. Dacă n-o să mai dureze aici, mi-ar plăcea să fiu 
antrenor la colegiu sau chiar la liceu. S-ar putea să-ţi fac 
concurenţă. 

Robin râse. 

— Eu aş antrena fetele, tu pe băieţi şi vom vedea cine 
ar câştiga mai multe campionate. 

— Ar fi interesant. Cred că şi puţin incorect. 

— Ihî. Ar trebui să-ţi las avans câteva meciuri. 

Ea ţipă când Michael o înşfăcă şi o ridică în braţe 
învârtind-o de câteva ori, apoi o sărută. 

x 


XXX 
Abia dacă mai rămăsese o lună din sezon. Echipa 


Satellites era iar pe locul trei dar se lupta din răsputeri 
pentru locul al doilea. Billy se descurca de minune la 


Atlanta. Robin primea scrisori regulat de la el, pe care le 
citea împreună cu echipa. Propriul său joc lua avânt, la fel 
şi relaţia ei cu Michael. Îşi dorea cu ardoare să-i 
mărturisească dragostea care creştea în fiecare zi, 
aproape oră de oră, dar întotdeauna era ceva care o 
reţinea. Poate din cauza eforturilor lui de a ascunde relaţia 
lor. Poate era din cauza fricii lui de a-şi destăinui 
sentimentele în faţa ei. Orice ar fi fost, o făcea să păstreze 
secretul dragostei ei. 

Într-o după-amiază, cuibăriţi pe canapeaua din 
apartamentul lui Robin, citeau un articol despre Billy. 
Vorbea foarte frumos despre antrenorul său din liga 
amatorilor, exprimându-şi recunoştinţa faţă de Michael 
pentru ajutorul şi îndrumările sale. Michael râse 
scuturându-şi capul. 

— Timpurile când doream să-i trag câte una în cap 
când insista să-şi schimbe felul de a lovi. Doamne, ar fi 
trebuit să-l vezi cum încerca să lovească cu mâna stângă. 

A doua zi Michael fu trezit din somn la ora nouă 
dimineaţa. 

—  Iubitule, îmbracă-te frumos şi aranjează-te! 
Amândoi avem interviu cu un reporter de la revista Sports 
Illustrated. Vor o fotografie cu tine pe copertă. 

Se dovediră a fi nişte poze care-i flatau, cu toate că 
ea era reprezentată alunecând cu capul înainte. Robin 
cumpără cincisprezece copii ale pozei şi le puse în album. 

După o călătorie istovitoare, cu doar cinci meciuri 
rămase din sezon, Robin stătea în apartamentul ei, 
punându-şi la zi albumul cu articole din ziare. Era o zi 
liberă, binevenită, dar totuşi îşi dorea ca sezonul să nu se 
încheie. 

Cât de extraordinar fusese întregul sezon! Răsfoia 
albumul, zâmbind la vederea câtorva articole care relevau 
momente din grandiosul sezon în care jucase ea. Tăie cu 
grijă un articol din Sports Illustrated, şi îl puse în album. 
Găsi articolul despre Michael în aceeaşi ediţie a revistei şi- 
l adăugă celorlalte. 


Tocmai îi aşezase poza în album, când Michael o 
strigă de dincolo de uşă. 

— Intră, uşa e deschisă! îi strigă ea. 

— De ce? întrebă el uitându-se la uşă. 

— Pentru că speram că vei veni, răspunse ea, 
întinzându-se să-i primească sărutul. 

El se supuse cu plăcere. Ridicându-şi capul, 
descoperi albumul cu tăieturi şi revistele. Inconjură 
canapeaua şi se aşeză lângă ea, răsfoind albumul şi 
observând că păstrase fiecare articol care fusese tipărit 
despre ea în sezonul local. 

— Uită-te la asta, Michael. Nu-mi vine să cred. îi 
întinse o scrisoare. 

— Vor să fii crainic sportiv la emisiunea sportivă? 

— Înî, nu-i o bătaie de joc? 

— O bătaie de joc? Este o şansă unică în viaţă. 
Gândeşte-te de două ori înainte să refuzi. 

— Nu vreau să fac asta. Vreau să fiu profesoară! Ea 
termină de lipit poza lui în album. 

Michael înmărmuri. 

— Ce faci cu asta? 

— O am de mulţi ani. Întotdeauna ai fost ceva special 
pentru mine! 

Îl străbătu un fior de teamă. 

— Special? în ce fel? 

Robin râse şi se aşeză pe canapea. 

— Mai de mult, în ultimul tău sezon, ai vizitat 
Universitatea din Alabama pentru o strângere de fonduri. 
Am fost la dans în seara aceea, speriată, ruşinoasă şi 
retrasă. Tocmai intrasem în echipa de baseball şi reuşisem 
să-mi fac câţiva duşmani, adăugă ea posomorâtă. Toată 
lumea mă evita, cu excepţia ta. Te-ai uitat prin încăpere, 
nebăgând în seamă pe niciuna din celelalte fete frumoase 
şi m-ai invitat la dans de două ori. Eroul meu, suspină ea şi 
se întinse lângă el sărutându-l. 

Erou? Acum patru ani? Lumea lui Michael începu să 
se clatine. Ridică albumul cu tăieturi la care ea lucrase şi 


descoperi că era plin cu articole despre el. Inima îi bătea 
înăbuşit când observă poza cu el şi cu Joanna. Se opri şi 
cercetă recentul articol din revista Sports Illustrated, 
reţinându-i atenţia ultimul paragraf: „Ca un părinte iubitor, 
care şi-a antrenat copiii pentru viaţă, Ryan îşi pregăteşte 
jucătorii pentru marile realizări şi-i scoate din cuibul lor. A 
ajutat mai mulţi oameni să ajungă la profesionişti, ca un 
mare antrenor! 

Michael se trezi tremurând şi transpirând. 

— Trebuie să plec, reuşi să spună pe un ton 
rezonabil. 

— Să pleci? Abia ai venit. 

— Nu mă simt bine. 

Ea se ridică, îi puse podul palmei pe frunte să vadă 
dacă are febră şi observă picăturile de sudoare care i se 
formau deasupra buzelor. 

— Du-te acasă şi odihneşte-te. O să trec mai târziu pe 
la tine să văd ce faci. 

— Nu! strigă el. La naiba, trebuia să se gândească. 
Se grăbi să iasă din apartamentul ei şi trânti uşa. 

Ajunse acasă, aproape fără să ştie cum, ştiind doar că 
trebuia să fie acolo, unde se simţea în siguranţă. Călcă 
peste o revistă care fusese lăsată în faţa uşii şi o ridică 
absent. Un bilet explicativ spunea: 

„Cred că vei vrea o copie înaintea tuturor 

Sweeney”. 

Sweeney. Bătrâna hienă care scotocise dulapul lui 
Robin la începutul sezonului. 

Michael descoperi pagina de bârfă şi se găsi acolo în 
prim plan, sărutând-o pe Robin în parcul din Chattanooga. 
Citi titlul: „De la primul om la bătaie, la amanta 
antrenorului”. 

Robin îşi termină de aranjat albumul cu tăieturi, fiind 
foarte îngrijorată din cauza lui Michael. Arăta aşa de 
bolnav. Îl lăsă să se odihnească puţin, după care se duse să 
vadă ce face. 

Se duse la cutia poştală pentru a-şi lua 


corespondenţa şi deschise cu grabă o scrisoare de la 
şcoala locală. Ar fi putut fi o ofertă de muncă. Era o ofertă. 
Să antreneze echipa masculină de baseball. Sări în sus, 
agitându-şi frenetic mâinile în aer şi fluturând scrisoarea. 
Abia aştepta să-i spună lui Michael. 

Fugi în casă, apucă cheile de la maşină şi ieşi în 
grabă afară, conducând cu viteză pe drumul scurt până la 
Michael. Ultimele două luni fuseseră minunate, pline de 
veselie şi sărutări, înţelegere şi tandreţe. Insă niciunul 
dintre ei nu spusese nimic despre viitor. 

Presupusese că încă mai avea timp până în ianuarie 
când trebuia să plece dacă ar fi acceptat postul din 
Birmingham. Oricum, dacă ar sta aici şi ar accepta oferta 
liceului din Beetleville ar putea face puţină muncă 
voluntară cu copiii până când începea semestrul următor. 
Şi-ar fi adus lucrurile pe care le avea depozitate lângă 
Tuscaloosa şi s-ar fi stabilit aici. Astfel, dacă Michael 
continua să se implice în relaţia lor - şi după părerea ei 
exact asta făcea - măcar nu va fi la kilometri depărtare de 
el. 

Parcă la el în curte şi se duse în faţa uşii. Hotări să 
nu sune decât dacă el dormea; încercă uşa şi văzu că era 
deschisă. Zâmbi gândindu-se că lăsase uşa aşa pentru ea. 
Şoptindu-i numele şi neprimind niciun răspuns, începu să 
meargă prin camerele goale şi se îndreptă spre dormitorul 
lui. Simţi un fior străbătându-i inima, fior pe care-l simţea 
de fiecare dată când îl vedea. Doamne, îl iubea! 

— Bună, Michael, cuvintele ei şoptite fură pline de 
dragoste. 

— leşi naibii din cameră! 

Strigătul lui răutăcios îi tăie din elan, dar apoi îşi 
aminti că era bolnav. Deci era genul de pacient dificil 

— Trebuia să se obişnuiască cu asta. Făcu un pas 
spre canapeaua maro pe care stătea el şi se opri brusc. 

— Michael! 

El se uită în sus la ea cu ochii injectaţi. 

— La ce te holbezi? N-ai mai văzut un om beat? 


Ridică o sticlă cu lichid maroniu. Southern Confort. Exact 
ce-mi trebuia. Îşi turnă într-o cană umplând-o ochi şi se 
reaseză pe canapea sorbind încetul cu încetul. 

— Şi dacă tot eşti aici, ai putea să te uiţi foarte bine 
la opera lui Sweeney. Gesticulă cu cana în mână şi vărsă 
lichidul arămiu pe măsuţă. 

Robin se repezi spre el pentru a-i lua sticla. El o 
ascunse. 

— Nu mă atinge! Nu eşti asistenta mea. Nu eşti 
iubita mea! Se prăbuşi pe canapea şi bolborosi iar. Nu am 
avut niciodată o iubită. 

În imaginaţia lui apăru Joanna şi auzi ecoul râsului ei 
batjocoritor în camera de zi. 

„— Vrei o familie? Nici măcar nu ştii cum să 
întemeiezi o familie”. Simţi iar ruşinea pe care o simţise 
atunci şi mândria rănită, fiindcă putea fi aşa de repede 
părăsit. „Cu vasta mea experienţă, continuase ea 
dispreţuitoare, eram dispusă să te învăţ. Ar fi fost ceva 
extraordinar să-i arăt lui Michael Allen Ryan cum eşuează. 
Virgin! Pentru Dumnezeu! Aşteaptă şi-ai să vezi cum o să-ţi 
fie din cauza asta”. 

Inima lui Robin bătea nebuneşte. Ce se întâmpla? De 
ce, aşa dintr-odată, părea că o urăşte? Se aplecă să 
şteargă lichidul arămiu de pe masă şi respiraţia i se opri 
brusc când văzu poza în care ea şi Michael se îmbrăţişau. 
Scoase un icnet când citi titlul. 

— Nu sunt amanta ta! 

— Pe aproape, nu-i aşa? 

Se înroşi ca para focului, amintindu-şi cât de departe 
ajunseseră în noaptea aceea în apartamentul ei, cât de 
tentată fusese să cedeze dorinţei de câteva ori după acea 
întâmplare. 

— Citeşte articolul. La pagina opt. Devine şi mai 
greţos. 

Robin întoarse paginile cu mâinile tremurânde şi cu 
inima plină de emoţii. Sweeney transformase ceva frumos 
şi preţios în gunoi. Nu era de mirare că Michael încercase 


să fie atât de discret. 

Citi articolul şi aproape izbucni în plâns din cauza 
insinuărilor. Toate se bazau pe fapte ca acela al camerelor 
lor apropiate şi lua proporţii. Mai era acolo o menţiune 
despre logodna lui Michael şi o poză cu el şi Joanna. 

— Este frumoasă, şopti Robin deprimată. 

— Da. Se întoarse şi începu să-şi umple iar paharul. 

Robin îi puse uşor mâna pe braţ. 

— Michael, nu. 

li dădu mâna la o parte ca şi cum atingerea ei l-ar fi 
ars. 

— 'Ţi-am spus să nu mă atingi! strigă el încercând să 
stea în picioare dar dezechilibrându-se. Am avut odată o 
femeie. Râse şi începu să bea iar. O prostituată care n-a 
vrut să-mi ia banii. A vrut doar să fie cu starul ce eram. 

— Michael, nu este chiar aşa... 

Explicaţia lui Robin trecu neobservată. Michael 
leşină. 

Robin îi ridică repede picioarele şi-l întinse pe 
canapea. li va explica mâine ce simţea ea. Trebuia să facă 
ea primul pas şi să-i spună că-l iubeşte. Luă ziarul şi-l 
rupse în bucăţi. 

Capitolul 8 

Robin îşi petrecu aproape toată noaptea urând-o pe 
Joanna pentru ce-i făcuse lui Michael, furioasă pe el pentru 
că o credea atât de superficială, şi se hotări să lămurească 
o dată pentru totdeauna lucrurile. Oricum, a doua zi 
telefonul lui fu închis şi refuză să-i răspundă la uşă. 

Cu o jumătate de oră înaintea meciului, intră 
furtunos în biroul lui, cu faţa palidă şi ochii roşii. Inainte ca 
ea să apuce să deschidă gura, el se îndreptă către ea şi o 
propti în dulapuri. 

— Dacă îndrăzneşti să spui ceva din ce ţi-am spus 
aseară o să-ţi pară rău. Când Joanna a râs de mine că 
vreau să mă păstrez pentru căsătorie am fost destul de abil 
s-o ameninţ cu ceva din trecutul ei ce nu dorea să se ştie. 
O să inventez ceva, dacă o să trebuiască, Robin. Probabil 


ceva despre tine şi Green. 

Continuă ameninţător. 

— În cinci zile de la ultimul meci vreau să pleci de la 
club, din oraş. Poţi să te duci să-i ţii companie lui Green, 
dacă te acceptă, sau poţi să te duci naibii. Ai fost o 
distracţie bună pentru sezon, dar nu eşti în stare de o 
relaţie stabilă. 

Se întoarse şi ieşi din cameră, trântind uşa. 

Robin se prelinse pe lângă dulapuri şi căzu. Îşi puse 
capul pe genunchi. Işi aminti ceea ce-i spusese, că nu 
avusese niciodată o iubită, dar că a avut o femeie odată. 
Era virgin! Mă rog, aproape. Şi Joanna râsese de el. 

Doamne, cât de mult îi afectase, îi afecta şi acum 
acest lucru mândria. Ar fi vrut s-o strângă de gât pe 
Joanna, şi să-l frângă pe al lui de asemenea. Nu înţelegea 
oare cât de mult ar fi însemnat pentru ea să ştie că se 
păstrase în toţi aceşti ani pentru a se dedica în totalitate 
femeii pe care o iubea? 

Dar după cum îi arătase foarte clar şi concis, nu era 
ea acea femeie. O ştiuse, cu toate că-şi lăsase speranţele 
să i se hrănească cu himere. Dar durea, durea al naibii de 
tare! 

O sărutase şi o îmbrăţişase doar fiindcă fusese acolo, 
lângă el. La fel ca şi în liceu, şi la colegiu, unde unii dintre 
băieţi credeau că dacă ea juca într-un joc al bărbaţilor 
trebuia să fie disponibilă pentru toţi. Iar ea, îndrăgostindu- 
se proteste de Michael, nu văzuse esenţialul. În deplasări, 
departe de ceilalţi, în camerele de motel, feriţi de privirile 
tuturor, o îmbrăţişase şi o vrăjise. Dar nu în public. Nu, nu 
vrusese să ştie nimeni de relaţia lor fiindcă ştiuse de la 
început că nu ea era cea cu care voia să-şi împartă viitorul. 
Lovi într-o minge şi încercă să nu se simtă ca o cârpă 
folosită. lIncercă să se autoconvingă că gresea, că 
sărutările şi îmbrăţişările pe care le împărţiseră fuseseră 
mai mult decât o aventură. Se spunea că dragostea este 
oarbă. Şi se părea că ea fusese mai oarbă ca niciodată. 

Baseball-ul era ultimul lucru la care se gândea, 


indiferent dacă era sau nu un jucător respectabil. Cei din 
echipa Satellites nu făceau nimic cum trebuia şi cu cât se 
străduiau mai mult, cu atât era mai rău. 

Robin era transpirată toată şi atât de obosită şi 
descurajată, încât abia mai vedea în faţa ochilor. 

— Indepărtează-l, O'Ryan, îi strigă ea aruncătorului. 
Nu mai pot să fac un pas. 

O'Ryan se uită spre ea, îi făcu cu ochiul şi aruncă o 
minge cu boltă spre careu. Cel care era la bătaie se aruncă 
în centru. 

— Mulţumesc mult, spuse Robin în timp ce alergă 
înapoi să prindă mingea. Următorul lucru pe care-l ştiu fu 
că se ciocnise de pieptul lui Brent Frasier. Amândoi se 
prăbuşiră dar Frasier ţinu mingea pentru a arăta că el o 
scosese în aut. N 

Se uitară unul la altul şi începură să râdă. Intregul 
joc fusese un fiasco dar mai trebuise să se întâmple şi asta, 
ca să fie complet. 

Se ajutară reciproc să se ridice şi imediat ce privirile 
lor se întâlniră începură iarăsi să râdă. Încercară să fie 
serioşi când ajunseră faţă în faţă cu managerul lor furios. 
Cuvintele lui jignitoare la adresa jocului lor defectuos nu 
făcură decât să-i stârnească iar. În timp ce trei coechipieri 
solitari încercau să facă ceva în careu, Robin şi Brent 
începură să enumere fiecare greşeală. În curând fiecare în 
cabină începu să numere o greşeală peste alta până când 
întreaga atmosferă se umplu de bună dispoziţie. 

După ultimul aut întreaga bancă de rezerve mormăi 
un „Mulţumesc lui Dumnezeu”, se ridicară şi se îndreptară 
spre dusuri. 

— Un moment! strigă Michael. Ce fel de 
comportament a fost acesta? Credeţi că jocul vostru din 
seara asta a fost amuzant? As spune că aţi fost mai 
degrabă jalnici. Ochii lui verzi o săgetară pe Robin. Din 
moment ce se pare că eşti capul acestei comedii, 
Holkowski, să vii cu o jumătate de oră înainte de încălzire 
şi să faci ture. 


— Haide, Michael, las-o baltă, avu tupeul să spună 
unul dintre coechipierii ei. Tot ce-a făcut a fost ca să mai 
risipească puţin din tensiune. 

O a doua voce o urmă pe prima: 

— Ihî, las-o în pace. 

— Tăceţi din gură! urlă Michael. Doar dacă nu vreţi 
să-iţineţi companie. 

Îşi întoarse din nou atenţia către Robin. La naiba, 
stătea acolo leoarcă de transpiraţie, palidă din cauza 
oboselii. Spatele i era rigid, bărbia scoasă în afară, iar 
ochii ei o implorau s-o lase în pace. 

Lui Michael îi venea să-i sucească gâtul. Şi cu toate 
cele întâmplate, ar fi vrut să intre în dus cu ea şi să-i spele 
cu propriile mâini trupul plăpând. 

Corpul începu să-l doară şi mai tare decât până 
atunci, mâinile i se încleştară pe solduri. L-ar fi sfidat? îl 
urmărise peste tot cu ochii aceia blânzi, în tot acest timp, 
şi nu pe el ci imaginea lui din acea poză? îi oferise o bucată 
din rai numai ca să-l strivească apoi. 

— Ţi se pare nedrept, nu-i aşa? o provocă el, 
vorbindu-i printre dinţi. 

— Da, îşi ridică ea bărbia mai semeţ. 

— Dar vei fi acolo, nu? 

Ceilalţi membri ai echipei stăteau mai la o parte de 
focarul discuţiei şi priveau cum Michael şi Robin se 
înfruntau. Niciunul nu scotea un cuvânt. 

Inima lui Robin se dezmembra în bucăţi. Nu făcuse 
nimic ca să merite un asemenea tratament. Nu o dorise, 
dar continuase s-o manevreze, făcând-o să creadă că aveau 
un viitor împreună. Simţi cum lacrimile încep să-i curgă, 
dar refuza să-şi plece capul sau să le şteargă. 

— Da, spuse ea cu mândria rănită, după care se 
întoarse şi părăsi cabina. 

Întreaga echipă apăru a doua zi şi alergă împreună 
cu ea. Michael stătea în cabină, aruncându-le la toţi priviri 
furioase. Jucă meciul cât mai bine cu putinţă, dând ce avea 
mai bun în ea, murind puţin câte puţin de fiecare dată 


când Michael o înjura sau făcea observaţii sarcastice la 
adresa jocului ei. 

Abia reuşi să doarmă puţin în acea noapte, aproape 
plângând, şi se trezise cu o durere de cap năucitoare. 
Reuşi să doarmă doar o oră înaintea meciului. Cu inima 
grea, cu ochii înroşiţi de plâns, cu o migrenă ucigătoare, 
abia se târi până la stadion. 

În timpul încălzirii coechipierii veniră s-o facă să-şi 
reintre aproape în forma ei dintotdeauna, iar ea se forţă 
din toată inima să le ţină isonul. 

Michael o privi dispreţuitor. 

— Te simţi bine? 

— De parcă ţi-ar păsa, replică ea sarcastic. 

O apucă de umeri într-o încleştare dureroasă. Ea avu 
sentimentul că vrea s-o scuture. Vocea lui era plină de 
furie. 

— Bineînţeles că-mi pasă, prostuţo! Am în faţă un 
meci pe care vreau să-l câştig! Trebuie ca jucătorii mei să 
fie în cea mai bună formă. 

Robin turbă în sinea ei, folosind un limbaj pe care 
educaţia şi statutul ei de fată nu i-ar fi permis să-l 
rostească cu voce tare. Lui nu-i păsa nici măcar un pic că 
ea suferea, că se folosise de ea şi apoi o abandonase ca pe 
o cârpă folosită. Ei bine, putea să-şi ia grija şi jocul şi să se 
spele cu ele pe cap. 

— Mă doare, spuse ea, şi se întoarse repede, scăpând 
din strânsoarea lui. Ştii ceva, Ryan? Eşti un mare 
nenorocit! 

Il lăsă cu gura căscată şi nu-i păsa deloc dacă o va 
introduce sau nu în joc. i 

Faptul că o lăsă să joace o descurajă şi mai mult. In 
plus în decursul sezonului o scosese de câteva ori afară din 
joc tocmai fiindcă se gândise că era obosită. Faptul că juca 
acum, când era evident că suferea şi că era foarte obosită, 
îi dovedea că lui nu-i păsa de ea. 

Tot ce şi-ar fi dorit acum ar fi fost să se întindă, să-şi 
trateze durerea de cap şi inima rănită, dar acum când erau 


atât de aproape de locul doi, se chinuia să dea tot ce avea 
mai bun în acest meci. Nu putea să-şi dezamăgească 
coechipierii. 

Prima ei intrare fusese la bâtă şi se descurcase bine 
pe teren. Dar zgomotul produs de spectatori şi exclamaţiile 
acestora făcură să i se intensifice durerea de cap, când 
intră la bătaie la începutul rundei a patra. Începu să-i fie 
rău de la stomac. Pentru binele echipei îşi călcă pe 
mândrie şi-l rugă pe Michael s-o scoată din joc atunci când 
se reîntorceau pe teren. 

Tulburarea şi tumultul interior care creşteau nu-i 
permiteau să blocheze comentariile echipei adverse. Erau 
oare aceste ironii, aceste cuvinte obscene, ceva normal să i 
se arunce în faţă la fiecare meci? Urechile îi luau foc 
auzind aceste calomnii, faţa îi devenise purpurie. Oh, 
Doamne, oare de ce nu-i putea opri? De ce trebuia să-i 
asculte acum, când era aşa vulnerabilă? 

A doua lovitură trecu exact pe lângă ea iar Pat 
Carnis, prinzătorul advers, începu să vorbească atunci 
când lovi mingea. Lăsă bâta în jos şi continuă să 
vorbească: 

— Nu eşti în cea mai bună formă astăzi, Holkowski, 
nu? Te-au luat aseară cei din echipă? De ce nu vii la noi în 
vestiar după meci? Cei din echipa Sumters ştiu cum să 
satisfacă o femeie. 

Mâinile lui Robin se încleştară pe bâtă. Era lovitura 
de graţie! Cu ziarele de scandal gata să apară, cu felul în 
care Michael se folosise de ea în acest sezon, remarcile lui 
Pat îşi atinseră ţinta. Robin îşi apucă bâta, se întoarse spre 
prinzător şi aproape inconştient îl lovi. Nici măcar 
apărătoarea pusă între picioarele lui nu putu opri 
impactul. Lovitura nimeri sub apărătoare iar el se rostogoli 
de durere. Chiar înainte ca Michael s-o ridice cu putere de 
pe teren, remarcă un semn al arbitrului care o scotea din 
joc. Michael o puse pe umărul său pe Robin care încă se 
zbătea furioasă, înjurând-o la fiecare pas, în drum spre 
cabină. 


Robin îl lovea în spate. 

— Michael, spuse ea disperată. O să vărs. Vorbesc 
serios. 

Michael o luă în braţe ca pe un copil şi-l strigă pe 
Rick Samuel s-o înlocuiască, o duse spre uşa cabinei şi 
spre cea mai apropiată baie. O puse deasupra toaletei 
exact când ea începu să-şi golească stomacul. 

Ar fi trebuit să-i fie ruşine, dar în suferinţa ei, în furia 
ei, nu se putea gândi la altceva decât că ajunsese la timp. 
Nimeni n-ar fi îndrăznit să verse pe Michael Allen Ryan. 

— Bleago! urlă el făcând-o pe Robin să-şi ia capul, 
care o durea violent, în mâini. De ce n-ai spus că eşti 
bolnavă? 

Nu-i aşteptă răspunsul iar Robin nu putu să 
riposteze. Încă un frison îi scutură corpul. 

Michael chemă doctorul echipei şi o lăsă în grija lui. 
Intră în cabină şi observă că Rick se afla încă la bătaie. 

— Ce se întâmplă? întrebă el şi se întoarse spre 
restul echipei care stătea fără vlagă pe bancă. 

— Au schimbat prinzătorii, răspunse Jim Peterson. 
Cum se simte Robin? 

Intrebarea lui făcu loc la o serie de comentarii. 

— Ce naiba s-a întâmplat de fapt pe teren? 

— Trebuie să-i fi spus ceva obscen lui Robin, dacă s-a 
purtat în halul ăsta. 

— Credeam că nu dă atenţie chestiilor alea. 

— Ce mai contează, Ryan, se simte bine? 

— Nu ştiu. Doc o consultă. O să ne spună el. 

Michael îşi scoase şapca şi se lovi în frunte cu palma. 

— Şi-a ales un moment al naibii de bun ca să se 
îmbolnăvească! 

Echipa se ridică în picioare, toţi în acelaşi timp, în 
apărarea lui Robin. 

— Las-o baltă, Michael! N-a putut să se abţină. Toată 
noaptea ai criticat-o. De ce nu o laşi în pace? 

— Taci! urlă el şi se retrase în colţul cel mai 
îndepărtat al cabinei. 


Rick se alătură echipei. 

— Priviţi afară. Sunt montati rău din cauza lui Robin. 

— Mă tot întreb ce i-a spus, răbufni Jim. Orice ar fi 
fost, trebuie să fi fost teribil. Simt că as face şi eu puţină 
vărsare de sânge în rândul echipei adverse. 

— Păcat că nu mai e în teren Carnis, scrâşni 
aruncătorul, Dan Lopez. Sigur i-ar fi plăcut aruncarea mea. 

Michael îşi tinu gura. Vina propriilor sale cuvinte 
dure, cum că s-ar fi folosit de ea ca de o diversiune, se lăsă 
grea în conştiinţa sa, dar la naiba, şi el suferea! 

Rostind ceea ce i-ar fi spus lui Robin, ar fi scos echipa 
din sărite şi mai mult. 

Totuşi se întoarse şi li se adresă furios: 

— Şi la ce-ar folosi asta? Credeţi că asta ar vrea ea? 
Aşa joacă ea? De ce mai bine nu ieşiţi să jucaţi baseball? 

Chiar după a treia pauză, înainte să iasă pe teren, 
veni şi Doc. Îşi ridică mâinile ca să preîntâmpine asaltul cu 
întrebări, şi-i informă că Robin se va face bine. Era 
extenuată şi suferea de o severă durere de cap, dar nu era 
nimic ce nu se putea trata. Băieţii ieşiră pe teren mult mai 
uşuraţi. 

Michael se uită la medic. 

— Serios, Michael, răspunse el întrebării nerostite. 
Este în vestiar şi doarme adânc din cauza sedativului. Va fi 
bine mâine dimineaţă. 

Nu că ar fi fost personal interesat, se gândi Michael. 
Uşurarea pe care o simţea era doar a unui antrenor faţă de 
unul din jucătorii lui. 

Echipa Satellites jucă bine luând în considerare 
atmosfera tensionată dintre cele două echipe, dar tot 
pierdu meciul. Locul doi era încă departe. 

Michael intră în vestiar şi fu imediat redus la tăcere. 
Băieţii mergeau în vârful picioarelor, vorbeau în şoaptă şi 
doar atunci când era necesar şi îşi închideau cât mai uşor 
cu putinţă dulapurile. Fiecare care pleca o săruta uşor pe 
obraz pe Robin, aruncându-i priviri tăioase lui Michael. 

La naiba, nu era vina lui. Ar fi vrut s-o iubească, să 


aibă grijă de ea, să trăiască alături de ea. De ce nu putuse 
să-l iubească pentru ceea ce era el, nu pentru ceea ce 
fusese? 

Probabil că era mai bine aşa, se consolă el, în timp ce 
inima i se mai strânse puţin. Nu fusese niciodată 
mulţumită de viaţa lui liniştită şi de el. 

Se întoarse spre Doc. 

— Bănuiesc că cineva trebuie s-o ducă acasă. 

— Aşa cred, replică Doc trăgând mulţumit din pipă. 
Probabil că a fost cu mult mai obosită decât am crezut. 
Sedativul trebuia să-şi fi pierdut efectul până acum. 

Michael îşi analiza  responsabilitatea. Mai era 
responsabil pentru ea încă trei zile. Se uită la ea, era dulce 
şi în somn, şi o ridică pur şi simplu în braţe. Doc zâmbi 
degajat. 

— Dacă se trezeşte, vrei să mai ia un somnifer? 

— Nu cred, răspunse Doc. Efectul sedativului o va 
face să doarmă bine. 

Michael o sprijini de pieptul său şi simţi un sublim 
fior de încântare şi de împlinire. Nimeni nu-l mai făcuse să 
simtă aşa ceva şi ura puterea pe care ea o avea asupra lui. 
Ar fi trebuit să se limiteze la viaţa lui solitară şi să n-o fi 
lăsat niciodată să intre în sufletul său. Se uită la femeia din 
braţele lui şi-şi spuse că o urăşte. 

Reporterii aşteptau afară  înghesuindu-se cu 
aparatele de fotografiat şi cu întrebările. li ocoli şi o puse 
pe Robin în maşina lui. 

O urcă până în apartamentul ei şi o aşeză pe pat. Se 
uită prin cameră, observând cât de mult îşi pusese ea 
amprenta asupra casei - perdele albe cu volănaşe, pernuţe 
ce miroseau a levănţică. Un elefant îndesat de plus de la 
Universitatea din Alabama îl privea dintr-un colţ 
îndepărtat. Se gândi la schimbările pe care ea le-ar fi putut 
aduce casei lui, numai dacă l-ar fi iubit. Fălcile i se 
încleştară iar ochii i se închiseră când lacrimile încercau să 
izbucnească. La naiba! 

— Michael? 


Ochii lui se deschiseră. Se uită la faţa ei de înger, 
adormită, cu ochii întredeschişi. O faţă pe care nu o văzuse 
niciodată cum arăta când se trezea dimineaţa. 

— O să tipi la mine? Vocea îi era joasă şi răguşită. 
Tata aşa ar fi făcut. l-ar fi fost aşa de ruşine cu mine! 

Ar fi vrut să urle la ea, s-o facă de ruşine, s-o critice. 
Dar, de asemenea, ar mai fi vrut să se întindă alături şi să 
facă dragoste pasionată cu ea. 

— Dormi, Robin, îi spuse scurt. 

— Michael? 

— Ce este? întrebă el. 

— Nu contează, spuse ea oftând din greu. Nu avea 
niciun sens să încerce să-i explice că ea nu era ca Joanna. 
N-ar fi ascultat-o. 

— Noapte bună. 

El nu răspunse urării făcute de ea, plecă pur şi 
simplu închizând cu fermitate uşa în urma sa. 

Robin se trezi a doua zi dimineaţă şi-şi mişcă cu grijă 
capul, apoi deschise ochii. Scăpă un oftat de uşurare - 
îngrozitoarea migrenă trecuse. Se înfioră când îşi aduse 
aminte ce i se întâmplase. Niciodată nu mai păţise aşa 
ceva. 

Să-şi plângă de milă fusese întotdeauna un sentiment 
străin de Robin, cu toate că evenimentele din ultimele zile 
fuseseră devastatoare. Nu putea trăi apăsată de 
deprimare, ar fi distrus-o. 

Se ridică din pat un pic ameţită şi când se băgă în 
cadă hotări să se adune puţin. 

— Nu eşti prima femeie respinsă în dragoste, Robin 
Jane, şi nu vei fi nici ultima. 

Işi trecu prosopul peste piept, simţindu-şi inima 
sângerând şi se întrebă cât îi va trebui oare ca să-şi 
vindece rănile. 

În timpul micului dejun Robin citi ziarul. Fu îngrozită 
de comportamentul ei, când citi reportajul despre joc. Ar fi 
vrut să intre în pământ de ruşine când văzu poza în care-l 
lovea pe Pat Carnis, apoi faţa îi luă foc când studie poza în 


care Michael o scotea în braţe din stadion. 

Chiar înainte ca meciul să înceapă, în acea după- 
amiază, îl văzu pe Pat Carnis învârtindu-se pe teren. 
Respiră adânc, apoi se îndreptă spre el, în tot acest timp 
fiind huiduită de spectatori. Robin se înclină. Nu mai 
fusese huiduită astfel de când intrase prima oară pe 
terenul de baseball, în liceu. 

Pat se uită în sus în timp ce ea se apropia şi-şi ridică 
repede mâinile, protejându-şi bărbăţia. 

Faţa lui Robin se făcu roşie ca sfecla când mulţimea 
râse de gestul lui. Zâmbetul ei era crispat, dar îl privi 
direct în ochi şi-i întinse mâna. 

— Am venit să-mi cer scuze, Pat, spuse ea cu 
sinceritate. Sunt de neiertat. Nu mi-am pierdut niciodată 
controlul în halul acesta şi chiar îmi pare rău. 

Pat se uită la ea o clipă apoi îi luă mâna şi i-o strânse. 
Fanii aplaudară arătându-şi mulţumirea. Faţa lui se înroşi 
uşor, ceea ce o surprinse. 

— Ăăă... bolborosi el. De fapt eu îţi datorez scuze. 
Nu, nu mă întrerupe. Unora dintre ceilalţi jucători şi mie 
ne-a venit greu să credem că nu auzi comentariile pe care 
le făceau. Noi, oh, am făcut un pariu să vedem care dintre 
noi poate să obţină o reacţie de la tine. 

Robin rămase înmărmurită, dar îl ascultă în 
continuare. El îşi trecu mâinile prin părul roşu, iar faţa lui 
se coloră aproape la fel ca părul. 

— După ce m-ai lovit, şi am fost în stare să gândesc, 
îmi venea să mă bat singur pentru ceea ce-ţi spusesem. 
Fiecare ţi-a spus câteva cuvinte crude, dar când am văzut 
că nu aveai nicio reacţie, cuvintele au început să devină 
mai obscene. Sincer, Robin, n-am vorbit serios, îmi pare 
Tău. 

Robin simţi cum i se ia o mare greutate de pe umeri. 
Zâmbi şi-i dădu un sărut pe obraz. 

— Scuzele-ţi sunt acceptate, Pat. Şi-ţi mulţumesc 
pentru explicaţie. Se întoarse şi alergă înapoi în cabină. 
Michael se strâmbă şi făcu o remarcă sarcastică: 


— Ţi-a plăcut sărutul? 

Robin ridică din sprâncene. 

— Gelos? 

— Nici în visele tale, Holkowski. 

Ascunzându-şi durerea, Robin se întoarse spre 
coechipierii ei, bătu palma cu ei şmechereste şi urlă: 

— Bine, băieţi, să mergem să câştigăm meciul ăsta! 

Câştigară acel meci, dar îl pierdură pe următorul. Lui 
Michael îi căşună pe ea, apoi o ignoră. De câteva ori, când 
se uitase la el, ea îi surprinsese faţa străbătută de o 
dorinţă arzătoare şi o durere adâncă în ochi. Robin trecea 
de la speranţă la disperare. 

Cu o seară înainte de ultimul ei meci, stătea în 
bucătărie ciugulind dintr-un sandviş pe care nu prea avea 
chef să-l mănânce. Zâmbi uşor când amintirile din acest 
sezon începură s-o învăluie; Billy, Brent, Rick, întreaga 
echipă şi bucuria ce o simţise când în cele din urmă ei o 
acceptaseră. Mândria pe care nu se putea abţine să n-o 
simtă pentru rolul pe care-l avusese în a ajuta echipa să 
urce în clasament. Îşi amintea cum pocnea baloanele de 
gumă şi faţa lui Michael, şi chicoti uşor. Se întristă imediat 
când îşi aminti de asemenea îmbrăţişările fierbinţi pe care 
ei le împărtăşiseră pe terase şi în parcuri. Şi pe canapeaua 
ei. 

De ce nu putuse s-o iubească? Doamne, cât o să 
dureze până o să dispară suferinţa ce o simţea? 

Se ridică de la masă, dărâmând un scaun în graba ei. 
Îşi aruncă pe ea o jachetă sport şi nişte pantaloni scurţi şi 
se îndreptă spre stadion. 

Robin intră pe teren la locul de bătaie, lovind 
mecanic mingile ce veneau de la automatul de mingi. Ii 
trebuiră cam treizeci de minute pentru ca terapia ei să dea 
roade, treizeci de minute pentru a nu se mai gândi la 
nimic, doar să lovească. Gândurile pentru Michael 
ajunseseră în sfârşit la un nivel pe care putea să-l 
controleze. 


Chiar când scoase un suspin de uşurare, maşina fu 
oprită şi însăşi cauza suferinţei ei se îndrepta spre ea, 
îmbrăcat într-un tricou bleu care se potrivea perfect cu 
pantalonii albaştri din bumbac. Părul lui strălucea în 
lumina razelor de soare. Lupta din ea renăscu. El era ceea 
ce ea îşi dorea, avea tot ceea ce visa la un iubit, la un soţ. 
Se uită la el, la faţa lui superbă şi se întrebă dacă va mai 
putea iubi pe cineva vreodată aşa cum îl iubea pe el. 

— Ce naiba faci? 

Mâinile lui se înfipseră în solduri iar vocea îi răsună 
în stadionul gol. 

Pentru Robin tonul lui tăios fu picătura ce umplu 
paharul. Ochii i se umplură cu lacrimi. 

— Nu merit aşa ceva, Michael. N-am făcut nimic 
altceva decât să te iubesc. Da, pe tine, adăugă ea repede 
când el făcu un gest de dezaprobare. Am păstrat poza aia 
fiindcă îmi amintea că exista un bărbat căruia îi păsa că o 
fată singură stă izolată. Aveam nevoie să-mi amintesc că 
era cineva acolo care nu se uita la mine de parcă aş fi fost 
o ciudăţenie. Nu-l cunoşteam pe bărbatul din poză. Nu m- 
am îndrăgostit de tine atunci. La bine şi la rău, m-am 
îndrăgosti de cel care eşti tu acum. 

Lacrimile-i curgeau din plin pe obraji, dar nu se 
deranjă să le şteargă. 

— Deci acum ai avut diversiunea de sezon. O să plec 
de pe capul tău cât mai curând posibil. Atunci, Michael 
Allen Ryan, poţi să te readânceşti în vizuina goală şi pustie 
şi să nu mai ieşi niciodată afară de acolo. 

Se duse la automatul de mingi, îi reglă direcţia şi-i 
mări viteza, iar când se uită în sus, el plecase. Se întoarse 
la locul de bătaie plângând în hohote, zgâlţâiată de 
sughiţuri, şi-şi începu încă o dată terapia. Se concentră 
printre lacrimi şi lovi cât putu de tare, trimițând mingea 
peste careul din stânga terenului. 

Michael părăsi stupefiat terenul prin cabina echipei 
Satellites. Paşii săi apăsaţi răsunau limpede în liniştea 
holului ce ducea la spălătorie. 


O văzu pe Robin încă lovind mingile şi scoase un oftat 
adânc înainte să intre. Işi lăsă capul pe genunchi, 
prinzându-şi-l în mâini şi închise ochii cu durere. 

Il iubea! Aşa spusese. Il iubea cu adevărat pe el. 
Declaraţia ei sinceră spulbera orice dubiu. Şi oare cum, se 
întreba el, se îndoise vreodată de ea? In pauzele din sezon 
ea avusese atâtea ocazii să aibă întâlniri şi să se 
îndrăgostească de alţii. Îşi petrecuse tot timpul cu el. Il 
iubea pe el - bărbatul cu genunchiul accidentat. Bărbatul 
care avea atâta nevoie de dragoste. 

— Oh, Doamne, mormăi el. 

Deschise ochii şi se uită la Robin. Mingile veneau 
spre ea. Lovea cu toată puterea, făcând mingea să zboare 
şi să se alăture celorlalte strânse în stânga terenului. Privi 
de fiecare dată, procesul repetându-se cu acelaşi rezultat. 

Aşa îşi trăia ea viaţa, se gândi el. Indiferent ce se 
întâmpla, ea continua. N 

Nu ca el. Ceea ce făcuse el fusese să renunțe. In loc 
să caute, să lupte, se îngropase în mila de sine, îşi spusese 
că va fi respins din nou, şi fusese el primul care 
respinsese. Ce prost putuse să fie! 

Acum, când o privea pe Robin, ceva tresări în el. 
Patru ani de singurătate, şi ea reuşise să spargă acel zid 
gros emoţional pe care el şi-l construise. Intregul lui corp 
tremură, străbătut de un fior. 

Dragoste. Dragostea lui pentru ea, pe care nu şi-o 
recunoscuse, crescuse pur şi simplu prea mult pentru a 
mai putea fi negată. 

lubea totul la ea. Dragostea ei pentru viaţă, 
îndemânarea ei de a găsi ceva bun în orice lucru, cât de 
mic ar fi fost, de a vărsa lacrimi pentru lucrurile triste. Nu 
avea nevoie de realizări extraordinare - orice făcea ea era 
o realizare. Ei nu-i trebuiau show-urile TV sau emisiunile 
sportive. Se pare că ea avea nevoie de el. Şi Dumnezeule, 
câtă nevoie avea el de ea - să-i umple casa cu dragoste, cu 
copii, şi să-i împlinească viaţa. 

Mâinile-i tremurau, inima-i bătea nebuneşte. Simţea 


de parcă întreaga lume îşi deschisese porţile în faţa lui. 
Lumea lui Robin Jane Holkowski. 

Se ridică, gata să fugă pe teren la ea şi cu ajutorul lui 
Dumnezeu să-şi reînceapă viaţa. 

Ea plecase! Cercetă terenul apoi se grăbi în parcare. 
Plecase. Oare era prea târziu? Oare nu mai voia să aibă de- 
a face cu el? N-ar fi condamnat-o, după tot ceea ce îi 
spusese el. Oricum, de data asta nu va mai sta să-şi lingă 
rănile. De data asta va lupta pentru ceea ce ar fi putut 
avea împreună. 

I se părea că trecuse un secol până să ajungă la 
apartamentul ei. Maşina ei era acolo, dar luminile în 
apartament erau stinse. Nu voia s-o trezească după tot 
ceea ce se petrecuse în acea noapte. 

Se duse acasă şi începu să se plimbe prin camere. 
Ştiind că nu va putea dormi. Cu cât se gândea mai mult la 
asta cu atât devenea mai furios. 

Dar, fir-ar să fie, dacă n-o lăsa să se odihnească, nu 
va fi în stare să joace mâine. Nu putea să-i ruineze ultimul 
meci. 

Cu mâini nesigure ridică receptorul şi-i formă 
numărul. Se va scuza şi-i va explica totul. Va cădea chiar în 
genunchiul accidentat, dacă era nevoie. 

Robin răspunse la al doilea ţârâit, cu vocea răguşită 
de plâns. Toate cuvintele cu excepţia celor mai importante 
îi pieriră din minte lui Michael. 

— Îmi pare rău, îi spuse el dându-i lacrimile. Te 
iubesc. Robin, cu inima bătându-i să-i spargă pieptul îşi 
sprijini receptorul de piept. Lacrimi, despre care crezuse 
că nu mai avea, începură să-i curgă, de data asta însă din 
cauza uşurării şi a bucuriei. Doamne, Dumnezeule, totul se 
va rezolva! 

Ridică receptorul şi şopti: 

— Cine e la telefon? 


Zâmbind, îi închise telefonul în nas. 
x 


XXX 


Aerul era proaspăt, ca şi răsăritul soarelui. Robin 
întârziase la ultimul meci din cariera ei. Dormise mai mult 
iar acum trebuia să se strecoare, prin traficul aglomerat, 
către stadion. Dar zâmbea toată, neputând să fie sobră. 
Michael o iubea! 

Îşi părăsi maşina, grăbindu-se să intre în stadion, 
apoi în cabină. 

Michael se întoarse şi se opri din mers. Se uita la el, 
sentimentele reflectându-i-se în ochi. Robin puse jos 
geanta pe care o avea şi se aruncă direct în braţele lui, 
braţe care se strânseră în jurul ei. Se uită la el şi şopti: 

— Şi eu te iubesc. 

Michael oftă atât de puternic încât se cutremură. O 
mai îmbrăţişă o dată şi-i dădu drumul. 

— Vorbim mai târziu. Du-te şi distrează-te! 

— Iar acum, doamnelor şi domnilor, jucând în ultimul 
meci al carierei sale, micuța domnişoară care a ajuns să 
conteze atât de mult pentru noi - a noastră Robin Jane 
Holkowski! 

Mulțimea aclamă, apoi se ridică în picioare pentru o 
ovaţie. Robin alergă pe teren fluturându-şi şapca şi 
învârtindu-se în cerc pentru a saluta toţi spectatorii. 

Mulțimea se aşeză pe scaune, făcând valuri. Sal 
continuă: 

— A fost un an nemaipomenit, Robin, şi a fost o 
încântare pentru noi să te vedem jucând. Baseball-ul îţi va 
duce dorul, dar nu atât cât o vom face noi. Sal îşi trase 
zgomotos nasul în microfon. Te iubim, Robin. 

Cu lacrimile curgându-i pe obraji Robin le răspunse: 

— Şi eu vă iubesc, pe toţi. 

— lar acum un lucru special, Robin ne va acompania 
la Imnul Naţional. Cu o magnifică coordonare, parcă 
dirijată, toată lumea îşi băgă degetele în urechi. 

— Ne-a promis că nu cântă. Spectatorii îşi exprimară 
acordul. 

Râzând, Robin se grăbi în cabină şi scoase trompeta 
din cutie, punându-i surdina în timp ce se îndreptă spre 


microfon. Emoţionanta ei interpretare a imnului aduse 
lacrimi în ochii multor fani. 

Michael o privi cu inima plină de mândrie şi de 
dragoste. Este a mea, se gândi el, şi-i mulţumi lui 
Dumnezeu. 

— Mingea de început! strigă arbitrul şi jocul demară. 

Sezonul lui Robin începuse şi se termina cu un meci 
contra echipei Shippers. Amândouă echipele erau foarte 
apropiate ca punctaj în clasament, iar câştigătoarea 
acestui meci era deplina stăpână a locului doi. 

La începutul rundei a noua scorul era strâns - 6 la 6. 
Ordinea jucătorilor la bătaie era: Jim Peterson, Craig 
Moore, Neil O'Ryan. Jim le reuşi pe toate - trei mingi, două 
aruncări. Robin se plimba de colo-colo în cabină, ţinându-şi 
respiraţia când mingea pornea din mâna aruncătorului. 
Mingea a patra! Jim se îndreptă spre prima minge, şi-i făcu 
cu ochiul lui Robin când trecu pe lângă ea. 

Craig trase tare la a treia aruncare şi reuşi să înscrie. 
Jim putu doar să înainteze spre a doua. Aruncătorul 
devenea nervos. Antrenorul echipei Shippers se duse să-l 
calmeze. 

În timpul schimbului de aruncători publicul începu să 
vuiască, să se agite, să devină nervos. 

— Următorul la bătaie, numărul 00, Robin Jane 
Holkowski! 

Tema muzicală din filmul James Bond răsună în boxe 
când Robin se îndreptă spre locul ei. La începutul rundei a 
noua bazele erau încărcate. Se rugă să facă mult mai mult 
decât imaginarul Mighty Casey. Se uită spre Michael care 
antrena în a treia bază, aşteptându-i semnalul. Aşa după 
cum i se indicase luă prima aruncare, pentru mingea întâi. 
Se uită iar la Michael şi zbură la a doua aruncare. 

— Prima loviturăăă! anunţă arbitrul. 

Robin se uită la el şi-i ceru pe un ton dulce: 

— Domnule, aţi dori, vă rog, să verificaţi cu arbitrul 
de la a doua bază? Nu cred că am alergat în cerc. 

— Bineînţeles, îi răspunse el la fel de drăguţ. Decizia 


a fost dată în favoarea lui Robin. 

— Imi pare rău, micuţo, spuse el şi-i zâmbi. 

— Oh, dar nu-i nimic, bolborosi ea. Cu toţii mai 
greşim câteodată. 

Jucătorul la bătaie al echipei Shippers zâmbi şi-şi luă 
poziţia. 

Robin se uită la Michael pentru semnal. Loveşte, nu, 
nu lovi. Un ghiont? ceru time-aut şi după ce-şi aruncă bâta, 
alergă la a treia bază. 

— Ce fel de semn a fost ăsta? întrebă ea râzând. 

El îşi dădu o palmă pe ceafă şi spuse: 

— Dar nu-ţi făceam semne, ochi de căprioară, 
dădeam cu mâna după o muscă. 

Robin aproape se îndoi din cauza râsului, când 
deodată Michael o ridică în braţe şi în vuietul aprobator al 
mulţimii o sărută zgomotos. 

— Michael! scânci ea când fu repusă pe pământ. 

— Asta e tot pentru moment, scumpete. Zâmbi în 
timp ce o întorcea spre locul ei. Du-te şi fă o plimbare, sau 
loveşte, sau fă ce vrei. Oh, Robin, spuse el în timp ce ea se 
îndrepta spre locul ei. Îţi vrei guma înapoi? 

Cu faţa roşie, îl privi cum scoate guma din gură. 

— Păstreaz-o! strigă ea şi clipi repede din ochi ca şi 
cum i-ar fi intrat ceva în ei. 

O frumoasă şi înfloritoare Robin îşi luă poziţia la 
bătaie, nemaipomenit de fericită. 

Şi iată că sosi momentul. Ca în transă, Robin privi 
cum mingea visurilor ei vine spre ea, o minge uşoară, 
razantă cu pământul. Lovi, lovitura visurilor ei, şi auzi 
puternicul zgomot produs de impactul bâtei cu mingea. Ca 
la un semn, toţi spectatorii îşi ţinură respiraţia, Robin se 
opri doi paşi mai în faţă şi privi împreună cu ceilalţi. Îşi 
tinu respiraţia şi-şi încleştă pumnii. Părea că durează la 
nesfârşit, dar deodată vântul împinse mingea până peste 
zid. Reuşise! _ 

Trase aer în piept. Înscrisese prima oară în cariera 
ei! Un punct de o vitală importanţă. 


Sal şi Phil urlau în microfon; fanii aproape 
dărâmaseră stadionul când Robin sări, ţipă şi începu să 
alerge de la o bază la alta. 

— Am reuşit! Hei, tată, am reuşit! ţipa ea printre 
hohotele de râs. Cei din echipa Shippers îi strânseră mâna 
şi o bătură pe spate în timp ce ea fugea. Întorcându-se în 
baza trei îl înghionti pe Michael care râdea ştrengăreşte. 
Alergă direct în braţele lui. 

— Am reuşit, Michael! urlă ea în timp ce el o învârtea 
în aer. 

— Aşa e, dulceaţă. Acum du-te şi ai grijă ce faci. Se 
pare că echipa te aşteaptă. 

Îşi începu ultimul ei drum către bază. 

— Robin! strigă el pe deasupra urletelor fanilor. 

Ea se întoarse şi începu să alerge înapoi spre el. 

— Te măriţi cu mine? 

— Michael Ryan tocmai a cerut-o pe Robin de soţie! 
strigă Phil în microfon. Linişte, vă rog. Fanii se opriră din 
ovaţii iar Robin din alergat. 

În liniştea ce se aşternuse, Michael îşi repetă 
întrebarea: 

— Te măriţi cu mine? 

Fără nicio ezitare, ea ţipă: 

— Da! Şi fugi înapoi în braţele lui primitoare. 

După gloriosul moment, Michael murmură: 

— Trebuie să te duci şi să înscrii, iubito. 

Am înscris deja, se gândi ea îmbrăţişându-l încă 
odată cu putere. Sunt cu tine şi în siguranţă. 

Sfârşit 


